ރިޕޯޓުތަށް ބުނާގޮތުގައި ، އަބޫ ދާބީއަށް ނިސްބަތްވާ އެމިރެޓްގެ ޝާހީ ފަރާތެއް އިޒްރޭލުގެ ފުޓްބޯޅަ ކްލަބެއްގެ 50 އިންސައްތަ 92 މިލިއަން ޑޮލަރަށް ގަނެފިއެވެ.\nއޭނާ ގަތް އިޒްރޭލުގެ ފުޓްބޯޅަ ކުލަބް ބެއިޓާރ ޖެރުސަލެމް މަޝްހޫރުވެފައިވަނީ ނަސްލީ ތަފާތުކުރުންތަކާއި މުސްލިމުންނާއި އަދި އަރަބިންނާއި ދެކޮޅަށް ބަދުބަސްތައް ފުޓުބޯޅަ ދަނޑުތަކުގައި ކިޔާއުޅޭބައެއްގެ ގޮތުގައެވެ.\nއެޓީމުގެ ސަޕޯޓަރުން، " އަހަރެމެންނަކީ މިޤައުމުގެ އެންމެ ނަސްލީ ތަފާތުކުރުން ބޮޑު ޓީމު " މިފަދައިން، ބޮޑެތި ދަނޑުތަކުގައި ސަޕޯޓުކުރަން ގޮސް ކިޔާއުޅެއެވެ. އަދި މުޅި އިޒްރޭލުގެ ޕްރިމިއާ ލީގުގައިވެސް، ފަލަސްޠީނުގެ ކުޅުންތެރިއެއްނެތް ހަމައެކަނި ޓީމަކީވެސްއެއީއެވެ. މިކަމުގެ ސަބަބުންނާއި ނަސްލީ ތަފާތުކުރުމުގެ ބަސްތަށް ދަނޑުގައި ކިޔާއުޅޭތީ އެމީހުންނަށް ބައެއް ފިޔަވަޅުތަށްވެސް އަޅާފައިވެއެވެ.\nކޮންމެއަކަސް އަރަބިން މިޓީމުގެ އެއްބައި ގަތުންވެގެންދިޔައީ އެޓީމުގެ ސަޕޯޓަރުން ވަރަށް ބޮޑަށް ހިތްހަމަނުޖެހުންކަމަކަށެވެ. އަދި އެކަމާމެދު ކަންބޮޑުވުންފާޅުކޮށް ނަސްލީ ތަފާތުކުރުމުގެ ބަސްތަށް އެމީހުންގެ ދަނޑުތަކުގެ ފާރުގައިވަނީ ސްޕްރޭކޮށްފައެވެ. ލޮބުވެތި ނަބިއްޔާ މުޙައްމަދު ﷺ އަށް ނިޞްބަތްކޮް "މުޙައްމަދު ވަނީ މަރުވެފަ" ކަމަށްވެސް ސްޕްރޭކޮށްފައިވެއެވެ.\nއެހެންނަމަވެސް ސްޕޯޓަރުންގެ ބަދުބަސްތަކަށް ބީރުކަންފަތެއްދީ އެކުލަބު ވިއްކުމުގެ މަސައްކަތުގައި ގޮތްނިންމާ އެންމެ މަތީމީހުން މިކަމަށް ވަރަށް ތަޢުރީފުކުރިއެވެ. އަދި އެމިރެޓްއިން އެޓީމުގެ 50% ގަތުމާއި ގުޅިގެން އިޒްރޭލުގެ ބޮޑުވަޒީރު ނަތެންޔާހޫ ބުނީ އެއީ ވަރަށް ބުއްދިވެރިކަމެއްކަމަށާއި އެކަމުން ދޭހަވަނީ ކަންތައްތައް ބަދަލުވަމުންދާ މިންވަރުކަމެވެ. އިޒްރޭލުގެ މިކުލަބް ބެއިޓާރ ޖެރުސަލެމްއަކީ ނަތެންޔާހޫގެ ސިޔާސީ ޕާޓީއާއި ވަރަށް ބޮޑު ގުޅުމެއް އޮންނަ ޓީމެކެވެ.\nބެއިޓާރ ޖެރުސަލެމްގެ ރަސްމީ ވެބްސައިޓްގައި މިކަމަށް އަލިއަޅުވާލާ ވަރަށް ގިނަ ލިޔުންތަށް ޝާޢިރުކޮށްފައިވެއެވެ. އަދި އެއީ ވަރަށް ތާރީޚީ އެއްބަސްވުމެއްގެ ގޮތުގައި އެމީހުންވަނީ ސިފަކުރަށްވާފައެވެ. ނަމަވެސް އެންމެ ހައިރާންކުރަނިވިކަމަކީ ޔުނައިޓެޑް އަރަބް އެމިރެޓްގެ ޝާހީ ބޭފުޅާ ޖެރުސެލަމް ފާހަގަ ކުރައްވާފައިވަނީ އިޒްރޭލުގެ ވެރިރަށެއްކަމުގައެވެ. އަދި އެ ފުރިހަމަ ޓީމާއިއެކު ގާތުން މަސައްކަތްކުރަން ކެތްމަދުވެފައިހުރިކަންވެސްވަނީ ފާހަގަކޮށްފައެވެ.\nޔުނައިޓެޑް އަރަބް އެމިރެޓްގެ މިޝާހީ ބޭފުޅާއާއި ގުޅޭ މާގިނަ މަޢުލޫމާތެއް އެނގެން ނެތްއިރު، އިޒްރޭލުގެ " ދަ ޓައިމްސް " އިން ޔުނައިޓެޑް އަރަބް އެމިރެޓްސް އާއި އޭނާއާއި އޮންނަ އާއިލީ ގުޅުމުގެ ވާހަކަ އެހުމުން އޭނާ ބުނީ އޭނާގެ ވިކިޕީޑިއާ ޕޭޖު ބެލުމަށެވެ. ނަމަވެސް އެވިކިޕީޑިއާ ޕޭޖަކީ ވަރަށް ފަހުން ޝާއިރުކޮށްފައިވާއެއްޗެކެވެ. އަދި އޭނާއާއި ގުޅޭ މާގިނަ މަޢުލޫމާތެއްވެސް އޭގައެއްނެތެވެ.\nމިއީ، އެމިރެޓްސްގެ ޝާހީ ފަރާތެއް ކުޅިވަރާއި ގުޅޭ ކުލަބެއް ގަތް ފުރަތަމަ ފަހަރެއްނޫނެވެ. ނަމަވެސް އިޒްރޭލުގެ ކުލަބެއް ގަތުމަށް އެހާ ބޮޑު ޚަރަދެއްކުރި ފުރަތަމަފަހަރެވެ. މިއީ، ޔުނައިޓެޑް އަރަބް އެމިރެޓްއާއި އިޒްރޭލާއި ދެމެދު އޮންނަ ގުޅުން އިތުރުކޮށް، އެގުޅުން އާދައިގެ ކަމެއްގެގޮތުގައި ހެދުމަށް އެޅުނު އިތުރު ފިޔަވަޅެކެވެ. އަދި އެޤައުމުން އިޒްރޭލުގެ ފަހަތުން ހުއްޓުމެށްނެތި ދުވަމުންދާކަން މިކަމުން އެބަ ހާމަވެއެވެ. އިޒްރޭލުން އަދިވެސް ފަލަސްޠީނުގެ ނިކަމެތި ރައްޔިތުން މަރާ ރަހީނުކޮށް ހަދަމުން ދާއިރުވެސްމެއެވެ. މުސްތަޤުބަލުގައި އެއްވެސް އުޖާލާކަމެއްނެތްކަން ޔަޤީނެވެ.


LIVE: Raajje Ehme Biruveri Thajuribaa Aai Dhimaa Ah - Vaguthu\nރާއްޖެ، އެންމެ ބިރުވެރި ތަޖުރިބާ އާއި ދިމާއަށް\nމިއަދު ވެސް ރެކޯޑް އަދަދެއް: އިތުރު 967 މީހުން ފައްސިވެއްޖެ.\nBREAKING NEWS: Miadhu Ves Record Adhadheh: Ithuru 967 Meehun Fassivejje https://t.co/dQmw71zO06\n— Vaguthu Online (@VaguthuOnline) January 14, 2022\nހާލަތު ގޯސްވެ އެމެރިކާގެ ހޮސްޕިޓަލްތަކަށް ސިފައިން ނެރެފި\nHaalath Goasve America Ge Hospital Thakah Sifain Nerefi https://t.co/dobRQj889L\nމިއަދު ކޮވިޑް-19 އަށް ފައްސިވި މީހުންގެ އަދަދު ހާމަކުރުން ލަސްވާނެ ކަމަށް އެޗްޕީއޭ އިން ވިދާޅުވެއްޖެ. އާއްމުގޮތެއްގައި ކޮންމެ ރެއެއްގެ 22:00 ގައި އެޗްޕީއޭ އިން އެދުވަހެއްގެ ކޮވިޑް އަދަދުތައް ހާމަކުރޭ. ނަމަވެސް މީގެ ކުރިން ވެސް ބައެއް ދުވަސްދުވަހު އަދަދުތައް ހާމަކުރުން ލަސްވެފައިވޭ.\nކޮވިޑް ޖެހިގެން ޒުވާނަކު ނިޔާވެއްޖެ.\nBREAKING NEWS: Covid Jehigen Zuvaanaku Niyaavejje https://t.co/EaLJengQDk\nއިސްރާއީލްގައި ކޮވިޑް-19 ވެކްސިންގެ ހަތަރު ވަނަަ ޑޯޒް މިހާތަނަށް ބައި މިލިއަން މީހުންނަށް ދީފައިވާ ކަމަށް އެގައުމުން ބުނެފި.\n2 Hafthaa Thereygai Israel Gai Bai Million Meehunah4Vana Dose Dheefihttps://t.co/gRPulMI0sH\nކޮވިޑް-19 އާ ގުޅިގެން ރާއްޖޭގެ ހަތަރު ރަށެއް ބަންދުކޮށްފި\nBREAKING: Miadhu Ekani4Rasheh Bandhu Kohffihttps://t.co/k1P9sKZnal\nށ. އަތޮޅު ފުނަދޫން ކޮވިޑް-19 ފެނިގެން އެރަށް ބަންދުކޮށްފި\nBREAKING: Funadhoo In Bayaku Fassive, Rah Monitoring Ahhttps://t.co/CnvxNodNYm\nއައްޑޫ ސިޓީން ގިނަ އަދަދެއްގެ ބަޔަކު ކޮވިޑް-19އަށް ފައްސިވެއްޖެ\nBREAKING: Addu In Gina Adhadhegge Bayaku Covid Ah Fassi Vehjjehttps://t.co/6lPzqJbjlI\nIndia Ge Avasheggai Covid Veydhana Eh Neii, Sirrakee Koba?https://t.co/YrkEsn3N60\nވެކްސިންގެ ބޫސްޓާ ޑޯޒް ޖަހަން އެޕޮއިންޓްމަންޓު ހެއްދޭނެ.\nVaccine Booster Dose Jahan Appointment Hehdheyne https://t.co/3IAIp0urMC\nވެކްސިން މަޖުބޫރު ކުރަން އެމެރިކާ ސަރުކާރުން ނިންމި ނިންމުން ސުޕްރީމް ކޯޓުން ހުއްޓުވައިފި.\nVaccine Majubooru Kuran America Sarukaarun Ninmi Ninmun Supreme Court In Huttuvaifi https://t.co/gWr3pD01aM\nމިދިޔަ އަހަރުގެ މެއި މަހަކީ ރާއްޖެ އިން އެންމެ ގިނަ ބަޔަކު މިހާތަނަށް ކޮވިޑަށް ފައްސިވި މަހެވެ. މެއި މަހު ރާއްޖެ އިން އެވްރެޖްކޮށް ދުވާލަކު 1100 މީހުން ކޮވިޑަށް ފައްސިވިއެވެ. ރާއްޖެ އިން ކޮވިޑަށް ފައްސިވާ މީހުންގެ އަދަދު ބުރާސްފަތި ދުވަހު 800 އަށް ވަނީ އަރާފައެވެ. މިހާރު ކޮވިޑްގެ އަދަދުތައް އިތުރުވަމުން އަންނަ ގޮތައް ބަލާއިރު ރާއްޖެ އިން ދުވާލަކު ފައްސިވާ މީހުންގެ އަދަދު ދާދިއަވަހަށް ހާހަކަށްވުރެ މައްޗަށް އެރުމުގެ ފުރުސަތު އެބައޮތެވެ.\nކޮވިޑަށް ފައްސިވާ މީހުންގެ އަދަދު އިތުރުވަމުން ދިޔަ ނަމަވެސް ކޮވިޑް ޖެހިގެން ހޮސްޕިޓަލްގައި އެޑްމިޓް ކޮށްފައި ތިބި މީހުންގެ އަދަދު ނިސްބަތުން މަދެވެ. މިހާރު ހޮސްޕިޓަލްގައި އެޑްމިޓް ކޮށްފައި ތިބީ 25 މީހުންނެވެ. ނަމަވެސް ކޮވިޑަށް ފައްސިވާ މީހުންގެ އަދަދު އިތުރުވަމުން އަންނަނަމަ މިއަދަދު އިތުރުވެގެން ހިނގައިދާނެއެވެ.\nބުރާސްފަތި ދުވަހު ކޮވިޑަށް ފައްސިވި މީހުންނާއިއެކު ރާއްޖެއިން ކޮވިޑަށް ފައްސިވި މީހުންގެ އަދަދު ވަނީ ލައްކައަކަށް އަރާފައެވެ. މިހާތަނަށް ރާއްޖެ އިން 100451 މީހަކު ވަނީ ކޮވިޑަށް ފައްސިވެފައެވެ. ދުވަހުން ދުވަހަށް ކޮވިޑް ބަލި މީހުންގެ އަދަދު އިތުރުވަމުން އަންނައިރު މިހާރު ތިބި ކޮވިޑް ބަލިމީހުންގެ އަދަދަކީ 5118 އެވެ. މިއަދަކީ މިދިޔަ އަހަރުގެ ޖޫން 20 ވަނަ ދުވަހަށް ފަހު ރާއްޖޭގައި ކޮވިޑް ބަލި މީހުންގެ އަދަދު އެންމެ ގިނަވި ދުވަހެވެ.\nޖެނުއަރީ 14, 2022 09:44\nމިވަރު ވެގެން ދާއިރުވެސް ސްކޫލް ހުޅުވަނީ ކީއްވެބާ\nޖެނުއަރީ 14, 2022 14:15\nތީ ސަރުކާރާއި ، އެޗް.ޕީ.އޭ އާއި ނޫސްވެރިން ގުޅިގެން އުފައްދާ ބިރުވެރިކަން. ތިޔަށްވުރެ މާ ރަގަނޅު ވާނެ ރާއްޖެއިން ބޭރުގައި ކެންސަރަށް ފަރުވާ ހޯދަނީ ކިތައް މީހުން ކަމާއި އެބަލީގައި މަރުވަނީ ކިތައް ދިވެހިން ކަމާއި ، އެބަލި ކޮންޓްރޯލް ކުރަން މަސައްކަތް ކުރިއްޔާ..؟ ދައުލަތުން ކިހާ ޙަރަދެއް ކުރަންޖެހޭ ކަމެއް އެއީ.. މިފަހަރު ރާއްޖެއަށް އައިސްގެން މިއުޅޭ ކޮވިޑަކީ އިންޑިޔާ އައުޓު ކެންޕެއިނާއި ، ކޮމަންޑޫ ދާއިރާ އިންތިހާބާއި ، ސުކޫލު ޗުއްޓީ ދުވަސްރާއި ގުޅުންހުރި ކޮވިޑުގެ ރާޅެއް. ތިކަން ނިމޭނެ މިތިންކަންތައް ނިމުނީމަ..\nޖެނުއަރީ 14, 2022 17:56\nއަވަހައް މިސްކިއްތައް ބަންދުކުރޭ މިސްކިތައް ވަންނަމީހުން ޖުރުމާނާކުރޭ......\nޖެނުއަރީ 14, 2022 20:04\nސާބަހޭ ސާބަހޭ ، އެއްވަނައަށް ހިފަހައްޓާ ! މިއެއްޗެހީން ނިންދަވާލާފަ ވެރިކަމުގެ ނިޒާމާއި ، މުޅި ގައުމު މޯދީއަށް ވިއްކާލާ!!


ކޮވިޑް-19: އެމެރިކާގެ އެހީ ރާއްޖެއަށް - Voice of Meedhoo\nކޮވިޑް-19: އެމެރިކާގެ އެހީ ރާއްޖެއަށް\nވޭރިއެންޓް ދެނެގަތުމަށް ސާމްޕަލް ފޮނުވީ ވައިގެ ...\nby vomadmin June 4, 2021\nކޮވިޑް-19ގެ ބަލިމަޑުކަމާއި ދެކޮޅަށް ދިވެހިރާއްޖެއިން ކުރަމުންދާ މަސައްކަތްތަކަށް އެހީތެރިވުމުގެ ގޮތުން އެމެރިކާއިން ދިވެހިރާއްޖެއަށް ގިނަ އަދަދެއްގެ ޕާސަނަލް ޕްރޮޓެކްޓިވް އިކުއިޕްމެންޓް (ޕީޕީއީ)ތަކެއް ހަދިޔާކޮށްފިއެވެ.\nމިތަކެތި ހަދިޔާކޮށްފައިވަނީ އެމެރިކާގެ ސަރުކާރުގެ ފަރާތުން ބައިނަލްއަގްވާމީ މުޖުތަމައުއަށް ހިލޭ އެހީ ފޯރުކޮށްދޭ ޖަމްއިއްޔާކާމަށްވާ ޔޫއެސްއެއިޑްއިން ކޮވިޑުން އަރައިގަތުމަށް ދެކުނު އޭޝިޔާ ސަރަހައްދަށް ފޯރުކޮށްދެމުންދާ އެހީތެރިކަމުގެ ތެރެއިންނެވެ.\nޔޫއެސްއެއިޑްއިން ބުނެފައިވާ ގޮތުގައި ދިވެހިރާއްޖެއަށް ދިނުމަށް ނިންމާފައިވަނީ ލޭގައި އޮކްސިޖަން ހުރި މިންވަރު ބަލައިދޭނެ 600 ޕަލްސް އޮކްސިމީޓަރު އަދި 292،000 މުހިންމު ޕީޕީއީ ސާމާނެވެ. މީގެ ކުރިންވެސް އެމެރިކާއިން ވަނީ ކޮވިޑް-19ގެ ކަންތައްތަކާއި ގުޅިގެން 9.1 މިލިޔަން ޑޮލަރުގެ އެހީތެރިކަން ދިވެހިރާއްޖެއަށް ފޯރުކޮށްދީފައެވެ. އޭގެ ތެރޭގައި 60 ޕޯޓެބަލް ވެންޓިލޭޓަރު ހިމެނެއެވެ.\nދިވެހިރާއްޖޭގެ ފޮރިން މިނިސްޓްރީއިން “ވޮއިސް”އަށް މައުލޫމާތުދިން ގޮތުގައި މި ތަކެތި ދިވެހިރާއްޖެއަށް މާދަމާގެ ވަގުތެއްގައި އަންނާނެއެވެ. ފާއިތުވެދިޔަ އަހަރުތަކުގެ ތެރޭގައި އެމެރިކާއިން ވަނީ އެކި ދާއިރާތަކުން ދިވެހިރާއްޖެއަށް ބޮޑެތި އެހީތަކެއް ފޯރުކޮށްދީފައެވެ.\nއިތުރު3މީހަކު ހުޅުދޫއާއި މީދުން ކޮވިޑަށް ޕޮޒިޓިވް ވެއްޖެ\nއިއްޔެ ( 20 މެއި 2021 ވަނަދުވަހު) ހުޅުދޫ އާއި މީދުން ކޮވިޑް 19 އަށް ޕޮޒިޓިވް ވެފައިވަނީ ...\nއައްޑޫސިޓީގެ ޑެޕިއުޓީ މޭޔަރަކަށް ހިތަދޫ މެދުވަލު ދާއިރާގެ އެމްޑީޕީގެ ކައުންސިލަރު މުހައްމަދު ޝުއާއު އައްޔަނުކޮށްފިއެވެ. ޝުއާއު ޑެޕިއުޓީ މޭޔަރުގެ ...


Mauloomaathu leak vee elections commissionun: Idhikolhu | Mihaaru\nނޫސްވެރިންގެ ބައްދަލުވުމުގައި މާރިޔާ ވާހަކަ ދައްކަވަނީި. - މިހާރު ފައިލް ފޮޓޯ\n27 އޯގަސްޓް 2018 - 15:29\nއަންނަ މަހު ބާއްވާ ރިޔާސާ އިންތިޚާބާ ގުޅޭ ސިއްރު މައުލޫމާތުތަކެއް ޕީޕީއެމަށް ލިބިފައިވާ ނަމަ، އެކަން ހިނގާފައި ވަނީ އިލެކްޝަންސް ކޮމިޝަން (އީސީ) ގެ ތެރެއިން ކަމަށް އިދިކޮޅު ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ގެ ތަރުޖަމާން މާރިޔާ އަހުމަދު ދީދީ މިއަދު ވިދާޅުވެއްޖެ އެވެ.\nސޯލްޓް ކެފޭގައި ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން މާރިޔާ ވަނީ، އިލެކްޝަންސް ކޮމިޝަނުން ގެންގުޅުނު ސިއްރު މައުލޫމާތުތަކެއް، ވެރިކަން ކުރާ ޕާޓީ ޕީޕީއެމަށް ލިބިފައި ހުރެދާނެ ކަމަށް އެ ކޮމިޝަނުގެ ރައީސް އަހުމަދު ޝަރީފް ރޭ ވިދާޅުވުމުން އެކަމާ މެދު ކަންބޮޑުވުން ފާޅު ކުރައްވައިފަ އެވެ.\nއެ މައްސަލައިގައި، މާރިޔާ ވިދާޅުވީ މައުލޫމާތުތައް ލީކުވެފައިވާ ނަމަ އެކަން ހިނގާފައި ވަނީ ކޮމިޝަނުގެ ފަރާތުން ނޫން ކަމަށް ޝަރީފް ވިދާޅުވެފައިވީ ނަމަވެސް މިނިވަން ތަހުގީގެއް ކުރުމެއް ނެތި އެ ވާހަކަ ބަލައިނުގަނެވޭނެ ކަމަށެވެ.\n"ރައްޔިތުންގެ ހިތްތަކަށް އެއްވެސް ހިތްހަމަޖެހުމެއް ނުލިބޭ ޝަރީފް ނުކުމެވަޑައިގެން، ޝަރީފްގެ އޮފީހުގައި މައްސަލައެއް ނެތޭ ބުނުމުން،" މާރިޔާ ވިދާޅުވި އެވެ.\nނޭޝަނަލް ސެންޓަ ފޯ އިންފޮމޭޝަން ޓެކްނޮލޮޖީ (އެންސީއައިޓީ) ގެ އެންމެ އިސްވެރިޔާ މުހައްމަދު އަޝްމަލީ އިލެކްޝަންސް ކޮމިޝަނަށް ވަޑައިގަންނަވާ ކަމުގެ ތުހުމަތު ކުރައްވައި، މާރިޔާ ވަނީ އޭނާ އަށް ވެސް ފާޑުވިދާޅުވެފަ އެވެ. އަދި އެފަދަ މައްސަލަތަކާ ހުރެ އިލެކްޝަންސް ކޮމިޝަނުގެ މުސްތަގިއްލުކަން ކަށަވަރު ނުވާ ކަމަށް އޭނާ ވިދާޅުވި އެވެ.\n"ދެ ތަން އެއް ތަން ހެން ވާނެ ގޮތަށް ސަރުކާރުގައި އުޅުއްވާ ބޭފުޅުން ވަޑައިގެން އިލެކްޝަންސް ކޮމިޝަނުގައި ތިއްބަވާ ކަމަށްވާ ނަމަ މިނިވަން މުއައްސަސާއެއް ގޮތަށް އިލެކްޝަންސް ކޮމިޝަން ހިނގާކަން އަޅުގަނޑުމެންނަށް ކަށަވަރެއް ނުކުރެވޭނެ،" މާރިޔާ ވިދާޅުވި އެވެ.\n"އެތަނުގެ [އިލެކްޝަންސް ކޮމިޝަނުގެ] އައިޓީ އަށް އެހެން ބަޔަކަށް އެކްސެސް އޮންނަ ނަމަ އަޅުގަނޑުމެންގެ ކަންބޮޑުވުން އެބަ އޮތް."\nއިލެކްޝަންސް ކޮމިޝަނުން އިއްޔެ ބޭއްވި ނޫސްވެރިންގެ ބައްދަލުވުމުގައި އެ ކޮމިޝަންގެ މެމްބަރުން ބައިވެރިވެވަޑައިގަންނަވަނީ.-- ފޮޓޯ: އަހުމަދު ނިޝާތު/ މިހާރު\nޕީޕީއެމަށް މައުލޫމާތު ލިބިފައިވާ ނަމަ އެކަން ހިނގައިދިޔައީ އިލެކްޝަންސް ކޮމިޝަނުގައި ލީކެއް އުޅެގެންކަން އެ ކޮމިޝަންގެ ރައީސް އަހުމަދު ޝަރީފަށް ވެސް އެނގިވަޑައިގަންނަވާނެ ކަމަށް މާރިޔާ ވިދާޅުވި އެވެ.\n"ލީކު އެބަ އުޅޭ. އެއީ އަޅުގަނޑުމެން އެންމެން ވެސް އަދި ޝަރީފް ވެސް ގަބޫލު ކުރައްވަން ޖެހޭ ހަގީގަތެއް އެކަން ހިނގައިދިޔަ ގޮތް އެބޭފުޅާގެ ކުރިފުޅުމަތީގައި ހިނގައިދިޔައީމާ،" އޭނާ ވިދާޅުވި އެވެ.\nއިއްޔެ ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން ޝަރީފް ވިދާޅުވެފައި ވަނީ "އަޅުގަނޑުމެންގެ މައުލޫމާތު އެ ފަރާތަށް [ޕީޕީއެމަށް] ގޮސްފައިވާކަމު"ގެ ޝައްކު އުފެދިފައިވާ ކަމަށެވެ. އަދި އެ މައްސަލަ އެ ކޮމިޝަނުގެ އެތެރޭގެ ކޮމެޓީއެއް ކަމަށްވާ އިލެކްޝަންސް ކޮމްޕްލެއިންސް ބިއުރޯ އިން ބަލައި، އެކަމުގައި ކޮމިޝަނުގެ މައްސަލައެއް ނެތް ކަމަށް ވެސް ބުނެފައިވާ ކަމަށް އޭނާ ވިދާޅުވި އެވެ.\nއިދިކޮޅު ފަރާތްތައް އިލެކްޝަންސް ކޮމިޝަން ޕީޕީއެމް ކެމްޕޭން އިދިކޮޅު އިއްތިހާދު މާރިޔާ އަހުމަދު ދީދީ، ޑިފެންސް މިނިސްޓަރު\nވަގު ފޯމް ވެއްދި މީހުންގެ ނަންތައް ހާމަ ކުރަން ބުނަން ނުކެރެނީ ކީއްވެބާ؟\nމައުލޫމާތު ލީކުކޮށްލީ އިދކޮޅުން ވަގަށް ނަގައިގެން ނޫންބާ؟\nހޮޅި ވާހަކަދައްކައިގެން އިންތިހާބާއިމެދު ޝައްކު އުފައްދަނީ ނެރެވުނު ކެންޑިޑޭޓާއި މެދު އުންމީދެއް ނެތީމަ ކަމައް ލަފާކުރެވޭ\nލީކު ވާނެ...އަޅާ ނުލާ..ޝަރީފަކީ ރައީސް ގެ ވަރަށް ގާތް ބޭފުޅެއް....\nމައުލޫމާތު ލީކެއްނުވޭ. ހަމަޖެހިފައިވާ އުސޫލުން މައުލޫމާތު ހިއްސާކުރީ.\n"އަޅުގަނޑުމެންގެ މައުލޫމާތު އެ ފަރާތަށް [ޕީޕީއެމަށް] ގޮސްފައިވާކަމު"ގެ ޝައްކު އުފެދިފައިވާ ކަމަށެވެ. އަދި އެ މައްސަލަ އެ ކޮމިޝަނުގެ އެތެރޭގެ ކޮމެޓީއެއް ކަމަށްވާ އިލެކްޝަންސް ކޮމްޕްލެއިންސް ބިއުރޯ އިން ބަލައި، އެކަމުގައި ކޮމިޝަނުގެ މައްސަލައެއް ނެތް ކަމަށް ވެސް ބުނެފައިވާ ކަމަށް އޭނާ ވިދާޅުވި އެވެ. -- އެކަމުގައި ކޮމިޝަނުގެ މައްސަލައެއް ނެތް -- މާނައަކީ ލީކުވެއްޖެކަން ތިމަންނަމެންނަށް އެނގެޔޭ، ކޮމިޝަނުގެ މައްސަލައެއްނެތޭ. އެހެން ބައެކޭ ލީކުކުރީ.. ލީކުވެއްޖެއްޔާ ކޮމިޝަނުގެ ކޮންމެވެސް މައްސަލައެއްނެތި ވުން އެއީ ބުއްދި ގަބޫލުކުރާކަމެއްނޫން.\nބަރާބަރު އ އަޒީޒް\nހަޤީޤަތަކީ އިލެކްޝަންސްގެ އައިޓީ ޑިޕާރޓަމަންޓްގެ އެންމެ އިސްވެރިން ހިމެނޭގޮތަށް އެކަމިޝަނުގައިވެސް ދެ ފަރާތުގެ މީހުން ތިބިކަން. އެއްބަޔަކު ސަރުކާރަށް ފައިދާވާގޮތަށް ކަންކަންކުރާއިރު, އަނެއްބަޔަކު ސަބޮޓާޖް ކުރަން މަސައްކަތްކުރާކަން. މިރާއްޖެއަކު މިހާރަކު ނުތިބޭނެ ވަކިކޮޅަކަށް ނުޖެހޭ މުސްތަޤިއްލު އެކަކުވެސް.\nމާރިޔާމެން ޤަބޫލުކުރާ ގޮތެއްނޫން ބަލަންޖެހޭނީކީ! މާރިޔާ މެންފަދަ ސިޔާސީގޮތުން ތަސައްރަފު ފުދޭމީހުން ތިފަދަ ދޯހެޅި ވާހަކަތަށް ދެއްކީމަ ވަނީ ބޮޑު ޖޯކަކށް\nދައްތަމެން އަދިވެސް މައްސލަ އުފައްދަން ތިއުޅެނީ..ނިކަން ވޯޓް ހޯދަން އުޅެބަލަ..ޔާމީންއަށް ސަޕޯޓްކޮށް ރައްތަކުން ހާދަ ބައެކޭ ނުކުންނަނީ.ތިހެން ހާޖާނުހަދަން އަބަދުނޫޅެބަލަ..


Addu gai hingi maaraamaaree eggai zuvaanakah serious zaham thakeh vejje - AO News\nއައްޑޫގައި ހިންގި މާރާމާރީއެއްގައި ޒުވާނަކަށް ސީރިއަސް ޒަހަމްތަކެއްވެއްޖެ\nއައްޑޫ ސިޓީ ހިތަދޫގައި މާރާމާރީ އެއް ހިންގައި ޒުވާނަކަށް ބޮޑެތި ޒަހަމްތަކެއްވެއްޖެއެވެ.\nމައުލޫމާތު ލިބިފައިވާ ގޮތުގައި އެ ޒުވާނާއަށް ހަމަލާދީފައިވަނީ ކަތިވަޅި އެއް ބޭނުންކޮށްގެނެވެ.\nމާރާމާރީގައި ޒަހަމްވި ޒުވާނާ – ފޮޓޯ: އެމްވީ ކްރައިސިސް\nމާރާމާރީގައި ޒަހަމްވި ޒުވާނާ އަށް މިހާރު އަންނަނީ އައްޑޫ ސިޓީ އިކުއަޓޯރިއަލް ހޮސްޕިޓަލުގައި ފަރުވާދެމުންނެވެ. މި މާރާމާރީ ހިންގައިފައިވަނީ ހިތަދޫ ފްލެޓް ސަރަހައްދުގައި ކަމަށް މައުލޫމާތު ލިބެއެވެ.\nއޭއޯ ނިއުސް އަށް ލިބިފައިވާ ފޮޓޯ ތަކުގައި ޒަހަމްވި މީހާ ބިންމައްޗަށް ވެއްޓިފައި އޮންނަ ތަން ފެންނަ އިރު ބުރަކަށްޓަށް ބޮޑެތި ޒަހަމްތަކެއް ލިބިފައި ހުރިކަން ފެންނަން ހުރެއެވެ. އަދި އެމީހާގެ ކޮނޑުން ބޮޑު ތަނެއް ޒަހަމްވެފައިވާއިރު މޫނުމަތިވެސް އޮތީ ލެއިން ތަތްތެޅިފައެވެ.\nމީގެ އިތުރުން އޭނާގެ ވާތު އަތުގެ ބޮޑުވައި އިނގިލި އަދި ޝަހާދަތް އިނގިލި ބުރިކޮށްލައިފައިވާއިރު އެ އަތުގެ އަތްތިލައަށް ބޮޑެތި ޒަހަމްތަކެއް ލިބިފައި ހުރިކަން ފާހަގަކުރެވެއެވެ. އަދި އެމީހާ އެ އަތުގައި ހިފައިން އޮންނަތަންވެސް އެއް ފޮޓޯ އިން ފެނެއެވެ.\nޒަހަމްވި ޒުވާނާގެ2އިނގިލި ބުރިކޮށްލާފައި\nމީގެ އިތުރުން އެ ޒުވާނާގެ ފަޔަށްވެސް ބޮޑެތި ޒަހަމްތަކެއް ލިބިފައިވާ ކަމަށް މައުލޫމާތު ލިބެއެވެ.\nމާރާމާރީ އާއި ބެހޭގޮތުން ފުލުހުން ވިދާޅުވީ އައްޑޫ ސިޓީ ހިތަދޫގައި މާރާމާރީ އެއް ހިންގި މައްސަލަ އެ އިދާރާއަށް ހުށައަޅައިފައިވަނީ މިރޭ 12:30 ހާއިރުއެވެ. އަދި މި މާރާމާރީ ހިންގައިފައިވަނީ ދެ ގްރޫޕެއްގެ ދެމެދުގައި ކަމަށްވެސް ފުލުހުން ވަނީ ހާމަކޮށްފައެވެ. މީގެ އިތުރުން ޒަހަމްވި ޒުވާނާއަށް ސީރިއަސް އަނިޔާތަކެއް ލިބިފައިވާ ކަމަށާއި މިހާރު އެ ޒުވާނާއަށް އައްޑޫ އިކުއަޓޯރިއަލް ހޮސޕިޓަލްގައި ފަރުވާ ދެމުން އަންނަ ކަމަށްވެސް ފުލުހުން ވިދާޅުވިއެވެ.\nފުލުހުން ގެންދަނީ މިހާރު މި މައްސަލަ ތަހުގީގުކުރަމުންނެވެ.\nހިތަދޫއައްޑޫ އިކުއަޓޯރިއަލް ހޮސްޕިޓަލްއައްޑޫ ސިޓީމާރާމާރީ


އައިސީއޭސީ ގެ ކޮމިޝަނަރ ގެ އަރިހަށް އޭސީސީގެ ފަރާތުން ޒިޔާރަތްކޮށްފި | އެންޓި-ކޮރަޕްޝަން ކޮމިޝަން\nއައިސީއޭސީ ގެ ކޮމިޝަނަރ ގެ އަރިހަށް އޭސީސީގެ ފަރާތުން ޒިޔާރަތްކޮށްފި\nހޮންކޮންގ ގެ އިންޑިޕެންޑެންޓް ކޮމިޝަން އަގެއިންސްޓް ކޮރަޕްޝަން (އައިސީއޭސީ) ގެ ކޮމިޝަނަރ މިސްޓަރ ސިމަން ޕޭ ގެ އަރިހަށް އޭސީސީގެ ފަރާތުން މިއަދު ޒިޔާރަތްކޮށްފިއެވެ. މި ޒިޔާރަތަކީ މިހާރު ހޮންކޮންގގައި ކުރިއަށްދާ7ވަނަ އައިސީއޭސީ ސިމްޕޯޒިއަމް “ފައިޓިންގ ކޮރަޕްޝަން – އަ ނިއު ޕާސްޕެކްޓިވް” ގައި ބައިވުމަށް އޭސީސީގެ ފަރާތުން ކުރަމުންދާ ދަތުރުގެ ހަވާސާގެ ތެރެއިން އިންތިޒާމުކޮށްގެން ކުރިއަށް ގެންދިއަ ބައްދަލުވުމެކެވެ.\nމި ބައްދަލުވުމުގައި ހޮންކޮންގެ އައިސީއޭސީ ގެ ފަރާތުން ރާއްޖޭގެ އޭސީސީގެ ފަންނީ މުވައްޒަފުން ތަމްރީނުކުރުމާބެހޭގޮތުންނާއި ކޮރަޕްޝަންގެ މައްސަލަތައް ބެލުމުގައި ދެމުއައްސާގެ މެދުގައި އެއްބާރުލުން އިތުރުކުރުމާ ބެހޭގޮތުން ވަނީ މަޝްވަރާ ކުރައްވާފައެވެ. އަދި އޭސީސީގެ އިންވެސްޓިގޭޓަރުން ތަމްރީނުކުރުމުގައި ދެވެންއޮތް ހުރިހާ އެހީތެރިކަމެއް ހޮންކޮންގ ގެ އައިސީއޭސީ ގެ ފަރާތުން ދެއްވާނެކަމަށް ކޮމިޝަނަރ ވަނީ ވިދާޅުވެފައެވެ.\nމި ބައްދަލުވުމުގައި އޭސީސީގެ ފަރާތުން ބައިވެރިވެ ވަޑައިގެންނެވި ވަފްދުގެ އިސްބޭފުޅަކީ ކޮމިޝަންގެ ނާއިބު ރައީސް އަލްއުސްތާޛު މުޢައްވިޒު ރަޝީދެވެ. އައިއޭސީސީ ގެ ފަރާތުން ކޮމިޝަނަރ މިސްޓަރ ސިމަން ޕޭ ގެ އިތުރުން އައިއޭސީސީ ގެ އިސްބޭފުޅުންގެ މައްޗަށް އެކުލެވޭ ވަފްދެއްވަނީ ބައިވެރިވެފައެވެ.


Teacherunge musaara bodu kuran pay commission ah vanee hushahalhaafai: Minister\nޓީޗަރުންގެ މުސާރަ ބޮޑުކުރަން ޕޭ ކޮމިޝަނަށް ވަނީ ހުށަހަޅާފައި: މިނިސްޓަރު\nޓީޗަރުންތަކެއް: މުސާރައާއި އެލަވަންސްގެ މައްސަލަތައް އަބަދުވެސް އުޅޭ -- ފޮޓޯ: އަވަސް އާކައިވް\nޓީޗަރުންގެ މުސާރަ ބޮޑުކުރުމަށްޓަކައި މުސާރައިގެ އޮނިގަނޑު ބަދަލުކޮށް އެ އޮނިގަނޑު މިހާރު ޕޭ ކޮމިޝަނަށް ހުށަހަޅާފައިވާކަމަށް އެޑިޔުކޭޝަން މިނިސްޓަރު ޑރ. އައިޝަތު އަލީ މިއަދު ރައްޔިތުންގެ މަޖިލީހުގައި ވިދާޅުވެއްޖެ އެވެ.\nއެޑިޔުކޭޝަން މިނިސްޓަރާ ސުވާލު ކުރަން މަޖިލީހަށް ހުށަހަޅާފައި ވަނީ ދާންދޫ ދާއިރާގެ މެމްބަރު ޔައުގޫބް އަބްދުﷲ އެވެ. އޭނާ މިނިސްޓަރާ ސުވާލު ކުރަން ހުށަހެޅީ، ސަރުކާރުތަކުން ތައުލީމީ ދާއިރާއަށް އެކަށީގެންވާ ސަމާލުކަމެއް ނުދެވި އޮތުމުގެ ސަބަބުން، ޓީޗަރުންގެ ހާލަތު ދަށަށް ގޮސްފައިވާތީ އެވެ. އަދި ޓީޗަރުންގެ މުސާރަ ބޮޑު ކުރެވޭނެ ދުވަހެއް ސާފު ކުރުމުގެ ގޮތުންނެވެ.\nއެ ސުވާލުތަކަށް ޖަވާބު ދެއްވަމުން މިނިސްޓަރު ވިދާޅުވި ގޮތުގައި، ޓީޗަރުންނަކީ ދުވާލަކު ނުވަ ގަޑިއިރާއި 12 ގަޑިއިރު މަސައްކަތުގައި އުޅޭ ބަޔަކަށްވާއިރު، އެ މީހުން ކުރާ މަސައްކަތަށް އެކަށީގެންވާ މުސާރައެއް ނުދެވޭ ކަމަށެވެ.\n"އާއިލާއާއެކު ހޭދަކޮށްލާނެ ވަގުތެއް ނުލިބޭ މުދައްރިސުންނަކަށް. އަނެއްކާ މުދައްރިސުންނަކީ ކޮންމެ ދުވަހަކު އެތަކެއް ޕްރެޝަރުތަކާ ކުރިމަތިލާންޖެހޭ ބަޔެއް. މުދައްރިސުންގެ މަސައްކަތަކީ ހަމައެކަނިކިޔަވާ ދިނުމެއް ނޫން. އެމީހުންނަކީ އިދާރީ ގޮތުން ވެސް ގިނަ މަސައްކަތްތަކެއް ކުރަންޖެހޭ ބަޔެއް،" ބެލެނިވެރިންނާއި ސްކޫލްތަކުގެ މެނޭޖުމަންޓުގެ އިތުރުން މިނިސްޓްރީންވެސް އެތަކެއް ޕްރެޝަރެއް ޓީޗަރުންނަށް ކުރިމަތިވާކަން ފާހަގަކުރައްވަމުން މިނިސްޓަރު ވިދާޅުވި އެވެ.\nއެގޮތުން، ކިޔަވާ ނިމޭ ކުދިން މި ދާއިރާއަށް ޝައުގުވެރިކަން އިތުރުކުރަން ގިނަ މަސައްކަތްތަކެއް ކުރެވެމުންދާކަމުގައި މިނިސްޓަރު ހާމަކުރެއްވި އެވެ. އައިޝަތު އަލީ ވިދާޅުވީ އެހާ ގިނަ ވަގުތު ޓީޗަރުން މަސައްކަތުގައި އުޅޭ އިރު، އެއީ އެހާ ހިތްގައިމު އަދި ފަހަކަށްއައިސް އެހާ ގަދަރުވެރި މަސައްކަތެއްގެ ގޮތުގައި އާންމުން ބަލައިގަންނަ މަސައްކަތަކަށް ނުވާ ކަމަށެވެ. އަދި ޓީޗަރުން މަސައްކަތްކުރާ ވަރާ ގާތަށް ވެސް އެމީހުންނަށް މުސާރަ ނުދެވޭ ކަމަށް މިނިސްޓަރު އެއްބަސްވެވަޑައިގެންނެވި އެވެ.\nއަންނަ އަހަރަށް ސަރުކާރުން ރައްޔިތުންގެ މަޖިލިހަށް ހުށަހެޅި 37.5 ބިލިއަން ރުފިޔާގެ ބަޖެޓުގައި ތައުލީމީ ދާއިރާ އަށް ހިމަނާފައި ވަނީ 8.6 ބިލިއަން ރުފިޔާ އެވެ.


ފަޅުވެރިންނަށް އޮތް ޒިންމާ ވަރަށް ބޮޑު\nމާލެއިން ރަށަށް ފުރަން ދިޔަ އިރު ފެރީ ލޯންޗްގެ އިންތިޒާމް ހުރީ ވަރަށް ރަނގަޅަށެވެ. ދަތުރުވެރިން ލޯންޗަށް އެރުމުގެ ކުރިން ފުރަތަމަ ވެސް ދިއްކޮށްލީ މާސްކާއި އަންގި އެވެ. ރައްކާތެރިކަމުގެ ޔަގީންކަން އިތުރަށް ކަށަވަރުކުރަން ފޭސް ޝީލްޑް ވެސް ދިނެވެ. ހަތަރު ގަޑިއެއްހާއިރުގެ ދިގު ދަތުރުގައި އަހަރެން އިނީ އެ ހުރިހާ ރައްކާތެރިކަމުގެ...\nހާލަތު ދަށް، އެކަމަކު ދެން ވެސް އޮތީ ރައްކާތެރިވުން\nމިވެނިކަމެއް ކުރާ އިރު، ކޮވިޑް-19 އިން ރައްކާތެރިވާން ކުރަންވީ ކީއްތޯ އަހައިދޭން އެކަކު ބުންޏެވެ. އަނެެކަކު އެދުނީ މިވެނި މީހަކު އަމަލުކުރާ ގޮތުގެ ސަބަބުން ނުރައްކަލެއް ނުވާނެތޯ އަހައި ދިނުމަށެވެ.\nދުންޔާގެ ހުރިހާ ވަގުތެއް ކޮވިޑްގެ ބަލި މީހުންނާ އެކު\nމިދިޔަ މާޗު މަހުން ފެށިގެން ދުންޔާ މުހައްމަދު އެންމެ ގިނަ ވަގުތު ހޭދަކޮށްފައިވަނީ ކޮވިޑް-19އިން ރައްކާތެރިވުމަށް އަޅާ ހެދުމުގަ އެވެ. ބޮލާއި މޫނާ އެކު މުޅި ހަށިގަނޑު ނިވާކޮށް، އަންގި ލައްވައި ބަރު ގަންބޫޓުގައި، އޭނާ ބައެއް ދުވަސް ދުވަހު ދިހަ ގަޑިއިރަށް ވުރެ ގިނައިރު ހޭދަކުރަން ޖެހެ އެވެ. އެ އުނދަގޫ ހެދުމުގައި، އާއިލާއާ ދުރުގައި...\nސިއްހީ އިމަޖެންސީއަށް މަޖިލީހުން ފަހު ބަސް: ގޯހެއްތަ؟\nރާއްޖޭގައި އޮންނާނީ ތިން ބާރު ވަކިވެފައިވާ ރިޔާސީ ނިޒާމެއް ކަމަށް ރައްޔިތުންގެ އަޣުލަބިއްޔަތުން ނިންމައި، ގާނޫނު އަސާސީގައި ލިޔެފައި ވިޔަސް، އެއް ބާރުން އަނެއް ބާރުގެ ތެރެއަށް ވަނުމުގެ ތުހުމަތުތައް އަބަދުވެސް އޮވެ އެވެ. ސަރުކާރުތަކުގެ ނުފޫޒު ރައްޔިތުންގެ މަޖިލީހުގެ ބާރުތަކުގެ ތެރެއަށް ވަދެ، މަޖިލީހުގެ ބާރުތަކާއި ޒިންމާތަކަށް...


Yameen aa dhekolhah dhaulathun SC gai massala eh isthiunaaf koffi | Mihaaru\nކުރީގެ ރައީސް ޔާމީން: އެމަނިކުފާނާ ދެކޮޅަށް ދައުލަތުން ސުޕްރީމް ކޯޓުގައި ވަނީ މައްސަލައެއް އިސްތިއުނާފް ކޮށްފައި --ފޮޓޯ/މިހާރު\nޔާމީނާ ދެކޮޅަށް ދައުލަތުން ސުޕްރީމް ކޯޓުގައި މައްސަލައެއް އިސްތިއުނާފްކޮށްފި\n13 މެއި 2019 - 13:30 34 comments\nޔާމީންގެ ބޭންކް އެކައުންޓްތައް ކޯޓު އަމުރެއްގެ ދަށުން ފްރީޒް ކުރުމުގެ އިތުރުން އެމަނިކުފާނުގެ މައްޗަށް އުފުލި މަނީ ލޯންޑްރިންގެ ދައުވާއާ ގުޅިގެން އެމަނިކުފާނު ޝަރީއަތް ނިމެންދެން ބަންދު ކުރަން ވެސް ކްރިމިނަލް ކޯޓުން ކުރިން އަމުރުކުރި އެވެ. އެކަމަކު، ހައި ކޯޓުން ފަހުން ވަނީ އެކައުންޓް ފްރީޒްކުރި އަމުރާއި އެމަނިކުފާނު ޝަރީއަތް ނިމެންދެން ބަންދުކުރި އަމުރު ވެސް ބާތިލްކޮށްފަ އެވެ.\nޔާމީނާ ދެކޮޅަށް ދައުލަތުން ސުޕްރީމް ކޯޓުގައި އިސްތިއުނާފަށް ހުށަހެޅީ އޭގެ ތެރެއިން ކޮން މައްސަލައެއް ކަމެއް އަދި ސާފެއް ނުވެ އެވެ. އެކަމާ ގުޅިގެން ޕްރޮސެކިއުޓާ ޖެނެރަލްގެ އޮފީހުގެ ބަހެއް އަދި ލިބޭ ގޮތެއް ނުވެ އެވެ.\nއެ މައްސަލައިގެ އަޑުއެހުން އަންނަ ބުރާސްފަތި ދުވަހު ބާއްވަން ސުޕްރީމް ކޯޓުން މިހާރު ވަނީ ހަމަޖައްސައިފަ އެވެ. އެ މައްސަލަ ބައްލަވަނީ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ހިމެނިވަޑައިގަންނަވާ ގޮތަށް، ސުޕްރީމް ކޯޓުގެ ފުލް ބެންޗުންނެވެ.\nޔާމީނާ ދެކޮޅަށް ދައުލަތުން ސުޕްރީމް ކޯޓުގައި މައްސަލައެއް އިސްތިއުނާފް ކުރިއިރު، އެމަނިކުފާނުގެ މައްޗަށް ކުރާ މަނީ ލޯންޑްރިންގެ ދައުވާ ކްރިމިނަލް ކޯޓުގައި ދަނީ ހިނގަމުންނެވެ.\nއިތުރު ލިޔުންތައް ކުށްކުރުން ޕްރޮސެކިއުޓާ ޖެނެރަލް ސުޕްރީމް ކޯޓް ރައީސް އަބްދުﷲ ޔާމީން މަނީ ލޯންޑްރިން


ރާއްޖެއިން ކޮވިޑް-19 އަށް ފައްސިވީ ދިވެހިންގެ އަދަދު ތިންހާހަށް އަރައިފިއެވެ.\nރާއްޖެއިން ކޮވިޑް-19 ޖެހުނު ދިވެހިންގެ އަދަދު ތިންހާހަށް އަރާފައި މިވަނީ އިއްޔެވެސް އިތުރު ގިނަ އަދަދެއްގެ ދިވެހިން ހިމެނޭހެން ގިނަ ބަޔަކު އަލަށް މި ބައްޔަށް ފައްސިވުމާއި ގުޅިގެންނެވެ.\nހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ވިދާޅުވެފައި ވާގޮތުން އިއްޔެ އެކަނިވެސް އިތުރު 83 ދިވެއްސަކު ކޮވިޑް-19 އަށް ފައްސިވެފައި ވެއެވެ. މިއާއެކު ރާއްޖެއިން މި ބަލި ޖެހުނު ދިވެހިންގެ ޖުމްލަ އަދަދު މިހާރު ވަނީ 3026 އަށް އަރާފައެވެ.\nރާއްޖޭގައި އެންމެ ފުރަތަމަ ކޮވިޑް-19 ފެތުރެން ފެށިއިރު އެންމެ ގިނަ އަދަދަކަށް ފައްސިވަމުން ދިޔައީ ބިދޭސީންނެވެ. އޭގެތެރޭގައި އޭރު އެންމެ ގިނައީ ބަންގްލަދޭޝްއަށް ނިސްބަތްވާ މީހުންނެވެ. ނަމަވެސް ފަހަކަށް އައިސް ދިވެހިންނަށް މި ބަލި ޖެހޭ ނިސްބަތް ވަނީ ވަރަށް ބޮޑަށް އިތުރުވާން ފަށާފައެވެ.\nރާއްޖެއިން މިހާތަނަށް ފައްސިވީ ދިވެހިންގެ އިތުރުން ހިމެނެނީ، ބަންގްލަދޭޝްގެ 1944 މީހަކާއި އިންޑިއާ 361 މީހަކާއި ނޭޕާލްގެ 58 މީހަކާއި، ލަންކާ 57 މީހަކާއި އިޓަލީ 11 މީހަކާއި އިންޑޮނީޝިއާ 8 މީހެއްގެ އިތުރުން އެހެން ބައެއް އިތުރު ޤައުމުތަކަށް ނިސްބަތްވާ 29 މީހެކު ހިމެނޭހެން ޖުމްލަ 2468 ބިދޭސީއެކެވެ. މިއާއެކު ދިވެހިން ހިމެނޭހެން ރާއްޖެއިން ކޮވިޑް-19 ޖެހުނު މީހުންގެ ޖުމްލަ އަދަދު މިހާރު ވަނީ 5494 އަށް އަރާފައެވެ.\nމިހާތަނަށް ރާއްޖެއިން ފައްސިވީ މީހުންގެ ތެރޭގައި ހިމެނެނީ 4049 ފިރިހެނަކާއި 1430 އަންހެނެކެވެ. ރާއްޖެއިން މި ބައްޔަށް އެންމެ ގިނަ އަދަދަކަށް ފައްސިވެފައި ވަނީ އުމުރުން 21 އަހަރާއި 40 އަހަރާއި ދެމެދުގެ މީހުންނެވެ.\nއެޗްޕީއޭގެ ތަފާސްހިސާބުތަކަށް ބަލާއިރު މިވަގުތު ރާއްޖޭގައި 2553 މީހަކަށް ކޮވިޑް-19 ޖެހިގެން ފަރުވާދެމުން ދެއެވެ. މީގެ ތެރޭގައި ވެސް ގިނައީ ދިވެހިންނެވެ. ރާއްޖޭގައި މި ބައްޔަށް ފަރުވާދޭ މީހުންގެ ތެރެއިން 145 މީހަކަށް ފަރުވާދެމުން ދަނީ ހޮސްޕިޓަލުގައެވެ. އޭގެތެރެއިން9މީހަކަށް އައިސީޔޫގައި ފަރުވާދެމުން ދެއެވެ.\nމިހާތަނަށް ރާއްޖެއިން 21 މީހަކު ކޮވިޑް-19 ޖެހިގެން ނިޔާވެފައި ވެއެވެ. އޭގެތެރޭގައި ހިމެނެނީ 17 ދިވެއްސަކާއި ހަތަރު ބިދޭސީއެކެވެ. ރާއްޖެއިން ފައްސިވީ މީހުންގެ ތެރެއިން ބަލިން ރަނގަޅުވީ 2920 މީހެކެވެ.\nފާއިތުވެދިޔަ ދުވަސްތަކުގައި ރާއްޖެއަށް، ޚާއްސަކޮށް މާލެ ސަރަޙައްދަށް ކޮވިޑް-19 ގެ ނުރައްކާ ބޮޑުވަމުން އަންނައިރު، ބަލީގެ ވޭދަނަތައް އިތުރުވާން ފެށީ ފުރަބަންދުގެ ފިޔަވަޅުތަކަށް ލުއިދިން ފަހުންނެވެ.\nއަރުޝީފަށް ނެގީ 14/08/2020 02:47\nއެންމެފަހުން އަޕްޑޭޓްކުރީ 14/08/2020 02:47\nނަބީލާ އިސްމާޢީލް5މިނެޓު ކުރިން\nއީސީގެ ކުއްލި ޖަލްސާތަކުގައި ބޮޑެތި މައްސަލަތައް ނުބެލޭނެ\nއަހުމަދު ހަމީދު އާދަމް 32 މިނެޓު ކުރިން


Anhenakah rahumukuda aniyaathakeh dhin massala fuluhah hushahalhaifi - vNews.mv\nއަންހެނަކަށް ރަހުމުކުޑަ އަނިޔާތަކެއް ދިން މައްސަލަ ފުލުހަށް ހުށަހަޅައިފި\nޝިފްޒާ މުޞްޠަފާ 16 May 2019, 22:31\nށ.ފޭދޫގައި އަންހެނަކަށް ރަހުމުކުޑަ އަނިޔާތަކެއް ދިން މައްސަލަ ތަހުގީގުކޮށްދިނުމަށް އެދި ފުލުހުންނަށް ހުށަހަޅައިފިއެވެ.\nށ.ފޭދޫގައި ބަޔަކު އަނިިޔާތަކެއް ދީފައިވާ އަންހެނެއްގެ ފޮޓޯތަކެއް ސޯޝަލް މީޑިއާގައި އާންމުވީ މިހަފުތާ ތެރޭގައެވެ.\nއެކަމާ ގުޅިގެން ޖެންޑާ މިނިސްޓަރު ޝިދާތާ ޝަރީފު ވިދާޅުވީ އަންހެނަކަށް ރަހުމުކުޑަ އަނިޔާތަކެއް ދީފައިވާކަމުގެ ރިޕޯޓު ލިބުމާއެކު އޭނާއަށް ބޭނުންވާ އެހީތެރިކަމާއި ރައްކާތެރިކަން ދައުލަތުން ފޯރުކޮށްދީފައިވާ ކަމަށެވެ. އަދި އެ އަންހެންމީހާއާމެދު ލާއިންސާނީ އަމަލުތައް ހިންގި މީހުން ހޯދައި ހައްގު އަދަބުދީ އަންހެންމީހާއަށް އިންސާފު ހޯއްދަވައިދެއްވާނެ ކަމަށްވެސް ވިދާޅުވެފައި ވެއެވެ.\nމިނިސްޓަރު ކުރައްވާފައިވާ ޓުވީޓެއްގައި ވިދާޅުވެފައިވަނީ އަންހެނަކަށް ރަހުމުކުޑަ އަނިޔާތަކެއް ދިން މައްސަލަ ތަހުގީގުކޮށްދިނުމަށް އެދި މިހާރު ވަނީ ފުލުހުންގެ އިދާރާއަށް ހުށަހަޅާފައި ކަމަށެވެ. ނުކުޅެދުންތެރިކަން ހުންނަ މީހުންނަށް އަނިޔާކޮށް، އެކަމުގެ އަދަބު ނުލިބޭނެ ކަމަށް ގަބޫލުކުރާ ވިސްނުން ނިމުމަކަށް ގެންނަންޖެހޭ ކަމަށް ވެސް މިނިސްޓަރު ވިދާޅުވިއެވެ.\nސޯޝަލް މީޑިއާގައި އާންމުވެފައިވާ ފޮޓޯތަކަށް ބަލާއިރު ރޭގަނޑުގެ ވަގުތެއްގައި އަންހެންމީހާ ދަގަނޑު ހޮޅިދަނޑިއެއްގައި ބަނދެ ބޮލުގައި ގޯންޏެއް އަޅުވާފައި ހުރި މަންޒަރު ފެނެއެވެ.\nމިއީ މިމަހުގެ 13 ވަނަ ދުވަހުގެ ރޭ ހިނގާފައިވާ ކަމެއް ކަމަށާއި އެމީހާ އެތަނުން ސަލާމަތްކުރީ އެތާ ހުއްޓާ ފެނުނު އެރަށުގެ ބަޔަކު ކަމަށް ރަށު ކައުންސިލުން ވަނީ މައުލޫމާތު ދީފައެވެ. މައުލޫމާތު ލިބިފައިވާ ގޮތުގައި އުމުރުން 50 އަހަރުގެ މި އަންހެންމީހާއަކީ ސިކުނޑީގެ އުނިކަމެއް ހުންނަ މީހެކެވެ.\nފޭދޫ ކައުންސިލުން ބުނީ މި އަންހެންމީހާއަކީ ކައިވެނިވެސް ކޮށްގެން އުޅޭ މީހެއް ކަމަށެވެ. އޭނާގެ ފަސްދަރިން ތިބޭއިރު 18 އަހަރު ފުރިފައިވާ ކުދިންގެ ތެރެއިން ބައެއް ކުދިންނަކީވެސް ނުކުޅެދޭ ކުދިންނެވެ. އެމީހާ ދިރިއުޅެމުން އަންނަނީ ފިރިމީހާއާއި ދަރިންނާއެކު ވަކިން ގެއެއްގައި ކަމަށްވެސް ވެއެވެ.\nކައުންސިލުން ބުނީ އަންހެން މީހާގެ ހާލަތު ބަޔާންކޮށް ސަރުކާރުގެ ކަމާ ގުޅުންހުރި ވުޒާރާތަކަށް މި ހާދިސާއަށްވުރެ ކުރިންވެސް ސިޓީތައް ހުށަހަޅާފައިވާނެ ކަމަށެވެ.


Kaiveneege Haflaa Ah Katrina Ah Dhauvathu Nudheyne Kamah Deepika...\nކައިވެނީގެ ހަފްލާއަށް ކެޓްރީނާއަށް ދައުވަތު ނުދޭނެ ކަމަށް ދިޕިކާ ބުނެފި\n11 މަސް,2ހަފްތާ,2ދުވަސް, 22 ގަޑި,5ސިކުންތު ކުރިން 4810ފަތޯނާ ފާއިޒް\nދިޕިކާ އަދި ކެޓްރީނާ ކެއިފް.\nބޮލީވުޑްގެ ބަތަލާ ދިޕިކާ ޕަދުކޯން ދާދި ފަހުން ވަނީ އޭނާގެ ކައިވެނީގެ ހަފްލާއަށް އެކްޓްރެސް ކެޓްރީނާ ކެއިފްއަށް ދައުވަތު ނުދޭނެ ކަމަށް ބުނެފައެވެ.\nދިޕިކާ މިހެން ބުނީ "ބީއެފްއެފްސް ވިތް ވޯގް" ގެ އެޕިސޯޑެއްގައި އޭނާއާއި ކުރިމަތި ކުރުވި ސުވާލަކަށް ޖަވާބު ދެމުންނެވެ. ދިޕިކާއާއި ކެޓްރީނާއާއި ދެމެދު އޮންނަ ކަމަށް ބުނެވޭ ރުޅިވެރިކަމަށް އަދިވެސް ނިމުން އައިސްފައެއް ނުވެއެވެ. ދިޕިކާއާއި ކެޓްރީނާއާއި ދެމެދު އުފެދިފައިވާ ރުޅިވެރިކަން އުފެދުނީ ދިޕިކާއާއި ރަންބީރްގެ ގުޅުން ނިމި އެދެތަރިން ރުޅިވި ހިސާބުންނެވެ.\nރަންބީރް ފަހުން ކެޓްރީނާއާއި ލޯބީގެ ގޮތުން ގުޅުނު ނަމަވެސް އެދެމީހުންވެސް ވަނީ ބްރޭކްއަޕް ވެފައެވެ. ބެލުންތެރިންގެ ލޯބި ހޯދާފައިވާ ދިޕިކާއާއި ކެޓްރީނާ އެއް "ފްރޭމް"އެއްގެ ތެރެއިން ފެނިފައިވަނީ ވަރަށްވެސް މަދުންނެވެ.\n"ބީއެފްއެފްސް ވިތް ވޯގް"ގެ ހޯސްޓް ނޭހާ ދުޕިއާ ވަނީ ދިޕިކާގެ ކައިވެނީގެ ހަފްލާއަށް ކެޓްރީނާއަށް ދައުވަތު ދޭނަންތޯ ސުވާލު ކޮށްފައެވެ. ޖަވާބުގައި ދިޕިކާ ވަނީ ވަގުތުން ނޫނެކޭ ބުނެފައެވެ.\nޒާތީ މައްސަލަތަކުގެ އިތުރުން، ބޮލީވުޑްގައި ބައެއް ތަރިންގެ މެދުގައި އޮންނަ ވާދަވެރިކަން އިތުރު ވުމުގެ ސަބަބުންވެސް ރަހްމަތްތެރިކަމުގެ ގުޅުން ނުބާއްވާ ގިނަ ތަރިން އުޅޭކަން ފާހަގަކޮށްލެވެއެވެ. އެހެންނަމަވެސް، އެފަދަ ތަރިން ފަހުން ސުލްހަވެ، ގާތް އެކުވެރިންނަށްވެސް ވެފައިވެއެވެ.


އަދީބު ރާއްޖެއިން ބޭރަށް ފުރަނީ، ހުކުރު ދުވަހު އަދީބު ރާއްޖެއިން ބޭރަށް ފުރަނީ، ހުކުރު ދުވަހު\nއަދީބު ރާއްޖެއިން ބޭރަށް ފުރަނީ، ހުކުރު ދުވަހު\nބޭސް ފަރުވާއަށް ރާއްޖެއިން ބޭރަށް ވަޑައިގަތުމުގެ ހުއްދަލިބިވަޑައިގަތުމާއެކި، ކުރީގެ ނާއިބު ރައީސް އަހްމަދު އަދީބު ޢަބްދުލްޣަފޫރު އަންނަ ހުކުރުދުވަހު ރާއްޖެ އިން ބޭރަށް ފުރާވަޑައިގަތުމަށް ހަމަޖެހިފައިވާކަމަށް ހޯމްމިނިސްޓަރ އިމްރާން ޢަބްދުﷲ ވިދާޅުވެއްޖެއެވެ.\nހޯމް މިނިސްޓަރު މިހެން ވިދާޅުވީ ރައްޔިތުންގެ މަޖިލިހުގެ މިނިވަން މުއައްސަސާތަކުގެ ކޮމިޓީ އަށް ހާޒިރުވެވަޑައިގެން އެކޮމިޓީގެ މެމްބަރުންނަށް ޖަވާބުދާރީ ވެވަޑައިގަންނަވަމުންނެވެ. އަދީބު ރާއްޖެއިން ބޭރަށް ފުރާވަޑައިގަންނަވާ މައްސަލާގައި ހޯމް މިނިސްޓަރުގެ އިތުރުން ކޮމިޝަނަރ އޮފް ޕޮލިސް މުހައްމަދު ހަމީދާއި ކޮމިޝަނަ އޮފް ޕްރިޒަންސް ޢަބްދުﷲ މުނާޒުވެސް ވަނީ މިއަދު ރައްޔިތުންގެ މަޖިލިހުގެ މިނިވަން މުއައްސަސާތަކުގެ ކޮމިޓީ އަށް ހާޒިރުކޮށްފައެވެ.\nމިކޮމިޓީގައި ވާހަކަފުޅުދައްކަވަމުން ހޯމް މިނިސްޓަރު ވިދާޅުވީ އަންނަ ހުކުރު ދުވަހު އަދީބު ރާއްޖެއިން ބޭރަށް ވަޑައިގަތުމަށްފަހު މިމަހުގެ 26ވަނަ ދުވަހު އެނބުރި ވަޑައިގަތުމަށް ހަމަޖައްސާފައިވާކަމަށެވެ. މިދަތުރުފުޅުގައި އަދީބު ބޭރަށް ވަޑައިގަންނަވަނީ ފިއްލަވައިގެން ވަޑައިނުގެންނެވޭނެކަމަށާ، އަދީބާއެކު މޯލްޑިވްސް ކަރެކްޝަނަލް ސާވިސްއާއި ފުލުހުންގެ އޮފިސަރުން ދަތުރުކުރާނެކަމަށް ހޯމްމިނިސްޓަރުވަނީ ވިދާޅުވެފައެވެ.\nފުރާވަޑައިގަތުމަށްޓަކައި އަދީބަށް އޭނާގެ ޕާސްޕޯޓް ދޫނުކުރާގޮތަށް ވަނީ ނިންމަވާފައެވެ. އޭނާ ފުރާވަޑައިގަންނަވާނީ ޓްރެވަލް ޑޮކިއުމެންޓެއްގައެވެ.


Nasheed Aai Vaadhakoh Gasim Ah 5% Ves Nulibeyne - Nizar - Vaguthu\nކުރީގެ ރައީސް، މުޙައްމަދު ނަޝީދާއި ވާދަކުރުމަށް ނިކުތަސް، ޖުމްހޫރީ ޕާޓީގެ ލީޑަރު ގާސިމް އިބްރާހީމަށް5އިންސައްތަ ތާއީދުވެސް ނުލިބޭނެ ކަމަށް ރައްޔިތުންގެ މަޖިލީހުގެ އައްޑޫ ސިޓީ ދެކުނު ދާއިރާގެ މެމްބަރު އަލީ ނިޒާރު ވިދާޅުވެއްޖެއެވެ.\nނިޒާރު ކުރެއްވި ޓްވީޓެއްގައި މިގޮތަށް ވިދާޅުވެފައިވަނީ، ނަޝީދުގެ މައްޗަށް ޖަލު ޙުކުމެއް އިއްވާފައި ވަނިކޮށް ރާއްޖެ އަންނަން އުޅޭތީ އެކަމާއި ދެކޮޅަށް އަލްހާން ފަހްމީ ކޮށްފައިވާ ޓްވީޓެއް ގާސިމްގެ ރަސްމީ ޓްވިޓާ އެކައުންޓުން ރީ-ޓްވީޓު ކުރުމާއި ގުޅިގެން މައްސަލަ ހޫނުވެފައިވާ ދަނޑިވަޅެއްގައެވެ.\nމިކަމާއި ގުޅިގެން ހިތްހަމަނުޖެހިފައި ހުންނެވި މެމްބަރު ނިޒާރު ވިދާޅުވީ، ނަޝީދަށް ޖއްސުން ކުރުމުގެ އަމަލުތަކުން ސިޔާސީ ލީޑަރުން ދުރުވާން ޖެހޭ ކަމުގައެވެ.\n"ރައީސް މުޙައްމަދު ނަޝީދަށް ޖެއްސުން ކުރުމުގެ ޢަމަލުތަކުން ސިޔާސީ ލީޑަރުން ދުރުވާންޖެހޭ. ވިސްނުމުގައި ބަހައްޓަން ޖެހޭ ކަމަކީ މިހާރު ވާދަކުރަން ނިކުތަސް ނަޝީދާއި ވާދަކޮށް %5 ވެސް ތީގެއިން މީހަކަށް ނުލިބޭނެކަން،" ނަޝީދު ޓެގު ކުރައްވާ، ޖުމްހޫރީ ޕާޓީގެ ލީޑަރު ގާސިމަށް މަލާމާތްކޮށް ނިޒާރު ކުރެއްވި ޓްވީޓުގައި ވެއެވެ.\nRaees @MohamedNasheed ah jessun kurumuge Amalu thakun Siyaasee leaderun dhuruvaan jehey. Visnumuga bahattan jehey kamakee mihaaru vaadha kuram nikuthas Nasheedh aai vaadha koh 5% ves theege meehakah nulibeyne kan. pic.twitter.com/9FDVzWG8AW\n— Ali Nizar (@DhekunuNizar) October 10, 2018\nއަލްހާންގެ ޓްވީޓު، ގާސިމް ރީ-ޓްވީޓު ކުރެއްވުމާއި އެކު އެމްޑީޕީން "ރަތަށްއަރާފައި" ވާއިރު، ނިޒާރުގެ އިތުރުންވެސް ގާސިމަށް އެ ޕާޓީގެ ބައެއް އިސް ބޭފުޅުންވެސް ދަނީ މަލާމާތްކޮށް ފާޑު ވިދާޅުވަމުންނެވެ. އެހެން ނަމަވެސް ގާސިމް ފަހުން ވަނީ ނަޝީދަށް ފާޑުކިއުން އަމާޒުކޮށް އާންމުކޮށްފައިވާ ޓްވީޓުގެ ދިފާޢުގައި އިތުރު ޓްވީޓެއް ކުރައްވާފައެވެ.\nއެ ޓްވީޓުގައި ގާސިމް ވިދާޅުވީ، އަލްހާންގެ ޓްވީޓު ރީ-ޓްވީޓު ކުރެއްވީ، އޭނާ ވިދާޅުވީ ޤާނޫނީ ގޮތުންނާއި ދީނީގޮތުން ބެލިޔަސް ރަނގަޅު ވާހަކައަކަށް ވާތީ ކަމަށެވެ.\n"ކީރިތި ރަސޫލާގެ ހަދީޡް ބަސްފުޅެއްގެ މާނައިގައި ވަނީ، ބަސްބުނި މީހާއަށް ނުބަލާށޭ. ބުނި ބަހަށް ބަލާށޭ" ގާސިމް ވިދާޅުވެފައިވެއެވެ.\nނަޝީދުއާ ދެކޮޅު ޓްވީޓެއް ގާސިމް މިއަދު ރީޓްވީޓް ކުރެއްވިއިރު ގާސިމްގެ ހަގު އަނބިކަނބަލުން އައިޝަތު ނަހުލާ އިބޫގެ ސަރުކާރުގެ ވަޒީރު ކަމަށް އައްޔަން ކުރަން އުޅޭ ކަމަށް ބުނެ އެމްޑީޕީ އެކްޓިވިސްޓުން ގެންދަނީ ވަރަށް ބޮޑަށް ނަހުލާ އަށް ފާޑުކިޔަމުންނެވެ. ބައެއް އެކްޓިވިސްޓުން ނަހުލާގެ ޒާތީ ކަންކަމާއި ބެހި ވަރަށް ދަށު ދަރަޖައިގެ ވާހަކަތައް ހިމަނައިގެންވެސް ޓްވީޓު ކުރަމުންދެއެވެ. އެއާއި އެކު ޖޭޕީގެ އެކްޓިވިސްޓުން ގެންދަނީ އެކަމަށް ވަރަށް ވަރުގަދަ އަށް ރައްދު ވެސް ދެމުންނެވެ.\nއޮކްޓޯބަރ 10, 2018 15:59\nހެެއްހެއް ތިއޮތީ ދެގެރި ޖެހިފާ\nމިއޮތީ މިހާރުވެސް ކުރިމަގު ވަރަށް ސާފްކޮށް ފެންނަން ފަށާފަ. އަހަރެމެން އަނެއްކާވެސް ހޭދަކުރަންވީ5އަހަރުގަ ގަޑަތެޅެންތަ\nއޮކްޓޯބަރ 10, 2018 16:11\n5% އަކީ 13000 ވޯޓެވެ. އެންމެ ވޯޓަކުންވެސް ނަތީޖާ ބަދަލުވެދާނެ ކަން ނުވިސްނޭ ޖާހިލުން މިކަހަލަ ފޯރަމް ތަކުގަ ޝުޢޫރު ފާޅު ނުކޮށް ހިމޭން ވާށެވެ.\nއޮކްޓޯބަރ 10, 2018 16:14\nގާސިމާ ނުލެޑެއްޗޭ ކަލޭމެން އެމްޑީޕީން. ނަޝީދު ޖެހޭނީ މިހާރު މަހަށްދާން ގާސިމާ ޖެހިފަ.\nއޮކްޓޯބަރ 10, 2018 16:19\nމިރުހާ، ހަކުރާ، ލޮނާ، ކޮނތަބިރިއާ، އިނގުރާ، ފުށާ، ހިކަނދިފަތާ އަޅައިގެން ފާރޮށިގަނޑެއް މޮޑުނީމަ ވާނެ ގޮތް ތިހިރަވަނީ. ނުކެރޭނެ ކާކަށް. އުކާލަންޖެހޭނީ.\nރިޔާސީ ނިޒާމެއްގައި ކޯލިޝަން ސަރުކާރެއް ނުހިނގާނެ. ޖުމްހޫރީ ޕާޓިން އެއްފަރާތަކަށް ނުޖެހި ސާބިތު ކަމާއި އެކުތިބެގެންވާނީ.\nއޮކްޓޯބަރ 10, 2018 16:37\nނިޒާރުމެން މައިތިރިވެގެން ތިބެބަލަ އިބޫ ހުވާކުރަންދެން. ގާސިމާއި ޔާމީން އެއްކޮޅަށް އަރައިގެން ވޯޓަކަށް ދިއުމުގެ ފުރުސަތު އަދިވެސް އެބައޮތް. އެދުވަހުން މައުމޫނުގެ ތާއީދު ވެސް އޮންނާނީ ޔާމީނަށް. މައްސަލަ މިއަދު ސްޕްރިމްކޯޓަށް ވައްދާފަ އޮތީ.\nއޮކްޓޯބަރ 10, 2018 17:22\nހުރިހާ ވޯޓެއްވެސް ލިބޭނީ ގާސިމަށް.. ދެން ލަލަލާ\nއޮކްޓޯބަރ 10, 2018 17:23\n20،000 ވޯޓު އިތުރަށް ޔާމީނަށް ލިބިއްޖިއްޔާ އިބޫ އާއި ހަމަހަމަ ވާނެ. %5 އޭ ނުކިޔައި މަޑުން ތިބެބަލަ.\nއޮކްޓޯބަރ 10, 2018 19:44\nޕިޕީއެމުގެ ފަރާތުން މައްސަލަ ހުށަހެޅި ކަމުގައިވިޔަސް ތިޔަމައްސަލާގައި ތަދައްޚުލުވުމުގެ ޙައްޤު ލިބިގެންވާ ފަރާތްތަކަށް އެފުރުޞަތު އޮންނާނެ ނޫންތޯއެވެ. އެހެނީ، ކޯލިޝަނެއްގައި ހިމެނޭ ކޮންމެ ޕާޓީއަކަށްވެސް ބަސްބުނުމުގެ ޙައްޤު، ފުރުޞަތު ލިބެން އޮންނަ ކަމެއްގައި ޕާޓީތަކުންވެސް ބަސްބުނެވޭނެއެވެ.\nނަށީދާ ވާދަކޮށް ގާސީމައް %5 ވޯޓު ނުލިބުނަސް ގާސިމުގެ ތާއީދާ މައުމޫނުގެ ތާއީދާ އަދާލަތުގެ ތާއީދާ އަދި ނުވިތަނަކައް އިލެކްށަންގެ ތާއީދު ނުލިބިނު ނަމަ ދެންވާނީ ކިހިނެއް؟ ?


Bar Council Ufahdhavaifi\nހަބަރު / އަދުލްއިންސާފު\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު އިއްޔެ ބާ ކައުންސިލްގެ މެމްބަރުންނާ ބައްދަލުކުރައްވަނީ--\n17 ޖުލައި 20190ކޮމެންޓް\nބާ ކައުންސިލް އުފައްދައިވައިފި\nދިވެހިރާއްޖޭގެ ގާނޫނީ ފަންނުގެ ގާނޫނުގެ3ވަނަ މާއްދާގެ (ހ) ގެ ދަށުން "ދިވެހިރާއްޖޭގެ ބާ ކައުންސިލު"، ރައީސުލްޖުމްހޫރިއްޔާ އިބްރާހިމް މުޙައްމަދު ސާލިޙް އުފައްދަވައިފިއެވެ. ރައީސުލްޖުމްހޫރިއްޔާ ދިވެހިރާއްޖޭގެ ބާ ކައުންސިލް އުފައްދަވާފައިވަނީ ހުސްވި ޖޫން މަހުގެ 27 ވަނަ ދުވަހުއެވެ.\nރައީސުލްޖުމްހޫރިއްޔާގެ އޮފީހުން މިކަމާ ގުޅޭގޮތުން މިއަދު ނެރުއްވި ދެންނެވުމުގައި ވާގޮތުން ދައުލަތުގެ އިދާރާތަކުން ދިވެހިރާއްޖޭގެ ބާ ކައުންސިލަށް ލިޔުއްވާ ސިޓީގައި ޖައްސަވަމުން ގެންދަވާނެ ނަންބަރަކީ 480 ކަމުގައި ރައީސުލްޖުމްހޫރިއްޔާ ވަނީ ހަމަޖައްސަވާފައެވެ.\nބާ ކައުންސިލަކީ ރައީސް ސޯލިހުގެ ސަރުކާރުގެ މި ވޭތުވެދިޔަ ކުރު މުއްދަތުގެ ތެރޭގައި މަޖިލީހަށް ހުށަހެޅި، ގާނޫނަކަށް ބަދަލުވެގެން ދިޔަ، ގާނޫނީ ފަންނުގެ ގާނޫނުގެ ދަށުން މުޅިން އަލަށް ރާއްޖޭގައި އުފެއްދި ކައުންސިލެކެވެ.\nގާނޫނީ ވަކީލުންގެ ކަންކަން މޮނީޓާ ކުރުމާއި ގާނޫނީ ފަންނު އިތުރަށް ތަރައްގީކޮށް ކުރިއެރުވުމުގެ ހުރިހާ ޒިންމާއެއް މަތިކޮށްފައިވަނީ ބާ ކައުންސިލަށެވެ.\nއަލަށް އިންތިހާބުވި ބާ ކައުންސިލުގެ މެންބަރުންނާ އިއްޔެ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވަނީ ބައްދަލުކުރައްވައި މަރުހަބާ ވިދާޅުވެފަ އެވެ. އެ ބައްދަލުކުރެއްވުން އޮތީ އިއްޔެ ހެނދުނު ރައީސުލްޖުމްހޫރިއްޔާގެ އޮފީހުގައެވެ.\nއެ ބައްދަލުވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި ބާ ކައުންސިލު އުފެދިގެން ދިއުމަކީ ގާނޫނީ އަދި ޝަރުއީ ދާއިރާ އިސްލާހުކޮށް ތަރައްގީ ކުރުމަށް ލިބުނު މުހިންމު ކުރިއެރުމެއް ކަމުގައި ވިދާޅުވި އެވެ.\nއެއީ ގާނޫނީ އަދި ޝަރުއީ ދާއިރާއަށް އާއްމުންގެ އިތުބާރު ހޯދުމަށް އެޅުނު މުހިންމު ފިޔަވަޅެއްކަން ވެސް ރައީސް ފާހަގަކުރެއްވި އެވެ.\nރައީސްގެ ވާހަކަފުޅުގައި ބާ ކައުންސިލުގެ މަސައްކަތް މިނިވަންކަމާއެކު ކުރިޔަށް ގެންދިއުމަށް ބޭނުންވާ އެއްބާރުލެއްވުމާއި އެހީތެރިކަން ސަރުކާރުން ދެއްވާނެ ކަމުގެ ޔަގީންކަން ކައުންސިލު މެންބަރުންނަށް އެރުވި އެވެ.\nމި ބައްދަލުވުމުގައި ބާ ކައުންސިލުގެ ރައީސް މައުމޫން ހަމީދާއި ނައިބު ރައީސް އަބްދުﷲ މުއިއްޒާއި ދައުލަތުގެ އެޓާނީ ޖެނެރަލް އިބްރާހީމް ރިއްފަތާއި ބާ ކައުންސިލުގެ މެންބަރުން ކަމުގައިވާ އަހުމަދު މުއިއްޒާއި އަނާރާ ނައީމާއި އާއިޝާ ސުޖޫން މުހައްމަދާއި އަނަސް އަބުދުއްސައްތާރާއި މުހައްމަދު ފައިސަލް އަދި މުހައްމަދު އަސީލް ހަސަން ބައިވެރިވެ ވަޑައިގެންނެވި އެވެ.\nބާ ކައުންސިލް ރައީސް އޮފީސް ރައީސް ޞާލިޙް\nއަލިފާން ފަރުބަދައެއް ގޮވައި ރަށެއްގައި ތިބި އެންމެން މަރުވެއްޖެ\nލުތުފީއާ ހުމާމުމެންގެ ތަޅާލަނީ\nމަޖިލީހުން ހައްގުތައް ރައްކާތެރިކޮށްދޭނަން: ރައީސް ނަޝީދު\nއާފިޔާ އިބްތިހާލަށް އަނިޔާކުރި ގޮތް ރަށު މީހުންގެ ދުލުން!


School ah nudhaathaa6mas, kudhinge ulhumah bodu badhaleh! | Mihaaru\nރިޕޯޓް / ކިޔަވާކުދިން\nސްކޫލަށް ނުދާތާ ހަ މަސް، ކުދިންގެ އުޅުމަށް ބޮޑު ބަދަލެއް!\nކުޑަކުދިންގެ ދުވަސް ފާހަގަކުރުމުގެ ތެރެއިން: ކޮވިޑްގެ ސަބަބުން މިކަހަލަ ބައްދަލުވުންތައް ވެސް ނުބޭއްވޭ -- މިހާރު ފައިލް ފޮޓޯ\n21 ސެޕްޓެމްބަރ 2020 - 10:30\nމި ދުވަސްކޮޅު ރަށުގައި އުޅޭތީ، މާލެއާ ހިލާފަށް ބޭނުން އިރަކު ބޭރަށް ނުކުމެ ކުޅުމުގެ ފުރުސަތު އެބަ ލިބެ އެވެ. އެކަމަކު އެ އަންހެން ކުއްޖާ އިހުތިޔާރުކުރީ އެކަހެރިވެ، އަމިއްލަ އަމިއްލައަށް ހުރިހާ ކަމެއް ކުރާށެވެ.\n"ވަރަށް ބޮޑަށް ކަންބޮޑުވޭ އަމިއްލައަށް އައިސޮލޭޓްވާތީވެ. އެ އުމުރުގައި ބޭނުންވަނީ ސްކިލްސް ދަސްކޮށްދޭން، މި ބުނީ މީހުންނާ އެކީ އުޅެން، މީހުންނާ ވާހަކަދައްކައި އެހެން ކުދިންނާ ގުޅިގެން ކުރާ ކަންތައްތައް ކުރަން،" ނަން ނުޖަހާ ގޮތަށް ވާހަކަ ދެއްކި ބައްޕަ ބުންޏެވެ.\n"މިހާރު ގެއަށް ކަޒިންސް އަޔަސް އެހާ ބޮޑަށް އެމީހުންނާ ޖޮއިންއެއް ވެސް ނުވޭ ފަސޭހައިން. ކުރީގައި ވިއްޔާ ދެ ތިން ދުވަހަކު ދިޔަ ކުއްޖަކާ އެކު ކުޅެން. މިހާރު ވާހަކަދައްކަން ވެސް ލަދުގަނޭ."\nޓެލިކިލާސް މެދުވެރިކޮށް ދަރިވަރަކު ކިޔަވަނީ: މާލެ ސަރަހައްދުގައި މިދުވަސްވަރު ކިޔަވައިދެނީ މި ގޮތަށް -- ފޮޓޯ: އެޑިއުކޭޝަން މިނިސްޓްރީ\nއޭނާ ބުނީ އާއިލާ މީހުންނާ ވެސް ބައްދަލުކުރުމަށް ދޮށީ ކުއްޖާ މީގެ ކުރިން ހުންނަނީ ކެތްމަދުވެފައި ކަމަށެވެ. އެކަމަކު މިހާރު އެކަހަލަ އެއްވެސް ކަމެއް ނެތެވެ.\n"މިހާރު އައިސޮލޭޓްވާން ބޭނުންވަނީ. ތަނަކަށް ދިޔަސް އެކަނި، މީހުން މަދު ތަންތަނަށް ދާން ބޭނުންވާނީ. ދެން އެ މީހުންނަށް ތިބޭނީ ފާޑަކަށް ފޯބިޔާއަކަށް ވެފައި ކްރައުޑް. އެއީ ވަރަށް ބޮޑަށް ކަންބޮޑުވާ ކަމެއް،" އެ ބެލެނިވެރިޔާ ބުންޏެވެ.\nކޮވިޑް-19ގެ ސަބަބުން މާލޭގެ ސްކޫލްތައް ބަންދުކޮށްފައި ގިނަ ދުވަސްތަކެއް ވުމުން، ނަފުސާނީ ގިނަ މައްސަލަތަކެއް ބައެއް ކުދިންނަށް ދިމާވެ އެވެ. ކުރިއަށް ވުރެ ރުޅިގަދަވުމާއި ހިޔާލީ ދުނިޔެއެއްގައި އުޅުމާއި އަމިއްލައަށް ވާހަކަދެއްކުން ފަދަ ކަންކަން ވެސް ބައެއް ކުދިންގެ ކިބައިން ފެނެ އެވެ. ބައެއް ރޭރޭ ދަންވަރު 2-3 ޖަހަންދެން ނުނިދައި ހޭލާ އުޅުމަކީ ވެސް، ބައެއް އާއިލާތަކުގެ ކަންބޮޑުވުމެކެވެ.\nއެކަމަކު "މިހާރު"އާ ވާހަކަ ދެއްކި ބައްޕަ ބުނީ ދޮށީ ދަރިފުޅާ ހިލާފަށް ހަގު ކުއްޖާގެ އުޅުމަށް މާ ބޮޑު ބަދަލެއް ނާންނަ ކަމަށެވެ. އޮންލައިންކޮށް ކިޔަވައިދޭ ކްލާސްތަކުގައި ވެސް ވަރަށް ކިޔަވާ ހިތުން އޭނާ ބައިވެރިވާކަން ފާހަގަކުރި އެވެ.\nޑިސްލެކްސިއާގެ ސަބަބުން ކިޔެވުމުގައި ދަތިތަކެއް ހުރި ހަތް އަހަރުގެ ފިރިހެން ކުއްޖެއްގެ އުޅުމަށް އައި ބަދަލުތަކުން މަންމައަކު ހުރީ ވަރަށް ބޮޑަށް މާޔޫސްވެފަ އެވެ. އެގޮތުން ރަނގަޅަށް ނުކެއުމާއި ޓެބްލެޓް ފަދަ އެއްޗެހި ބޭނުންކުރުމުގައި ގިނަ ވަގުތު ހޭދަކުރުން ފަދަ ކަންތައްތަކުގެ ސަބަބަބުން، ސްކޫލުން ހަވާލުކުރާ ފިލާވަޅުތައް ދަރިފުޅު ލައްވާ ހައްދުވަން އުނދަގުލެވެ.\nއޭނާގެ މިހާރުގެ އެންމެ ބޮޑު ކަންބޮޑުވުމަކީ ސްކޫލް ހުޅުވުން ދިގުލައިގެން ދާ ނަމަ ކިޔެވުމުގެ މަތިން ދަރިފުޅު އެއްކޮށް ފޫހިވުމުގެ ބިރެވެ.\nކޮވިޑް-19 އިން ރައްކާތެރިވާން މާލޭ ސަރަހައްދުގެ ސްކޫލުތައް ބަންދުކުރިތާ ހަ މަހަށް ވުރެ ގިނަ ދުވަސް ވެއްޖެ އެވެ.\nމާލެ ސަރަހައްދު ފިޔަވައި ރާއްޖޭގެ އެހެން ހުރިހާ ހިސާބެއްގައި ގްރޭޑު 1-12ގެ ދަރިވަރުންނަށް އަންނަނީ ޖުލައި މަހުން ފެށިގެން ކިޔަވައިދެމުންނެވެ. މާލޭގައި އެންމެ ފުރަތަމަ ކިޔަވައިދޭން ފެށީ ގްރޭޑު9އިން މަތީގެ ދަރިވަރުންނަށެވެ. އެކަމަކު ކޮވިޑު ޖެހޭ މީހުން އިތުރުވާން ފެށުމުން މިިދިޔަ މަހުގެ9އިން ފެށިގެން މާލެ ސަރަހައްދުގައި ކިޔަވައިދެނީ އޮންލައިންކޮށެވެ.\nރ. އަތޮޅު ތައުލީމީ މަރުކަޒުގެ ދަރިވަރުންތަކެއް: މިހާރު އެކި ކަންކަން ދަސްކުރަން ޖެހިފައި މި އޮތީ ގޭތެރޭގައި\nމާލޭގެ ސްކޫލެއްގައި ކީ ސްޓޭޖް ފަހަކަށް ކިޔަވައިދޭ ޓީޗަރަކު ބުނީ ސްކޫލުތައް ނުހުޅުވި މިދާ ދުވަސްތައް ދިގުލައިގެން ދިއުމުގެ ސަބަބުން ކުދިންގެ އުޅުމަށް ބޮޑެތި ބަދަލުތަކެއް އަންނާނެ ކަމަށެވެ. އެގޮތުން އެކި މަސައްކަތް ކުރަން ފޫހިވުމާއި ކިޔަވަން ދޭން ޖެހޭ ސަމާލުކަން ނުލިބޭތީ އެކަން ބެލެނިވެރިން ހިއްސާކުރާ ކަމަށް ބުންޏެވެ.\nއޭނާ ބުނީ ކުދިން ބޭނުންވާނީ ކްލާހުގެ އެހެން ކުދިންނާ ބައްދަލުކޮށް ވާހަކަދައްކާ ހަދާށެވެ. ނަމަވެސް ސްކޫލަށް ނުދެވެންޏާ އެ ފުރުސަތު ނުލިބުމުން އިތުރު މައްސަލަތަކާ ކުރިމަތިލާން ޖެހޭނެ ކަމަށް އޭނާ ބުންޏެވެ.\n"ވަރަށް ގިނަ ކުދިން ޑިޕްރެޝަން ކަހަލަ ކަންތައްތައް އެބަ އުޅޭ. އެނގޭ ފުދޭވަރަކަށް ގިނަ ކުދިން، ގޭގައި ބަންދުވެ ބޯ ހަމަޖައްސައިނުލެވޭނެ އެމީހުންނަކަށް،" އެ ޓީޗަރު ބުންޏެވެ.\nއެ ޓީޗަރު ބުނިގޮތުގައި ދަރިވަރުންނާ ގާތް ގުޅުމެއް ބޭއްވުމުން، ބެލެނިވެރިން ގާތު ބުނަން ފަސްޖެހޭ ވާހަކަތައް ވެސް ޓީޗަރުންނާ ހިއްސާކުރެވޭނެ އެވެ. އެކަމުގެ ސަބަބުން، ނަފްސާނީގޮތުން ދަރިވަރުންނަށް ދިމާވާ ބައެއް ކަންކަމަށް ލުއެއް ލިބުމުގެ ފުރުސަތު ވަރަށް ބޮޑަށް ފަހިވެގެންދާނެކަން އޭނާ ފާހަގަކުރި އެވެ.\n"އަޅުގަނޑުގެ ދަރިފުޅުގެ ޓީޗަރު ގުޅާލީމަ ވެސް ވަރަށް އުފާވާނެ، ވާހަކަދައްކާނެ. ޒޫމް މީޓިންގައި ވެސް ޓީޗަރު ފެންނަންޏާ ވެސް، ކުދިން ފެނި އަޑު އިވެންޏާ ވެސް ކޮންމެ ވެސް ވަރަކަށް ހިތްހަމަޖެހޭނެ ދޯ. އެކަމަކު ވަރަށް ބޮޑަށް ބިހޭވިއޭ ޗޭންޖުވެފައި ހުރީ،" އެ ޓީޗަރު ބުންޏެވެ.\nއޮންލައިންކޮށް ކިޔަވައިދިނުމަށް ވުރެ ކްލާހުގައި ކިޔަވައިދޭން ފަސޭހަ އެވެ. އޭނާގެ ގިނަ ދަރިވަރުން ތިބީ ސްކޫލަށް ދާން ކެތްމަދުވެފަ އެވެ. އެކަމަކު ހާލަތު ނިޔާކުރާ ގޮތުން އެ ފުރުސަތެއް ނެތެވެ.\nސަމާލުކަންދޭން ޖެހޭ ކަންކަން ގިނަ\nސައިކޮލޮޖިސްޓް ނަދާ ޝަރީފް ވިދާޅުވި ގޮތުގައި ސްކޫލަށް ދިއުން ހުއްޓާލުމާ އެކު ކުދިންގެ ރޫޓިންތަކުން ބޭރުވެ ކުދިންގެ އުޅުމަށް ބަދަލު އަންނާނެ އެވެ. ސްކޫލުގައި ހިންގާ އިތުރު ހަރަކާތްތަކަކީ ދަރިވަރުންގެ ނަފްސާނީ އަދި ޖިސްމާނީ އުޅުމަށް ވަރަށް މުހިއްމު ކަމެކެވެ. އެހެން ކުދިންނާ އެއްކޮށް ކުޅުމާއި އަމިއްލަ އަށް ވެސް ފިޒިކަލް ހަރަކާތްތަކުގައި ބައިވެރިވުމަކީ ކުދިންގެ އޯވަރޯލް ޑިވެލޮޕްމަންޓަށް ވަރަށް މުހިއްމު ކަމެއް ކަމަށް އޭނާ ވިދާޅުވި އެވެ.\nއިމާދުއްދީން ސްކޫލުގައި މީގެ ކުރިން ބޭއްވި ރަސްމިއްޔާތެއް: ކޮވިޑާ އެކު މި ގޮތަށް ބައްދަލުވެ މިހާރަކު ނޫޅެވޭ\nނަމަވެސް ގޭތެރޭގައި ބަންދުވެ ތިބެން ޖެހުމުން އުޅުމަށް ބަދަލުތަކެއް އާދެ އެވެ. އޭގެ ތެރޭގައި ރުޅިގަދަވުމާއި ޑިމާންޑު ކުރާ ކަންކަން ހާސިލްނުވެއްޖެ ނަމަ ހިތްހަމަނުޖެހުމާއި ހާއްސަ އެހީތެރިކަން ބޭނުންވާ ކުދިން، މިސާލަކަށް އޭއެޗްޑީ ނުވަތަ އޯޓިޒަމް ހުންނަ ކުދިންގެ ބިހޭވިއާގެ މައްސަލަތައް ވެސް އިތުރުވެ އެވެ.\n"ރުޅިއައިސްގެން ބައެއް ކުދިންގެ ނިދުމަށް ވަރަށް ބޮޑެތި ބަދަލުތައް އައިސްފައި، ނިދާ ގަޑި ބަދަލުވުމާއި ނިދަން އުނދަގޫވުމާއި ދެން އަވަސް އަވަހަށް ހޭލެވުން. ކޮވިޑާ އެކު ވެސް ބައެއް ކުދިންނަކީ އޭގެ ޒާތުގައި ހާސްވެ ބިރުގަންނަ ކުދިން. އެހެންވީމަ ކުއްލިއަކަށް މިކަހަލަ ކަމެއް ދިމާވީމަ ޕޭރެންޓުގެ ފަރާތުން ވެސް އެކްސްޕްލެއިން ކޮށްދިނުން މުހިއްމު،" ނަދާ ވިދާޅުވި އެވެ.\nއޭނާ ވިދާޅުވި ގޮތުގައި ބައެއް ބެެލެނިވެރިން، ދަރިވަރުންނަށް ރަނގަޅަށް ވިސްނައިދިން ކަމަށް ވިއަސް އަނެއް ބައި ބެލެނިވެރިންނަށް ކޮވިޑާ އެކު ދިމާވެފައިވާ މި ހާލަތު އެހާ ރަނގަޅަށް ކިޔައިނުދެވެނީ ކުދިންނަށް އަސަރުކޮށްފާނެތީ އެވެ.\nއޭނާއަށް ފާހަގަކުރެއްވެނީ ސްކޫލުގައި ރަނގަޅަށް ކިޔަވައި ނަތީޖާ ހޯދާ ކުދިން ވެސް އޮންލައިންކޮށް ކިޔަވަަން ޖެހުމުން އެ ބަދަލަށް މާ ބޮޑު ޝައުގުވެރިކަމެއް ނެތް ކަމެވެ. އެއާ އެކު އުޅުން ބަދަލުވެ، ހަވާލުކުރާ މަސައްކަތްތައް ނިންމަން ކުރިން އޮންނަ ޝައުގާއި ޖޯޝް ގެއްލޭ ކަމަށް ވެސް ނަދާ ވިދާޅުވި އެވެ.\nކުޑަކުދިންނަށް ބޮޑަށް އެއްޗެހި ދަސްކޮށްދޭނީ ކުޅިވަރުގެ ތެރެއިންނެވެ. އެހެންކަމުން ސްކޫލަށް ނުދެވުމަކީ ވަރަށް ބޮޑު ގެޕެއް އަންނާނެ ކަމެއް ކަމަށް ވިދާޅުވި އެވެ.\n"އެ ކުދިންނަށް ބޮޑަށް އަންނަނީ ސޯޝަލް އިމޯޝަނަލް އަދި ފިޒިކަލް ޑިވެލޮޕްމަންޓް. ޕްރީ ސްކޫލުގައި އެއްކޮށް ކިޔަވާ ކުދިންނާއި އެހެން ކުދިންނާ ދިމާވެ ސޯޝަލް ސްކިލްސް މި ހުރިހާ އެއްޗެއް ލާންކުރާ އުމުރު އެއީ. އެހެންވެ ވަރަށް ބޮޑު ގެޕެއް މި އަންނަނީ،" ނަދާ ވިދާޅުވި އެވެ.\nއޭނާ ވިދާޅުވި ގޮތުގައި ވަކިން އުޅުމުގެ ސަބަބުން އެހެން ކުދިންނާ ބައްދަލުނުވެ ސޯޝަލް ޑިވެލޮޕްމަންޓުގެ ބައި ވަރަށް ބޮޑަށް ދަށްވެގެންދާނެ އެވެ. އެހެން ދިމާވުމުން ރުޅިއަކީ ވެސް މުއާމަލާތް ކުރުމުގެ ގޮތެއް ކަމަށާއި ތަންކޮޅެއް ކުޑަކުއްޖެއް ނަމަ ބަހުން އެ ކުއްޖާގެ އިހުސާސްތައް ބަންޑުން ނުކުރެވިދާނެ ކަމަށް ވިދާޅުވި އެވެ.\n"ދެން ރުޅި އައިސްގެން މި ބުނަނީ މިސާލަކަށް ގޭގައި ހުންނާކަށް ބޭނުމެއް ނުވެއޭ،" ތިބާ ސައިކޮލޮޖީ ހިންގުމުގައި ވެސް އިސް ދައުރެއް އަދާކުރައްވާ ނަދާ ވިދާޅުވި އެވެ.\nސްކޫލު ކުދިންގެ އިތުރުން ކޮލެޖު ޔުނިވާސިޓީތަކުގައި ކިޔަވާ ދަރިވަރުންނަށް ވެސް ބުރަ ބޮޑުވެ އެކި މައްސަލަތައް ދިމާވެގެން ތެރަޕީ ނެގުން ވަނީ އިތުރުވެފަ އެވެ.\nނަަދާ ވިދާޅުވީ ޖުމްލަކޮށް ހުރިހާ ކުދިންގެ އުޅުމަށް ވެސް މި ބަލި މަޑުކަމުގައި ބަދަލުތައް އައިސްފައިވާ ކަމަށެވެ.\nމާލޭގެ ބޮޑު ސްކޫލެއްގެ ކައުންސެލަރަކު ވިދާޅުވި ގޮތުގައި މިފަދަ ހާލަތެއްގައި އެކި ކުދިންގެ ރިއެކްޝަން އަންނަ ގޮތް ތަފާތުވާނެ އެވެ. އިތުރު ފިޔަވަޅެއް ނުވަތަ ބަދަލެއް ގެނައުމުގެ ކުރިން އެ ކުއްޖަކަށް އެ ރިއެކްޝަނެއް އައި ގޮތް ފުރަތަމަ ބަލަން ޖެހޭނެ ކަމަށް އޭނާ ވިދާޅުވި އެވެ. ލޮކްޑައުނާ ގުޅުން ހުރި ކަމެއް ނުވަތަ ނޫން ކަމެއް ވެސް އެނގޭނީ އޭރުން ކަމަށް ވިދާޅުވި އެވެ.\nބެލެނިވެރިންނަށް ވެސް މިއީ ތަފާތު ހާލަތެކެވެ. އެކަމަކު ކުދިންނާ އެކު ތިބިކަމުގެ ޔަގީންކަން ބެލެނިވެރިންގެ ފަރާތުން އެ ކުދިންނަށް ލިބެން ޖެހޭނެ އެވެ. އޭރުން ކަމެއް ބޭނުންވިޔަސް ނުވަތަ އެހީއެއް ބޭނުންވި ނަމަވެސް އެކަން ބެލެނިވެރިޔާއާ ހިއްސާކޮށް، މައިންބަފައިންނާ ދެމެދު އޮންނަ ގުޅުން ހަރުދަނާ ވެގެންދާނެ ކަމަށް، ކައުންސެލަރު ވިދާޅުވި އެވެ.\n"ކުއްޖާއަށް ޕުޝްނުކޮށް އެ ކުދިންނާ އެކު އެބަ ތިބިކަން އަންގައިދޭންވީ. އެއީ ކަންނޭނގެ އެންމެ ރަނގަޅު އޮޕްޝަންއަކަށް އޮންނާނީ،" އޭނާ ވިދާޅުވި އެވެ.\nމި ކަހަލަ ދަނޑިވަޅެއްގައި ދޭން ނުޖެހޭނެ ޕްރެޝަރު، ބައެއް ބެލެނިވެރިން ދަރިންނަށް ދެ އެވެ. އެކަމަކު މިއީ އާއްމު ހާލަތެއް ނޫންކަން ބެލެނިވެރިޔާއަށް ވެސް އެނގެން ޖެހޭނެ އެވެ.\n"ކުރީގައި ވިއްޔާ އިންނާނެ އެ ކުދިންގެ ސޯޝަލް ސާކަލް. ސްކޫލަށް ގޮސްފައި ސޯޝަލައިޒްވާން ޗާންސް ލިބޭ. އެކަމަކު މިހާރު އެ ކަމެއް ނެތް. ހުރިހާ ކަމަކަށް ވެސް މި ހުންނަނީ ގޭތެރޭގައި އެކަނިވެފައި އަނެއްހެން ބުނަންޏާ،" ކުރިން ވާހަކަ ދެއްކެވި ކައުންސެލަރު ވިދާޅުވި އެވެ.\nނިއު ނޯމަލްގައި ހިރިޔާ ސްކޫލުގައި ކިޔަވައިދެނީ.-- ފޮޓޯ: އަހުމަދު އަވްޝަން /މިހާރު\nކުދިންނަށް ގޭގައި ތަފާތު މަސައްކަތް ހަވާލުކުރުން މުހިންމެވެ. މިސާލަކަށް ރޮށި ފިހާއިރު ފުށްގަނޑު މޮޑެން ހަވާލުކުރެވިދާނެ އެވެ. ގޭތެރެ ފޮޅައި ސާފުކުރުމުގައި ބައިވެރިކުރެވިދާނެ އެވެ.\nމާ ބޮޑު ކުޅިވަރެއް ނުވަތަ ހަރަކާތެއް ނުހިންގިއަސް މައިންބަފައިންނާއި މާމަ/ކާފައިން، އެ މީހުންގެ އިހުޒަމާނު ވާހަކަތައް ކިޔައިދިނުމަކީ ކުދިންގެ ޝައުގުވެރިކަން ބޮޑުވާނެ ކަމެކެވެ.\nބައެއް ކުދިންގެ އުޅުމަށް ބަދަލުތަކެއް އަޔަސް، ލޮކްޑައުން އުވާލައި ސްކޫލުތައް އަލުން ހުޅުވާއިރު އަނެއްބައި ކުދިން އަނބުރާ ސްކޫލަށް ދާނީ އާ ކަންތައްތަކެއް ދަސްކޮށްގެންނެވެ. އެކަމަކު މީގައި، މައިންބަފައިން ވެސް އެންމެ ބޮޑު ސަމާލުކަމެއް ދޭން ޖެހޭނީ، އެކަހެރިވެ، އެހެން މީހުންނާ ދުރުވާން އުޅޭ ކުދިންނަށެވެ. ތަޖުރިބާކާރުންގެ ލަފާގެ މަތިން އެ ކުދިންނާ މެދު ހާއްސަ ގޮތަކަށް ބަލަން ޖެހޭނެ އެވެ.\nސްކޫލް ތައުލީމް އެޑިއުކޭޝަން މިނިސްޓްރީ ބެލެނިވެރިން ކިޔަވާކުދިން މެންޓަލް ހެލްތް ސައިކޮލޮޖީ\n22 ކޮމެންޓް, 26 ރިއެކްޝަންސް\nޢެއްމެ ދެރައީ ސްކޫލުން މިހާރު ވެސް ކުދިން ނަށް ވީކްއެންޑް އަށް ވެސް ވޯކު ދޭ ތީ.ވީކް އެންޑްގަ ޕުޝް ކުރީމަ ކުދިނ ވަރަށް ރުޅި ގދަ ވޭ.އެކުިން ވެސް ތިބެނީ އެހެން ދުވަސް ތަކުގެ ކްލާސް ވޯކު ނިނމާފަ ފްރީ ދުވހެެއް ބޭނުން ވެފަ.\n300ކޭސްއަށްތިރިވެ ލޮކްޑައުންނެގިއިރު މާސްކު މަޖުބޫރުކޮށް ކަސްރަތަށްވެސް އުސޫލުތަކެއްހަމަޖެއްސި ނަމަ މިހާރުމިކަންނިމިފައޮތީހީ\nމިއީ އަސްލު މި ޖީލުގެ ކުދިންނަށް ލިބުނު ވަރަށް ރަގަޅު ފިލާވާޅެއް، އެކަމަކު މި ރަގަޅު ގޮތުގައި ބޭނުން ކުރަން އެންގޭނީ ބެލެނިވެރިންގެ އެހީ އާއި އެކު. ކުދިންނަށް ވަގުތު ދީގެން އެކުދިންނާ އެއްކޮށް ނޫޅޭތީ ވާގޮތް. ބެލެނިވެރިން މާ ބިޒީ މީސް މީޑިއާގައި.\nހޯ މް ސްލޫލިންގެ ސަބަބުން އަޙްލާގު ރަނގަޅު ވި ކުދިންވެސް މަދެއް ނުވާނެ. މިރާއްޖޭގައި ކޮންމެ އެއްްޗެއްވެސް މާނަކުރަނީ ނުބައިކޮށް. މިހާރު އޮންލައިން ގެ މާނައަކީ ގޫގްލްމީޓް. ނުބައިކޮށް ކިޔަވައިދިނަސް ގޫގްލް މީޓް ބޭނުންކުރާކަމުގައި ވާނަމަ ރަނގަޅު.\nސަކޫލު ނުހުޅުވާން މިއުޅެނީ ކީއްވެބާ!!!. ސްކޫލަށް ކުދިން ނުފޮނުވުމުންވާ ގެއްލުން މާބޮޑުވާނެ\nހީވާގޮތުން އެއީ، ސްކޫލް ހުޅުވި ދުސްކޮޅު، ބެލެނިވެރިން ކުދިން ސްކޫލަށް ނުފޮނުވީ މަ އެވެ. ކްލާހެއްގައި 30 ހަށްވުރެ ގިނަ ދަރިވަރުން ތިބޭއިރު ވެސް، ޚާޟިރުވާ ކުދިން މަދުކަ މުން، މުޅި ގްރޭޑް އެއްކޮށްލީ މައި ވެސް ތިބެނީ ހައެއްކަ ކުދިންނެވެ. ޓީޗަރުންނަށް ޖެހެނީ، ނާންނަ ކުދިންނަށްވެސް، އަނެއްކާ އޮންލައިން ކޮށް ކްލާސް ނަގައިދޭށެވެ. ޔަޤީނުން ވެސް އެއީ ޓީޗަރުން އުފުލި ވަރަށްބޮޑު ބުރައެކެވެ.\nހުރިހާ ކުދިންނަށް މިނިސްޓަރި އައިސްތު ސަލާންބުނި\nއަހަރެންގެ ދަރިފުޅަކީ އެސްތަމާ ހުންނަ ކުއްޖެއް. ސުކޫލަށް ދިޔައިރު މަހަކު އެެއްފަހަރު ރޯގާޖެހޭ، ބަލިވާ ކޮންމެ ފަހަރަކު ހޮސްޕިޓަލްގައި އެޑުމިޓްކޮށް ފަރުވާދޭން ޖެހޭ، ބައެއްފަހަތު އައި.ސީ.ޔޫގަ ބާއްވައިގެން. ނަމަވެސް ސްކޫލް ބަންދު ކުރިފަހުން މިވީ 6މަސްތެރޭ ރޯގާ ނުޖެހޭ، އަލްހަމްދުލިއްލާހި.\nއެސްތަމާ އަކީ ނޭވާ ހިއްލުންތަ؟\nކުދިން ސްކޫލަށް ނުފޮނުވުމަކީ ގާނޫނީ ކުށެއް، އެގޮތަށް އަމަލުކުރާނަމަ ގާނޫނާއި ހިލާފު.\nކުރަފިގެ ސިކުޑި ދޯ ހުންނަނީ؟\nރޯނު އެލެކްސްގެ ވިސްނުމޭވެސް ކިޔާއުޅޭ އެއަށް\nދުނިޔޭގައި އުޅޭއިރު އެތައްކަމެއް ދިމާވާނެ އެދުވަހަކު އުޅެވެން އޮތް ގޮތަކަށް ޝުކިރުވެރިވެގެން އުޅުނީމައި ރަނގަޅުވާނެ. ދުނިޔޭގައި އެބައުޅޭ ގެދޮރުނެތް ފަގީރުހާލު ކާނެ އެއްޗެއް ނެތް މީހުނާއި ކުދިން. އަހަރެމެންނަށް އެއަށްވުރެން ރަނގަޅު ދިރިއުޅުމެއް ދެއްވީތީ ޝުކުރުވެރިވާންވީ. ކިތައް އަހަރު ދަރިން ސްކޫލަށް ފޮނުވައިގެން އުޅެފިންތަ؟ އަދި މިކަމެއް ދިމާވިތާ4މަސް. ޝަކުވާމަދުކޮށް ލިބޭ މިންވަރަށް ޝުކުރުކުރަންވީ\nސްކޫލްގެ ފިލާވަޅު ގަޑިތައް އޮންނަ ގޮތަށް ކްލާސްކުދިންނާ އޮންލައިންކޮށް ވާހަކަ ދައްކާލާ ހަދަން ބޭނުންވާ ކުދިންނަށް ސްކޫލް ޓެބް ބޭނުންކޮށްގެން މީޓްކޮށްލެވޭނެ ގޮތް ހެދުމުންވެސް ކުދިން އުފާވެދާނެ. މިހާރު ފިލާވަޅު ނަގައިދޭ ގަޑީގައި އިތުރުވާހަކަ ނުދައްކަން ބުނެފައި އޮންނަނީ ފިލާވަޅު ނަގައިދިނުމަށް ބުރޫއަރާތީ. ކުދިން ބައްދަލުކުރަން ބޭނުންވާ ކްލާސް ކުދިންނާ ގްރޫޕް ހަދާލާފަ ބައްދަލުކުރަން އޮންލައިންކޮށް ކޮންމެވެސް ވަގުތުކޮޅެއް ހަމަޖެއްސޭނެނޫންބާ.


އަޚްލާޤް – Page9– DhiSalafiyyah\nރުޅި އިސްކުރުމަކީ ނުރަނގަޅު ސިފައެކެވެ. އަދި އޭގެ ސަބަބުން ގެއްލުންތަކެއް ލިބެއެވެ. ކުރުގޮތަކަށް ދަންނަވާނަމަ އޭނާގެ އަމިއްލަ ނަފްސަށާއި އެހެން މީހުންނަށްވެސް އޭގެ ސަބަބުން ގެއްލުންވެއެވެ.\n21/08/2015 އަޚްލާޤް, ދީންއަލް އުޚްތު އުއްމު ޢަބްދިﷲ\nރުޅި އިސްނުކުރާށެވެ ! 3\nއަދިވެސް އެކަލޭގެފާނު ނުރުހުންތެރިވެވަޑައިގަންނަވާ ކަންކަމާމެދު ސުވާލުކުރުމުން ކޯފާއިސްކުރައްވައެވެ. ފަހެ، އެކަލޭގެފާނު ކޯފާއިސްކުރައްވަނީ ﷲ ތަޢާލާއަށްޓަކައެވެ.\n07/08/2015 އަޚްލާޤް, ދީންއަލް އުޚްތު އުއްމު ޢަބްދިﷲ\nالحمدلله . الصلاة و السلام على أشرفالأنبياء و المرسلين. وبعد: ދީނީ ޢިލްމުވެރިންނަކީ ﷲގެ ދީނުގެ މަޢުލޫމާތު ފޯރުކޮށްދޭ ފަރާތްތަކެވެ. އެބައިމީހުންނަކީ ދީން އުނގެނި އެހެން މީސްތަކުންނަށް ޙައްޤު މަގު ބަޔާންކޮށްދޭ މީހުންނެވެ. އެބައިމީހުންނަކީ ތެދުމަގާއި ބާޠިލުގެ މަގު ބަޔާންކޮށްދޭ މީސްތަކުންނެވެ. އެބައިމީހުންނަކީ ނަބިއްޔާ ޞައްލަﷲ ޢަލައިހި ވަސައްލަމަ ގެންނެވި ގޮތް ދަސްކޮށްދެއްވާ މުދައްރިސުންނެވެ. އެބައިމީހުންނަކީ އެބައިމީހުންގެ ނަފުސުތަކާ އެއްވަރަށް އެހެންމީހުންގެ ނަފުސުތައްވެސް އިޞްލާޙުކުރުމަށް މަސައްކަތްކުރައްވާ އެދުރުންނެވެ. އެބައިމީހުން މަސައްކަތްކުރައްވަނީ މީސްތަކުންގެ ކިބައިން އަޖުރަަކަށް މުސާރައަކަށް…\n31/07/2015 އަޚްލާޤް, ދީންއަލް އުޚްތު އުއްމު ޢަބްދިﷲ\nރުޅި އިސްނުކުރާށެވެ! 1\nރުޅިއަކީ އޭގެ ސަބަބުން އަޅުގަނޑުމެންގެ ދިރިއުޅުމުގައިވެސް އެތަކެއް ގެއްލުންތަކާއި ހިތްދަތިކަން ލިބޭ އެއްޗެއްކަމީ އަޅުގަނޑުމެން އެންމެންވެސް ދަންނަ ޙަޤީޤަތެކެވެ. އޭގެ ސަބަބުން މިތުރުން ހަތުރުންނަށްވެދެއެވެ. އަދި އާއިލާތައް ރޫޅިދެއެވެ. މުޖުތަމަޢުގެ އެއްބައިވަންތަކަމާއި އެކުވެރިކަން ނެތިދެއެވެ. އެއީ އަޅުގަނޑުމެންގެ މުސްތަޤްބަލަށް ހުރަސްއަޅާ ވިހަ ހަރުފައެއްފަދަ އެއްޗެކެވެ.\n24/07/2015 އަޚްލާޤް, ދީންއަލް އުޚްތު އުއްމު ޢަބްދިﷲ\n06/03/2015 އަޚްލާޤްއައްޝައިޚު މުޙައްމަދު އިބްރާހީމް (އަބޫ ލުޤްމާން)


BREAKING NEWS: Ithuru 1417 Meehun Covid Ah Fassivejje - Vaguthu\nއިތުރު 1417 މީހުން ކޮވިޑަށް ފައްސިވެއްޖެ\nރާއްޖެ އިން އިތުރު 1417 މީހުން ކޮވިޑް-19 އަށް ފައްސިވެއްޖެއެވެ.\nމީގެތެރޭގަިއ ހިމެނެނީ މާލެ އިން ކޮވިޑަށް ފައްސިވި 1097 މީހުންނާއި، އަތޮޅުތެރޭގެ މީހުން ދިރިއުޅޭ ރަށްތަކުން ކޮވިޑަށް ފައްސިވި 303 މީހުންނާއި، ރިސޯޓްތަކުން ކޮވިޑަށް ފައްސިވި 17 މީހުންނެވެ.\nމިއަދު އިއުލާން ކޮށްފައި ވަނީ 5581 މީހުން ކޮވިޑަށް ޓެސްޓް ކޮށްގެން ފައްސިވި މީހުންގެ އަދަދެވެ.\nމިއަދަކީ މާޗް މަހުގެ 19 ވަނަ ދުވަހަށް ފަހު ރާއްޖެ އިން އެންމެ މަދު އަދެއްގެ މީހުން ކޮވިޑަށް ފައްސިވި ދުވަހެވެ. ނަމަވެސް މިއަދަކީ މާޗް 19 އަށް ފަހު އެންމެ މަދު އަދަދެއްގެ މީހުން ކޮވިޑަށް ޓެސްޓް ކުރި ދުވަހެވެ.\nމިއަދު އިއުލާން ކުރި އަދަދުތަކުގެ ތެރޭގައި ކުރިން ކޮވިޑަށް ޓެސްޓް ކުރުމަށް ނެގި ސުންކު ވެސް ހިމެނެއެވެ. މިއަދު އިއުލާން ކުރި ފައްސިވި މީހުންގެ ތެރެއިން ފާއިތުވި 24 ގަޑިއިރުގެ ތެރޭގައި ފައްސިވި އަދަދު ވަކިން އިއުލާން ކޮށްފައެއް ނުވެއެވެ.\nރާއްޖެ އިން ކޮވިޑް ޖެހުނު މީހުންގެ ތެރެއިން ދިހަ މީހުން މިއަދު ވަނީ ނިޔާވެފައެވެ. ކޮވިޑް ޖެހިގެން ރާއްޖެ އިން ނިޔާވި މީހުންގެ އަދަދު މިހާރު 139 އަށް އަރައެވެ.\nރާއްޖެ އިން ކޮވިޑް ޖެހުނު މީހުންގެ ތެރެއިން މިއަދު ވަނީ 814 މީހަކު ބަލިން ރަނގަޅުވެފައެވެ.\nކޮވިޑް-19 އަށް ރާއްޖެ އިން ފައްސިވާ މީހުންގެ އަދަދު ވަރަށް ބޮޑަށް އިތުރުވެފައި ވާތީ އަންނަ ބުދަ ދުވަހުން ފެށިގެން މާލެ ފުރަބަންދު ކުރަން ވަނީ ނިންމާފައެވެ. ނަމަވެސް ސަރުކާރުން ބުނާ ގޮތުގައި މާލެ ފުރަބަންދެއް ނުކުރާނެއެވެ. އޭގެ ބަދަލުގައި ފުރަބަންދަށް ސަރުކާރުން މިފަހަރު ދީފައިވާ ނަމަކީ ކާފިއުއެވެ. ބުދަ ދުވަހުން ފެށިގެން ހުއްދަ ނެތި މަގުމައްޗަށް ނިިކުތުން މަނާ ވާނެއެވެ.\nމެއި 25, 2021 00:45\nލޮކްޑައުން ކު ރިއަސް ހައި ރިސްކް މުވައްޒަ ފުން ވަޒީފާ ޔަށް ނެރެރެހރެރރެރނީ ކީއްވެތޯ؟ އެހެން ތާކަށް ނޫން މިދަނީ ، އެޗްއީއޯސީ އަށް މިނިސްޓް ރީ އިން އަންގައިގެން މިދަނީ.... މީދެން ކިހާ ބޭއިންސާ ފް ކަމެއް!!!! ހަައި ރިސްކް މުވައްޒަފުން އެޗްއީއޯސީއިން ފ ފީލްޑަށް މިހާލަތުގަ ފޮނުވުން މީ ކުރަން ހެޔޮވާވަ ރުގެ ކަމެއް ނޫން..... ނިކަމެތި މީހާޔަށް ނިކަމެތި ގޮތް، ކީއްކުރާނީ ވަޒީ ފ ފާ ގަ އުޅެން ބޭނުމިއްްޔާ އެޗްއީއޯސީ އަށް ދާން މިޖެހެނީ.... އެޗްއީއޯސީގަ ގައިދުރުކަމެއް ނެތް، މިނިސްޓްރީގަ މަސެއްކަތް ކުރާ ވަރަށް ވުރެ މާ ކައިރީގަ މާގާތް ގާތުގަ މަސެއްކަތް ކުރަން މިޖެހެނީ .... އަދި ނުވީތަކަށް އެކުގަ މަސެއްކަތް ކުރާ ބޭ ުފ ފުޅުންތަށް ތިއްބަވާނެ އައިސް އެހާ ކައިރީގަ... ހާދަ ބިރެއްގަނެޔޭ!!!! ހައްލެއް ބޭނުން....\nމެއި 25, 2021 01:28\nމިޔޮއްހާދުވަހު މަސްއޮޑި ލައިގެން ތިޔައުޅުނީ ތިޔަކަންކުރަން.....ކާކުތޯ ޒިންމާނަގަނީ ރިޔަކަސް ނުވާނެ..


Dho?! Mihaaru enmmenah ves Maaskey vareh nei\nމިހާރު އެންމެނަށް ވެސް މާސްކޭވަރެއް ނެތް\nބޮޑުވަމުން އަންނައިރު ގޭތެރެއިން އެންމެ ގިނައިން އިވޭ އަޑަކީ އަދި ފެންނަ މަންޒަރަކީ ލަވަޔާއި މިއުޒިކް ނަމަ އެ ކުއްޖެއްގެ ކެރިއަރުގެ ގޮތުގައި މިއުޒިކް ވުމުގެ ފުރުސަތު ވަރަށް ބޮޑެވެ. ކުޅިވަރުގެ އާއިލާއެއްގެ ތެރެއިން ބޮޑުވާ ޒުވާނެއް ނަމަ އެއީ ކުޅިވަރުގެ ތަރިއެކެވެ. މިފަހަރު ދައްކަން މިއުޅެނީ މިއުޒިކްގެ ދުނިޔެއަކުން އުފަންވެގެން އުޅޭ ސިނެމެޓޮގްރާފަރެއްގެ ވާހަކަ އެވެ. ގިނަ މަސައްކަތްތަކެއް ކުރަމުން އަންނަ ވަރަށް ބިޒީ ސިނެމެޓޮގްރާފަރެކެވެ "ދޯ" ގެ މި އިންޓަވިއު އަށް ވަގުތުކޮޅެއް ވެސް ދެވުނީ ވަރަށް ގިނަ ދުވަހެއް ފަހުންނެވެ.\nޝިވާޒް އަބްދުﷲ ނުވަތަ މާސްކޭގެ ވާހަކަ ފެށިގެން އަންނަނީ މިއުޒިކުންނެވެ. ބެރުގޭ ތެރެއިން މަރިޔަމް އުނޫޝާ މެން ފަދަ ލަވަ ކިޔުންތެރިންނާ އެކު ބޮޑުވެގެން އައިސް މާސްކޭ ވެސް ބޭނުންވީ ލަވަ ކިޔާށެވެ. އެހެން ނަމަވެސް ލަދުން ނުކެރުނީ އެވެ. އޭގެއިތުރުން ޓީވީ ބަލާއިރު ވެސް ކެމެރާކޮށްފަ ހުންނަ ގޮތް ބަލައި އެކަންކަމަށް ބޮޑު ޝައުގުވެރިކަމެއް ހުރެ އެވެ.\nސްކޫލް ނިންމާލި ގޮތަށް އޯޑިއޯ މާޓަށް އަހުމަދު ޝަކީބް ކައިރި އަށް ވަޒީފާ އަށް ދިޔައީ ވެސް އެ ޝައުގުވެރިކަމުގަ އެވެ. ލަވަ ވެސް ކިޔާހިތްވެ ވީޑިއޯ އެއްވެސް ކުޅެލާހިތްވާތީ އެވެ. އެހެން އުޅެނިކޮށް ފެނުނީ ޓީވީ މޯލްޑިވްސް އާއި އެންސީއޭ ގުޅިގެން ހިންގާ ސިނެމެޓޮގްރަފީ ކޯހަކަށް އިއުލާންކޮށްފަ އޮތް ތަނެވެ. އޭރު މުއްދަތު ހަމަވާން އޮތީ އެންމެ 10 މިނެޓެވެ. ފޯނުން ފޮޓޯއެއް ނަގާލައިގެން ކޯހަށް ލައި، އޭގެ ބައިވެރިވިއިރު ދުވަހަކު ކެމެރާއެއްގައި އަތްލާން ވެސް ނުލިބެ އެވެ.\nމަސް ދުވަހުގެ އެ ކޯސް ނިންމާލި ގޮތަށް އައިސް އެންމެ ފުރަތަމަ މާސްކޭ ނެގީ ލަވަ އެކެވެ. އައިޝަތު ރިޝްމީ އަދި އަހްމަދު އަޒްމީލް (އަޒޭ) ދިން ޗާންސެކެވެ. މާސްކޭ އެންމެ ފުރަތަމަ ނެގި ލަވަޔަކީ "މި ޒުވާންކަން މާދަމާ" އެވެ.\nއެހެން ނަމަވެސް ސިނެމެޓޮގްރަފީ އަކީ ހީކުރިހާ ފަސޭހަ ކަމަކަށް ނުވުމުން މާސްކޭ ނިންމީ ތަޖުރިބާކާރު ޓީމަކާއެކު މަސައްކަތްކޮށް އިތުރަށް ދަސްކުރާށެވެ. އެހެންވެ ޕްރޮޑިއުސަރު ފާތިމަތު ނަހުލާގެ ފިލްމު "ޔޫސުފް" ޝޫޓު ކުރިއިރު ދުވާލަކު 50 ރުފިޔާގެ ރޭޓަށް ކެމެރާތައް އުފުލާ ޝޫޓިންގައި "ބޯއީ" އަކަށް ވެސް އޭނާ އުޅުނެވެ. އެހާ ކުޑަ އަގެއް ކިޔައިގެން ވެސް ދާން ބޭނުންވީ އެކަމަށް ހުރި ޝައުގުވެރިކަން ބޮޑުވެ ޝޫޓިންގައި ބައިވެރިވާން ބޭނުންވެފަ ހުރިވަރުންނެވެ. އެކަމަކު އޭރު ކޮންމެވެސް ވަރަކަށް ކެމެރާ އާއި ސިނެމެޓޮގްރަފީ މާސްކޭ އަށް އެނގެ އެވެ.\n"އޭރު ކެމެރާމަނަކަށް އުޅޭނީ ދަބަޅޭ. މަށާ ޝަމްއޫން ކިޔާ ކުއްޖާކާ ދެ މީހުން ދިޔައީ. އޭނަ ވެސް ވަރަށް ކެމެރާކުރާ ހިތްވާނެ. އެ ޝޫޓަށް ގޮސް ދެ މީހުން ތިބޭ ލައިޓް ހަދާތަން ވެސް ބަލަން އަނގަހުޅުވިފަ. ދެން ކެމެރާ ނަގާ ދަބަޅޭ ސެޓިން ހަދާއިރު ވެސް އަހަރުމެން ތިބެނީ ވަގަށް ބަލަން. ޝޫޓިން ނިމުނީމަ ދަބަޅޭ އައިސް ބުނާނެ މިތަނަށް ލައިޓެއް އެތަނަށް ލައިޓެއް އެހެން ބުނާއިރަށް އެ ހުރިހާ ކަމެއް ކޮށްލަން. ކެމެރާމަނަކަށް ނުޖައްސަން އުފުލާކަށް ވެސް. ނިންމާފައި ދަބަޅޭ ދާނެ ނަމާދަށް ކެމެރާ ކޮޓަރި އަށް ލައިފަ. ދިޔައީމަ ކެމެރާ އަހަރުމެން ނަގަނީ ކޮޓަރި ތަޅުލައިފަ. ދެން ނަގައިން ޝަމްއޫނާ ދެ މީހުން ސެޓިންގައި ހަދައިފަ ހުންނަ އެއްޗެހި ގަނޑުގަނޑުގައި އަހަރުމެން ނޯޓުކޮށްފައި ޖީބަށް ލައިގެން އުޅެނީ. އެހެން އުޅެގެން މިއަދު މިހިސާބަށް އައިސްފައި މިހިރީ."\nއެހާ ހިސާބުން ނިމުނީއެއް ނޫނެވެ. ފިލްމު "ނިއުމާ" ނެގިއިރު ވެސް "ބޯއީ" އަކަށް ޝޫޓިންގައި އުޅުނެވެ.\nދެ ދުވަސް ނުވަތަ ތިން ދުވަސް ހޭދަކޮށްގެން ލަވަ އެއްވެސް 300 ރުފިޔާ އަށް ވެސް ނަގައިދިނެވެ. އޭގެއިތުރުން ޕްރޮޑިއުސަރުންނަށް ގުޅައިގެން ވެސް އެތައް ގޮތަކުން ފުރުސަތުތައް ހޯދި އެވެ. އެ ދުވަސްވަރު ކުރު ފިލްމު ވެސް މާސްކޭ ނަގައިދީ އުޅުނީ 2،000 އެއްހާ ރުފިޔާ އަށެވެ. އާމްދަނީ އަށްވުރެ ބޮޑަށް ވެސް އޭނާ ބޭނުންވީ ގިނަ މަސައްކަތްތަކެއް ކޮށް ގިނަ ކަންތައްތަކެއް ދަސްކުރާށެވެ. އޭރު އުޅުނީ އޯޑިއޯ މާޓްގައި ޝަކީބް ސްޓޫޑިއޯގަ އެވެ. އަމިއްލަ ކެމެރާ އާއި ސެޓަޕެއް ނެތެވެ.\nއަމިއްލަ ސެޓަޕެއް ހޯދައި އަދި މާސްކޭ މާސްކޭ އަކަށް ވުމުގައި އެންމެ ބޮޑު އެހީތެރިކަމެއް ފޯރުކޮށްދިން ފަރާތަކީ ޕްރޮޑިއުސަރު އަބްދުލްފައްތާހު ކަމަށް މާސްކޭ ބުންޏެވެ.\n"ފައްތާހު ކައިރީގައި އަހަރެން ބުނީ ބޭނުމޭ ފައްތާހު އާ އެކީގައި މަސައްކަތްކޮށްލަން. އެހެން ބުނީމަ ފައްތާހު ބުނީ މާސްކޭމެން އަދި ޕްރޯވީމަ ފައްތާހުމެންނާ އެކީގައި މަސައްކަތް ނުކުރެވޭނޭ. ދެން މަ ވެސް ކަޑަ ނުވާން ވެގެން ބުނިން އޯކޭ އޭ. އޭގެ ދެ ދުވަސް ފަހުން ފައްތާހު ގުޅަނީ. އޭރު ވެސް ވަރަށް ގާތްވާނެ ސީޒަން މެން ކަނޑިމެން. ކަނޑި އަސްލު ފައްތާހު އާ އެކީގައި މަސައްކަތްކުރަން ޗާންސް ދިނީ. ކަނޑި ގެރެންޓީ ދީގެން ފައްތާހު މަ ލައްވާ ފުރަތަމަ އެއްޗެއް ނެގުވީ ވެސް. އޭގެފަހުން އެހެން މަސައްކަތް ކުރަމުން ކުރަމުން އައިސް ޝަކީބްމެން ތަނުން ބޭރުވެގެން އަމިއްލަ ސްޓޫޑިއޯއެއް ހަދަން ބޭނުންވީ."\nސްޓޫޑިއޯއެއް ހަދަން ބޭނުންވެ އަމިއްލަ ސިސްޓަމެއް ގަނެވުނުއިރު އަމިއްލަ ސެޓަޕެއް ގަންނާނެ ވަރަށް ފައިސާއެއް ނެތެވެ. މާސްކޭ ބުނީ އަމިއްލަ ސެޓަޕެއް ހޯދަން ވެސް އެންމެ އެހީވީ ފައްތާހު ކަމަށެވެ. ފައްތާހުގެ "ވައްޓަފާޅި" ޕްރޮގްރާމްތައް ފަދަ ގިނަ މަސައްކަތްތަކެއް މާސްކޭ ކުރި އެވެ.\nއެދުވަހު ފައްތާހުގެ އެހީގައި ހޯދި ސެޓަޕް ބޭނުންކޮށްގެން ހޯދި އާމްދަނީ އިން މާސްކޭގެ އަމިއްލަ ސްޓޫޑިއޯއެއް ތަނެއް ކުއްޔަށް ހިފައިގެން ހުޅުވާ އަމިއްލަ ދެ ސެޓަޕެއް ވަނީ ގަނެފަ އެވެ. ގޭގަ އެންމެ ފުރަތަމަ ހެދި ސްޓޫޑިއޯއަށް ކީ އެޕިކް ސްޓޫޑިއޯ އެވެ. "މާސްކޭ" ސްޓޫޑިއޯ އަށް ނަން ބަދަލުކުރީ މާ ފަހުންނެވެ.\n"އެންމެ ފުރަތަމަ ފެށިއިރު މީހުން ނުވެސް ދޭ މަސައްކަތް. އޭރު އެންމެން މަލާމާތްކޮށްފައި ކިޔާނީ ވެސް ފޯކަސް މާސްކޭ. ކްލޯޒަޕް ޝޮޓެއްގައި ވެސް މީހަކު ހިނގާފައި އަންނައިރު މެނުއަލީ ކުރާތީވޭ ހުންނާނެ ފޯކަސް ކަޓައިފައި. މި ދާއިރާއިން އޭރު ނޭނގޭ އެއްޗެއް އަހާލިއަސް ކިޔައިދީފައި ހުންނާނީ ކަނޑި، ޝިޔާޒް ދެން ދަބަޅޭ ކައިރީގައި އުޅެ އުޅެ ދަސްވި އެއްޗެއް ދަސްވި. ވައިޓް ބްލާ ނޭންގެން ވެސް ހުންނާނެ ކަނޑިއަށް ގުޅާފަ. ދެން ޔޫޓިއުބުން ބަލައިން. ޓީވީއެމުން ހެދި ބޭސިކް ކޯހުން ވެސް ވަރަށް އެއްޗެހި ދަސްވި."\n"އޭރު ވަރަށް ގިނައިން ނަގަން ޕާޓީ އެއްޗެހި. ނަގަމުން ނަގަމުން އައިސް ރިސޯޓް ވެޑިން ނަގަން ފެށީ. ދެން ވަރަށް ބައިވަރު ކުރު ފިލްމުތައް ނެގިން ލަވަޔާއި. މީހުން މަސައްކަތް ނުދޭތީ އަމިއްލަ އަށް ވެސް ގުޅަމޭ. ގުޅައިގެން މަސައްކަތް ހޯދަން."\n"އޭގެފަހުން ފިލްމަކަށް ނެގީ ހާމިދުގެ ލައިލާ. ދެން ނެގީ ސީޒަންގެ އިންސާނާ. ސީޒަން ވަރަށް ގިނަ ފުރުސަތުތައް ދިން. ދެން ނެގީ އަނިޔާ. ދެން އަހްޝާމް."\nއެންމެ ފުރަތަމަ އެވޯޑެއް މާސްކޭ އަށް ލިބުނީ މިދިޔަ އަހަރެވެ. އެއީ މިދިޔަ އަހަރު އޮފީސް ޑްރާމާ މުބާރާތުގައި ސްޓެލްކޯ އިން ބައިވެރިކުރި ޑްރާމާއިންނެވެ. ސީޒަންގެ އަހްޝާމް އިން މިދިޔަ އަހަރު ބޭއްވި އަށް ވަނަ ދިވެހި ފިލްމު އެވޯޑްސްގައި މާސްކޭ ވަނީ ބެސްޓް ސިނެމެޓޮގްރަފާގެ އެވޯޑް ހާސިލްކޮށްފަ އެވެ. އެވޯޑް ހަފްލާ އަށް ދިޔައީ ވެސް އެއްވެސް އުންމީދެއް ނެތި އެވެ. ހަފްލާގައި އިނދެފައި ގެއަށް އަންނަން ވެސް އޭނަ ހުރި ބޭނުންވެފަ އެވެ. އެވޯޑެއް ލިބޭނެ ކަމަށް މާސްކޭ އެންމެ އުންމީދު ކުރީ "އިންސާނާ" އިންނެވެ. އެއީ އެ ފިލްމަށް މާ ގިނަ މަސައްކަތް ކޮށްފަ ހުރީމަ އެވެ.\n"އެންމެ ފުރަތަމަ ނުދާން ހުރީ ވެސް. އެތާ އިނދެފައި ވެސް އަންހެނުން ކައިރީ ބުނިން ހިނގާށޭ ދެން ގެއަށް ދާން. ހަމަ ބުނާއިރަށް ބުނެފި ނޫނެކޭ މިރޭ އެވޯޑް ހިފައިގެންނޭ ގެއަށް ދާނީ. އެހެން ކިޔާފައި ހަމަ އެއްގޮތަކަށް އެއްބަސްނުވި އަންނާކަށް. އޭގެ އިރުކޮޅެއްފަހުން ނަން ގޮވީ. އެއްވެސް ވަރަކަށް ހީކޮށްގެނެއް ނޫން ހުރީ."\nމީހުން ކައިރީ ބުނެ ކިޔައިގެން މަސައްކަތް ހޯދައިގެން މަސައްކަތް ކުރި ނަމަވެސް މިއަދު މާސްކޭ ވަރަށް ބިޒީ އެވެ. މަހެއްގެ މައްޗަށް އެތައް ޕްރޮޖެކްޓްތައް ލިބެ އެވެ. ޑްރާމާ އާއި ފިލްމާއި ލަވަތައް އަދި އިޝްތިހާރުތައް ނަގަން ލިބެ އެވެ. ކޮޓަރިއެއްގައި ފެށި މާސްކޭ ސްޓޫޑިއޯ ފުޅާކޮށް މިހާރު އިންހައުސްގައި އޯޑިއޯ އަދި ވީޑިއޯގެ މަސައްކަތް ވެސް ކުރެވޭނެ އެވެ. އަދި މާސްކޭގެ އެންމެ ބޮޑު ހުވަފެނަކީ ކުދިން ޓްރެއިންކޮށް މަސައްކަތްކުރާނެ ޒުވާނުން އުފެއްދުމެވެ.


Vaccine eh libumuge kurin maruge adhadhu2million ah erun gaai\nއިންޑިއާގެ ބަހެއްގައި މީހުން މާސްކު އަޅައިގެން. -- ފޮޓޯ: ގެޓީ އިމެޖަސް\nބްރަސަލްސް (ސެޕްޓެމްބަރު 27) - ކޮވިޑް-19 އަށް ކާމިޔާބު ވެކްސިނެއް ލިބުމުގެ ކުރިން، އެ ބަލީގެ މަރުގެ އަދަދު ދެ ގުނަވެ، ދެ މިލިއަން އެރުމުގެ ފުރުސަތު ބޮޑުކަމަށް ދުނިޔޭގެ ސިއްހަތު ޖަމިއްޔާ ޑަބްލިޔުއެޗްއޯ އިން ބުނެފި އެވެ.\nއެ ޖަމިއްޔާގެ އެމަޖެންސީސް ޕްރޮގްރާމްގެ ވެރިޔާ މައިކް ރަޔަން ހުކުރު ދުވަހު ބޭއްވި ނޫސްވެރިންގެ ބައްދަލުވުމެއްގައި ވިދާޅުވީ، ކޮވިޑް-19 އާ ދެކޮޅަށް ވަރުގަދަ ފިޔަވަޅުތައް އެޅުން ލުއިކޮށްލައިފިނަމަ، ކޮވިޑް-19 އިގެ މަރުގެ އަދަދު ދެ މިލިއަނަށް އެރުން ވަރަށް ގާތް ކަމަށެވެ.\nކޮވިޑް-19 ޗައިނާ އިން ފެނިގެން މުޅި ދުނިޔެއަށް ފެތުރެން ފެށިފަހުން މިހާރު ނުވަ މަހެއްހާ ދުވަސްވެފައިވާއިރު، އެ ބަލީގައި މަރުވީ މީހުންގެ އަދަދު ވަނީ 988،000 އަށް ވުރެ މައްޗަށް ގޮސްފަ އެވެ.\n"އެއް މިލިއަނަކީ ވެސް ވަރަށް ބިރުވެރި އަދަދެއް. އަދި ދެ ވަނަ މިލިއަނަކާ މެދު ވިސްނުމުގެ ކުރިން، މީގެ ކުރިން ހިނގާ ދިއަ ކަންތައްތަކަށް ފިކުރު ހިންގާލަންޖެހޭ،" މި ބަލީގައި ކިތައް މީހުން މަރުވެދާނެކަމަށް ލަފާކުރެވޭތޯ ނޫސްވެރިއަކު ކުރި ސުވާލެއްގެ ޖަވާބުގައި ރަޔަން ވިދާޅުވި އެވެ.\n"އެންމެން ގުޅިގެން އެ އަދަދަށް އެރިޔަ ނުދިނުމަށް ކުރެވުނު ހުރިހާ ކަމެއް ކުރުމަށް ތައްޔާރުތޯ؟ އެފަދަ ފިޔަވަޅުތައް ނާޅައިފިނަމަ، އެ އަދަދު އިތުރުވެގެން ދިއުމުގެ ފުރުސަތު ވަރަށް ބޮޑު."\nކޮވިޑް-19 ފެތުރޭ މިންވަރު އެކި ގައުމުތަކުގައި އަދިވެސް އިތުރުވަމުންދާއިރު، ޒުވާނުންނަށް ތުހުމަތުގެ އިނގިލި ދިއްކުރުމަކީ އިންސާފުވެރި ގޮތެއް ނޫން ކަމަށް އޭނާ ވިދާޅުވި އެވެ.


Hiyaa flat thakah emme avahahvves vadheveynee3mas fahun.\nހިޔާ ފްލެޓަށް އެންމެ އަވަހަށްވެސް ވަދެވޭނީ ތިން މަސް ފަހުން\nރައީސް ޔާމީންގެ ވެރިކަމުގައި ބޯހިޔާވަހިކަމުގެ މައްސަލަ ހައްލު ކުރުމަށް އެޅުއްވި ހިޔާ ފްލެޓްތަކުގެ ހައްގުވެރިންނަށް ފްލެޓްތަކަށް އެންމެ އަވަހަށްވެސް ވަދެވޭނީ ތިން މަސް ފަހުންކަމަށް މިނިސްޓަރ އޮފް ނެޝަނަލް ޕްލޭނިންގ ހައުންގ އެންޑް އިންފްރާސްޓްރަކްޗަރ މުޙައްމަދު އަސްލަމް ވިދާޅުވެއްޖެއެވެ.\nރައީސް އޮފީހުގައި ކުރިއަށްދާ ޕްރެސް ކޮންފަރެންސްގައި މިނިސްޓަރ އަސްލަމް ވިދާޅުވީ ހިޔާ ފްލެޓްތައް ލިބުނު ފަރާތްތަކުގެ މެދުގައި މާދަމައިން ފެށިގެން ގުރުއަތުލައި، ލިބޭނީ ކޮން ފްލެޓެއްތޯ ޔަގީން ކުރަމުންދާކަމަށެވެ. އަދި މިމަސައްކަތް ނިންމައި، ފްލެޓްތަކުގައި މުށި ޖެހުމާއި، އެނޫންވެސް ހުރި ކުދި ކުދި މަސައްކަތްތައް ނިންމުމަށްފަހު މީހުން ތަނަށް ވަންނަން ތިން މަސްވަރު ވާނެކަމަށް މިނިސްޓަރ އަސްލަމް ވިދާޅުވިއެވެ.\nމިނިސްޓަރ ވިދާޅުވީ ހިޔާ ފްލެޓްގެ ތެރެއިން ފަންނީ މީހުންނަށް ލިބުނު ފްލެޓް ސަރުކާރުގެ އެހެން މަޝްރޫޢުއަކަށް ބަދަލު ކުރަން ހުޅުވާލި ފުރުސަތުގައި މިހާތަނަށް ކޮންމެވެސް ވަރަކަށް މީހުން އެދިފައިވާކަމަށެވެ. ނަމަވެސް ސީދާ އަދަދެއް މިނިސްޓަރ އަސްލަމް ވިދާޅުވެފައި ނުވެއެވެ.\nހިޔާ ފްލެޓުގެ ގުރުއަތު ނެގުން މާދަމާ ފެށުމަށް ހަމަޖެހިފައިވާއިރު، އެންމެ ފުރަތަމަ ގުރުއަތު ނަގާނީ ޚާއްޞަ އެހީއަށް ބޭނުންވާ މީހުންގެ ކެޓެގަރީކަމަށްވާ H10 ކެޓެގަރީންކަމަށް އެޗް.ޑީ.ސީން ވިދާޅުވެއެވެ. މާދަމާ ހެދުނު 9:00އިން ފެށިގެން H10 ކެޓަގަރީ ލިސްޓުގައިވާ އެންމެންގެ ގުރުއަތު ނަގައިނިމެންދެން ގުރުއަތުލުން ކުރިއަށްގެންދާނެކަމަށް އެޗް.ޑީ.ސީން ވިދާޅުވެއެވެ. އަދި ގުރުއަތުލުން ކުރިއަށްދާނީ، H10 ކެޓަގަރީން ފުލެޓް ލިބިފައިވާކަމަށް ސަރުކާރުން ކަނޑައަޅުއްވާފައިވާ ލިސްޓުގައި ހިމެނޭ މީހުންގެ އައި.ޑީ ކާޑުގެ ނަމްބަރު ތަރުތީބުންނެވެ. ގުރުއަތު ނަގާނީ، ފުލެޓް ނަމްބަރު ކަރުދާސް ކޮޅުތަކެއްގައި ފޮށްޓަކަށް އެޅުމަށްފަހު ލިސްޓްގައި ހިމެނޭ މީހުންގެ އައި.ޑީ.ކާޑު ނަމްބަރު ތަރުތީބުންނެވެ.\nހުޅުމާލޭ ދެވަނަ ފިޔަވަހީގައި ހަދާފައިވާ ހިޔާގެ 25 ބުރީގެ 16 ޓަވަރުގެ 7000 އެޕާޓްމަންޓްގެ ތެރެއިން 6720 ފްލެޓް މީހުން ދިރިއުޅުމަށް ވަނީ ހަމަޖައްސާފައެވެ. މި ފްލެޓްތައް ލިބޭ ފަރާތްތަކުގެ ދާއިމީ ލިސްޓް މިހާރު އިޢުލާންކޮށްފައިވާއިރު ފްލެޓްތަކަށް ވަނީ ފެނާއި ނަރުދަމާގެ ޚިދުމަތް ގުޅާފައެވެ. އަދި ކަރަންޓުގެ މަސައްކަތްތައް ނިންމުމަށް މަސައްކަތްކުރަމުން އަންނައިރު ފްލެޓްތަކުގައި ސްމާޓް މީޓަރުތައް ހަރުކުރުމަށްވެސް ވަނީ ހަމަޖެހިފައެވެ.


Ajufaan TC gai madukuran nimmaifi\nއަޖުފާނު ޓީސީގައި މަޑުކުރަން ނިންމައިފި\nއޭދަފުށީގެ ޒުވާން ކުޅުންތެރިޔާ މުހައްމަދު އަޖުފާން އަންނަ އަހަރުވެސް ޓީސީގައި މަޑުކުރަން ނިންމައިފިއެވެ. އުމުރުން މިހާރު 22 އަހަރުގެ އަޖުފާނަކީ ފަހަކަށް އައިސް ޓީސީގެ ފުރަތަމަ އެގާރައިން ފެންނަ ކުޅުންތެރިއެކެވެ.\n2013 ވަނަ އަހަރުގެ ޔޫތު ޗެމްޕިއަންޝިޕް ކާމިޔާބުކުރި ވެލެންސިޔާގެ ޒުވާން ޓީމުގައި ވެެސް ހިމެނޭ އަޖުފާން 2014 ވަނަ އަހަރުގެ ޔޫތު ޗެމްޕިއަންޝިޕްގައި ފެނިގެންދިޔައީ އޭދަފުށީ ޒުވާނުންގެ ކުލަބުގެ ޖޯޒީގަ އެވެ.\nއަޖުފާން 2016 ވަނަ އަހަރު ފުރަތަމަ ގުޅުނީ ޓީސީގެ ޒުވާން ޓީމާއެވެ. އޭނާ ވަނީ އެ އަހަރުގެ ޔޫތު ޗެމްޕިއަންޝިޕް ފުޓްބޯޅަ މުބާރާތުގެ ހުރިހާ މެޗެއްގައިވެސް ޓީސީއަށް ކުޅެފައެވެ. އޭގެފަހުން ޓީސީގެ ސީނިއަރ ޓީމުން ފުރަތަމަ ފަހަރަށް އަޖުފާނަށް ފުރުސަތު ލިބުނީ އެ އަހަރުގެ ދިވެހި ޕްރިމިއަރ ލީގުގައި ވެލެންސިޔާއާއި ދެކޮޅަށް ކުޅުނު މެޗުގައެވެ.\nމިދިޔަ އަހަރުގެ މާލޭ ލީގުގައި އަޖުފާނަށް ފުރުސަތު ލިބުނީ އެންމެ މެޗެއްގައެވެ. ނަމަވެސް ދިވެހި ޕްރިމިއާ ލީގުގައި ދެމެޗެއްގައި ކުޅެ، ފުރަތަމަ އެގާރައިގައި ހިމެނިގެން ކުޅުނު ފުރަތަމަ މެޗުގައި އޭނާ ވަނީ ގްރީން ސްޓްރީޓްސް ކޮޅަށް ލަނޑެއްވެސް ޖަހާފައެވެ. އަޖުފާންގެ ކުޅުން ރަގަޅުކޮށް އެންމެ ފަހުން ކުޅުނު ގައުމީ މުބާރާތުގައި ޓީސީން ކުޅުނު ތިންމެޗުގައިވެސް އޭނާ ވަނީ ފުރަތަމަ އެގާރައިގައި ހިމެނިގެން މެޗުތައް ފުރިހަމަ ކޮށްފައެވެ. މި މެޗުތަކުގައި އަޖުފާން ވަނީ ޓީސީގެ ފަހަތުގައި މުހިއްމު ދައުރެއް އަދާކޮށްފައެވެ.


އެމްޑީޕީގެ އަހަރީ ދުވަހުގައި އަންހެނުންގެ ރޫޚްގެ ފަރާތުން ޚާއްޞަ ހަރަކާތްތަކެއް ބާއްވަނީ – Maldivian Democratic Party\nއެމްޑީޕީގެ އަހަރީ ދުވަހުގައި އަންހެނުންގެ ރޫޚްގެ ފަރާތުން ޚާއްޞަ ހަރަކާތްތަކެއް ބާއްވަނީ\nދިވެހިރައްޔިތުންހެ ޑިމޮކްރެޓިކް ޕާޓީ (އެމްޑީޕީ)ގެ އަހަރީ ދުވަސް ފާހަގަ ކުރުމުގެ ގޮތުން މާލެއާއި ރަށްރަށުގައި އެމްޑީޕީ އަންހެނުންގެ ރޫޚްގެ ފަރާތުން ތަފާތު ހަރަކާތްތަކެއް ހިންގުމަށް ހަމަޖެހިފައިވާ ކަމަށް އެމްޑީޕީގެ އަންހެނުންގެ ރޫޚްގެ ފަރާތުން ހާމަކޮށްފިއެވެ.\nއެމްޑީޕީގެ އަހަރީ ދުވަހާއި ގުޅުވައިގެން ރަށްރަށުގައި ޚާއްޞަ ހަރަކާތްތަކާއި ބެހޭގޮތުން އަންހެނުންގެ ރޫޚްގެ ރައީސް އައިޝަތު ޝިޔާމާ ވިދާޅުވީ މާދަމާ (26ޖޫން 2013 – ބުދަ) ހަވީރު 4ކުން ފެށިގެން ރަށްރަށުގައި އެކިއެކި ހަރަކާތްތައް ކުރިއަށް ދާނެ ކަމަށެވެ. އެގޮތުން ބަށިކުޅުމާއި ރިލޭ ދުވުމާއި ކޭކު އެޅުން ފަދަ އެތައް ހަރަކާތްތައް ހިނގާނެ ކަމަށް ޝިޔާމާ ވިދާޅުވއެވެ. ރަށްރަށުގައި ހިންގާ ހަރަކާތްތައް ހަވީރު 4ކުން ފެށިގެން މަޣްރިބް ނަމާދާ ހަމައަށް ކުރިއަށް ދާނެ ކަމަށާއި އެއަށްފަހު ރޭގަނޑު 8ގަޑި ބައިގައި އަހަރީ ދުވަހުގެ ހަރަކާތްތައް އަލުން ފެށިގެންދާނެ ކަމަށްވެސް ޝިޔާމާ ވިދާޅުވިއެވެ.\nޝިޔާމާ ވިދާޅުވީ މާދަމާރޭ މާލޭގެ އުސްފަސްގަނޑު އަދި ރަށްރަށުގެ ހަރުގެތަކުން ފެށޭ އެމްޑީޕީން ބާއްވާ ބޮޑު ޕެރޭޑްގައިވެސް އަންހެނުންގެ ރޫޚްގެ ބޮޑު ބައިވެރިވުމެއް ފެނިގެންދާނެ ކަމަށާއި އެކަމަށް މިހާރު ތައްޔާރު ވަމުންދާ ކަމަށް ވިދާޅުވިއެވެ.


Bodethi boatufaharuge sababun, bandharuge rahkaatherikan gehlifai\nބޮޑެތި ބޯޓުފަހަރުގެ ސަބަބުން، ބަނދަރުގެ ރައްކާތެރިކަން ގެއްލިފައި\nކުޅުދުއްފުއްޓަކީ އުތުރުގެ ރައްޔިތުންނަށް ހިދުމަތް ދިނުމަށްޓަކައި ސަރުކާރުގެ ގިނަ މުއައްސަސާތަކެއް ގާއިމްކޮށްފައިވާ މައި ރަށެވެ. އެހެން ކަމުން ދުވާލަކު އެތައް ބަޔަކު ކުޅުދުއްފުއްޓަށް އަންނަން ޖެހެ އެވެ. ކަނޑު ހުރަސްކޮށް ކުޅުދުއްފުއްޓަށް ލަފާއިރު، ކުޅުދުއްފުށީގައި ބަނދަރެއް އޮތްކަމުގައި ވިޔަސް އެބަނދަރަށް ފޭބުމަކީ ގިނަ ފަހަރަށް ވަރަށް ދަތިކަމަކަށް އޮންނަނީ ވެފައެވެ. ސަބަބަކީ ބަނދަރަށް އަރާ ފޭބުމަށް ހުންނަ ސިޑިތައް ކައިރީގައި ބޮޑެތި އުޅަނދުފަހަރު އަޅާފައި އޮންނާތީ އެވެ.\nބޮޑެތި ބޯޓިުފަހަރުން މީހުން ފޭބުމަށްފަހުވެސް ބަނދަރުގެ ސިޑިބަރީގެ ކައިރިން ބޯޓުތައް ދުރުނުކޮށް ބޭއްވުމަކީ ވަރަށް އާއްމުވެފައިވާ ކަމެކެވެ. އެކަމުގެ ސަބަބުން ކުދި އުޅަނދު ފަހަރު އައިސް ބަނދަރާ ކައިރިކޮށް ދަތުރުވެރިން ބޭލުމުގައި ދަތިތަކާ ދިމާވެއެވެ. އަދި މިކަމަކީ ހިތާމަވެރި ހާދިސާއެއް ހިންގުންވެސް ގާތްކަމެވެ.\n“ފަޅުތެރެ ގަދަ ދުވަސް ވަރެއްގައި ނޫނީ ދިޔަވަރު ހިކި ގަޑިއެއްނަމަ ސިޑި ބަރިއާ ދިމާނުވެއްޖެނަމަ ވަރަށް އުނދަގޫވޭ ޕަސެންޖަރުން ބޭލުމަށް. އެކި ވަރުވަރުގެ މީހުން މިތިބެނީ. މިކަމަކީ ހައްލުކުރަންޖެހިފަ އޮތް ބޮޑު މުސީބާތެއް.” ކުޅުދުއްފުއްޓާއި ހަނިމާދޫ އާ ދެމެދު ލޯންޗު ދަތުރު ކުރާ ފަރާތެއް ބުންޏެވެ.\nކުޅުދުއްފުށީގައި ހުންނަ ސަރަހައްދީ ހޮސްޕިޓަލަށް ހިދުމަތް ހޯދުމަށް އަންނަ ބަލި މީހުންނަށް ވެސް “ބަނދަރުގެ ތުރާލާ” ކުރިމަތިލާން ޖެހެނީ މަދު ފަހަރަކަށް ނޫނެވެ.\nބަނދަރުން އަރާ ފޭބުމަށް ހުންނަ ސިޑި ބަރިން ޖާގަ ގެއްލޭގޮތަށް އޮޑި ބިތްކޮށްފައި ބޭއްވުމުން އެމަޖެންސީގައި ހޮސްޕިޓަލަށް ގެންނަ ބަލިމީހުން ބޭލުމަށް ބޮޑެތި އުދަގޫތަކާ ކުރިމަތިވެ، އޭގެ ސަބަބުން ބަލިމީހާ ހޮސްޕިޓަލާ ހަމައަށް ގެންދެވޭއިރު އޭނާގެ ބަލިހާލަތު އިތުރަށް ގޯސްވެފައި ވެސް އެބަހުއްޓެވެ.\n“އެމަޖެންސީގައި ގެންނަ ބަލިމީހުން ބޭލުމަށް ސިޑި ބަރިއަކާ ދިމާނުވެއްޖެނަމަ ގިނަ ފަހަރު އެފަދަ މީހުން ބާލަން ޖެހެނީ ވަރަށް ހާލުގަ. އެއްދޯނިން އަނެއް ދޯނިން ބަލިމީހާ ސްޓެރެޗާގައި ބާލަން ޖެހުމުން ވަރަށް ބިރުގަނޭ. އަރިއަޅާލާ ތަނުން ނުވަތަ ކަހާލިޔަސް ބަލިމީހާ ވެއްޓުމުގެ ފުރުސަތު ވަރަށް ބޮޑު. ބައެއް ފަހަރު އެބަތިބެންޖެހޭ އެފަދަ ބަލިމީހުން ނުބޭލިގެން ބައިގަޑިއިރު ވެސް. ދެން ވިސްނާލާ ރޭގަނޑު ގެންނަ ބަލި މީހުން ބާލަން އުޅެންޖެހޭނެ ހާލު.” ކުޅުދުއްފުށީ ހޮސްޕިޓަލުގެ އެމްބިއުލާންސްގައި މަސައްކަތް ކުރާ މުވައްޒަފެއް ބުންޏެވެ.\nމިކަމުގެ ސަބަބުން އުނގޫތަކާ ކުރިމަތިލާ ޖެހިފައިވަނީ ހަމައެކަނި ފަސިންޖަރުންނަކަށް ވެސް ނޫނެވެ. އެހެން އުނޅަދު ފަހަރު ގެންގުޅޭ ފަރާތްތަކަށް ވެސް މިކަމުގެ އުނދަގޫ ފޯރަ އެވެ.\nބޮޑެތި ބޯޓްތައް ހާއްސަކޮށް މާލެ އާއި ކުޅުދުއްފުއްޓާ ދެމެދު ދަތުރުކުރާ ބޯޓުތައް ޕަސެންޖަރުން ބޭލުމަށް ފަހު މުދާ ބާލާ އަނެއް ދަތުރަށް ފުރަން ތައްޔާރުވަންދެން ބަނދަރުގައި ބިތްކޮށްފަ ބޭއްވުމުގެ ސަބަބުން ބަނދަރުގައި އަޅާ އެހެން އޮޑިދޯނި ފަހަރު އަޅަން ޖާގަ ނުލިބޭ ފަހަރު އޮންނަނީ މިހާރަކަށް އައިސް އާއްމުކަމަކަށް ވެފަ އެވެ.\nކުޅުދުއްފުށީ ބަނދަރު ބެލެހެއްޓުމާ ބެހޭ ގޮތުން ކުޅުދުއްފުށީ ކައުންސިލުން އެކުލަވާލާފައިވާ ގަވައިދުގެ 13 ވަނަ މާއްދާގެ (ހ) ގައި ބުނެފައިވަނީ ރަސްމީ ޖެޓީ ނުވަތަ ރަސްމީ ފާލަމުގެ ބޭނުން ހިފުމަށް ދަތިވާގޮތަށް، ފާލަން ނުވަތަ ޖެޓީ ކައިރީގައި އެއްވެސް އުޅަނދެއް އަޅާފައި ބާއްވައިގެން ނުވާނެ ކަމަށެވެ.\nއަދި އެގަވާއިދާ ހިލާފްވާ ފަރާތްތަކަށް ނަސޭހަތްދީ އިސްލާހު ނުވެއްޖެ ނަމަ 500 ރުފިޔާ އާއި 5000 ރުފިޔާގެ ދެމެދުގެ އަދަދަކުން ޖޫރިމަނާ ކުރެވޭނެ ކަމަށް ބުނެފައިވާއިރު މިކަންތައް ރަގަޅުކޮށް ގަވައިދު ތަންފީޒު ކުރުމަށް ކައުންސިލް މަސައްކަތްކުރަމުންދާ ކަމާމެދު ގިނަ ބަޔަކު ސުވާލު އުފައްދަ އެވެ.\nމިއީ މިހާރުން މިހާރަށް ވެސް ހައްލުކުރަން ޖެހިފައިވާ މައްސަލައެކެވެ. މިކަން ހައްލު ކުރެވިއްޖެނަމަ ކުޅުދުއްފުށީގެ ރައްޔިތުންނާއި ކުޅުދުއްފުއްޓަށް ލަފާ ފުރާ ސަރަހައްދުގެ އެހެން ރަށްރަށުގެ މީހުންނަށް ވަރަށް ފަސޭހަ ވާނެއެވެ. އަދި ހިތާމަވެރި ހާދިސާއެއް ހިނގުމުގެ ކުރިން އެކަމުން ސަލާމަތް ވެވިދާނެއެވެ.


SunOnline: Raees isnangavai VOC aa bahdhalu kuravvaifi\nމުހައްމަދު މުޒައްޔިން ނާޒިމް 05 Jul 2020, 18:18\nވީއޯސީން ރައީސް ސޯލިހާއި ޖެންޑ މިނިސްޓަރާ ބައްދަލު ކުރެއްވުން : މި ބައްދަލުވުމަކީ ރައީސްގެ އިސްނެންގެވުމަށް ބޭއްވި ބައްދަލުވުމެއް --- ފޮޓޯ/ ވީއޯސީ\nރައީސް އިބްރާހިމް މުހައްމަދު ސޯލިހް އަމިއްލަފުޅަށް އިސްނަންގަވައި، ޖިންސީ އަނިޔާއާ ދެކޮޅަށް އަޑު އުފުލާ ވޮއިސް އޮފް ޗިލްޑްރެން (ވީއޯސީ) އާ ބައްދަލު ކުރައްވައިފި އެވެ.\nވޯއޯސީ އަކީ، މިއަހަރު ކުރީކޮޅު ކަނޑުހުޅުދޫގައި އުމުރުން ދެއަހަރުގެ ކުޑަ ކުއްޖަކު ރޭޕް ކުރި މައްސަލައިގައި އަޑުއުފުލުމަށް އުފެދުނު ހަރަކާތެެކެވެ. މިހާރުވެސް ޖިންސީ އަނިޔާއާ ދެކޮޅަށް މާލޭގައި މުޒާހަރާ ކުރަމުންދާ އެ ހަރަކާތް މިދިޔ ހަފްތާގައި ވަނީ ޖަމިއްޔާއެއްގެ ގޮތުގައި ރަޖިސްޓްރީކޮށްފައެވެ.\nއެ ޖަމްއިއްޔާގެ ފައުންޑާ އިކްލީލާ ހަމީދު (ކޫ) މިއަދު "ސަން" އަށް ވިދާޅުވީ، މިއަދު ރައީސް އޮފީހުގައި ބޭއްވި އެ ބައްދަލުވުމަކީ، ރައީސް އަމިއްލަފުޅަށް އެދިވަޑައިގެން ބޭއްވި ބައްދަލުވުމެއް ކަމަށެވެ. އަދި އެ ބައްދަލުވުމުގައި ޖިންސީ އަނިޔާގެ މައްސަލައިގައި ރައީސް ސޯލިހްގެ ކަންބޮޑުވުންވެސް އޮތްކަން ފާހަގަކުރައްވައި އެކަމުގައި މުހިންމު އިސްކަމެއް ދެއްވާނެ ކަމުގެ ޔަގީންކަން ދެއްވި ކަަމަށް ކޫ ވިދާޅުވިއެވެ.\n"ބައްދަލުވުމުގައި އަޅުގަނޑުމެން ވާނީ ޖިންސީ އަނިޔާގެ މައްސަލަތައް އިތުރުވެ، ތަހުގީގުތައް ދިގުލައިގެން ދިޔުމާއި ކޭސްތައް ނުހިނގާ ވާހަކައާއި، މިފަދަ މައްސަލަތަކުގައި އިންސާފު ނުލިބޭ ކަމުގެ ކަންބޮޑުވުން ފާޅުކޮށްފައި،" ކޫ ވިދާޅުވިއެވެ.\nވީއޯސީން ވަނީ މިފަހުން ޖިންސީ އަނިޔާއާ ދެކޮޅަށް މާލޭގައި މުޒާހަރާތައްވެސް ބާއްވާފައެވެ. ރައީސް ސޯލިހް އެ މުޒާހަރާތަކުގެ އަޑުތައް އައްސަވާ ކަމަށާއި މުޒާހަރާ ކުރުމަކީ، ގާނޫނު އަސާސީން ލިބިދީފައިވާ ހައްގެއް ކަމަށްވެސް ރައީސް އެ ބައްދަލުވުމުގައި ފާހަގަކުރެއްވި ކަމަށް ކޫ ވިދާޅުވިއެވެ.\n"ރައީސް ވިދާޅުވި، އަޅުގަނޑުމެންގެ ކަންބޮޑުންތައް ގަބޫލު ކުރައްވާ ކަމާއި މިކަމުގައި ރައީސްގެ ކަންބޮޑުވުންވެސް ވަރަށް ބޮޑަށް އޮތް ކަމަށް. އަދި މިކަމަށް ވަރަށް ބޮޑަށް އިސްކަމެއް ދެއްވައިގެން މަސައްކަތް ކުރާނެ ކަމަށް ވިދާޅުވި،" ބައްދަލުވުމާ ގުޅޭ ގޮތުން ކޫ އިތުރަށް ވިދާޅުވިއެވެ.\nމި ބައްދަލުވުމުގައި ޖެންޑާ މިނިސްޓަރު އައިޝަތު މުހައްމަދު ދީދީވެސް ބައިވެވަޑައިގެންނެވި އެވެ.\nކޫ ވިދާޅުވީ، ބައްދަލުވުމުގައި ޖެންޑާ މިނިސްޓްރީއާ ގުޅިގެން މިފަދަ ކަންކަން ހުއްޓުވުމަށް ކުރެވޭނެ ކަންކަމާ ގުޅޭ ގޮތުންވެސް މަޝްވަރާ ކުރެއްވި ކަމަށެވެ.\n"އަނިޔާ ލިބިފައި ތިބި ކުދިންނަށް ޝޯޝަލް ސަޕޯޓު ދިނުމާއި، ސްކޫލްތަކުގައި މިކަމާ ގުޅިގެން ދެރިވަރުން ހޭލުންތެރި ކުރުމާ ގުޅޭ ގޮތުންވެސް ބައްދަލުވުމުގައި ވަނީ މަޝްވަރާކުރެވިފައި،" ކޫ ވިދާޅުވިއެވެ.\nކޫ ވިދާޅުވީ، ކުރިއަށް އޮތްތާގައި ޖެންޑާ މިނިސްޓްރީއާއި އެޑިއުކޭޝަން މިނިސްޓްރީއާއެކު ބައްދަލުވުންތައް ބާއްވައި، ކުދިން މިކަމަށް ހޭލުންތެރި ކުރުމަށް ޕްރޮގްރާމްތަކެއް ރޭވުމުގެ މަސައްކަތް ވަރަށް އަވަހަށް ފަށާނެ ކަމަށެވެ.\nފަހަކަށް އައިސް ޖިންސީ އަނިޔާގެ މައްސަލަތައް ވަނީ ވަރަށް ބޮޑަށް އިތުރުވެފައެވެ. ފުލުހުންގެ ވެބްސައިޓުގައި އާންމުކޮށްފައިވާ ތަފާސް ހިސާބުތައް ދައްކާ ގޮތުން މިއަހަރު މިހާތަަނަށް ޖިންސީ އަނިޔާގެ 244 މައްސަލަ ވަނީ އެ މުއައްސަސާއަށް ހުށަހަޅާފައެވެ. އޭގެ ތެރޭގައި މިދިޔަ މަހު ހުށަހެޅި 30 މައްސަލައާއި މިމަހުގެ ފާއިތުވި ފަސް ދުވަހުގެ ތެރޭގައި ހުށަހެޅި ނުވަ މައްސަލަ ހިމެނެއެވެ.


Imma aai Suzain AFC Pro Licence naganee | Mihaaru\nއިންމަ އާއި ސުޒޭން އޭއެފްސީ ޕްރޯ ލައިސަންސް ނަގަނީ\n2017 ވަނަ އަހަރުގެ ފުޓްބޯޅަ ސީޒަންގެ މެޗެއްގެ ތެރެއިން ކޯޗު ސުޒޭން (ކ) އާއި އިންމަ: ދެ ކޯޗުންނަށް ވަނީ ޕްރޯ ލައިސަންސް ނެގުމުގެ ފުރުސަތު ލިބިފައި\n06 ނޮވެމްބަރ 2020 - 16:30\nދުނިޔޭގައި ފުޓްބޯޅައިގައި މިވަގުތު ނެގެން އޮންނަ އެންމެ މަތީ ކޯޗިން ލައިސަންސް ކަމަށްވާ އޭއެފްސީ ޕްރޯ ލައިސަންސް ކޯހަށް ގައުމީ ފުޓްބޯޅަ ޓީމުގެ އެސިސްޓަންޓް ކޯޗު އަލީ ސުޒޭން އާއި ދަ ގްރާންޑޭ ސްޕޯޓްސް ކްލަބްގެ ކޯޗު އިސްމާއިލް މަހަފޫޒް (އިންމަ) ހޮވިއްޖެ އެވެ.\nމިހާތަނަށް ރާއްޖޭގައި މި ލައިސަންސް ހާސިލްކުރީ ދެ ދިވެހި ކޯޗުންނެވެ. އެއީ އެންމެ ފުރަތަމަ މި ލައިސަންސް ނެގި ޓީސީ ސްޕޯޓްސް ކްލަބްގެ ކޯޗު މުހައްމަދު ޝާޒްލީ (ޝާޒް) އާއި ދާދި ފަހުން މި ކޯސް ފުރިހަމަކުރި ކްލަބް އީގަލްސްގެ ކޯޗު މުހައްމަދު ޝިޔާޒް (މޯހަން) އެވެ.\nއެފްއޭއެމްގެ ރައީސް ބައްސާމް އަދީލް ޖަލީލް، މިދިޔަ ޖުލައި މަހު ދެ ވަނަ ދައުރަކަށް އިންތިހާބުވެވަޑައިގަތުމަށް ފަހު ވައުދުވެވަޑައިގެންނެވި ކަންތައްތަކުގެ ތެރޭގައި މި ހަތަރު އަހަރު ތެރޭގައި ރާއްޖޭގެ ޕްރޯ ލައިސަންސް ކޯޗުންގެ އަދަދު ފަހަކަށް އެރުވުން ހިމެނެ އެވެ. ބައްސާމް މިއަދު ކުރެއްވި ޓްވީޓެއްގައި ވިދާޅުވެފައިވަނީ އެ ޓާގެޓަށް މަސައްކަތްކުރަމުން އަންނަ ކަމަށެވެ. އަދި ސުޒޭން އާއި އިންމަ އަށް މަރުހަބާ ކިޔާފައިވެ އެވެ.\nOur target to increase the number of Pro-License coaches in the Maldives, it is my pleasure to announce @alisuzain and @IsmailMahfooz are chosen for the 2021 AFC Pro license coaching course.\nCongratulations 🙏🏽#towardsfuture 🇲🇻@MaldivesFA\n— Bassam Adeel Jaleel (@bassam_jaleeI) November 6, 2020\nބައްސާމް ކުރެއްވި ޓްވީޓް\nއޭއެފްސީ ޕްރޯ ލައިސަންސް އަކީ ޔުއެފާ ޕްރޯ ލައިސަންސްއާ އެއް ފެންވަރެއްގެ ސެޓްފިކެޓެކެވެ. މިއީ އޭ ލައިސަންސް އަށް ފަހު ދެން އޮންނަ، އަދި ފުޓްބޯޅައިގައި މިވަގުތު ނެގެން އޮންނަ އެންމެ މަތީ ލައިސަންސެވެ. ޕްރޯ ލައިސަންސް ކޯސް ކުރިއަށްދަނީ ހަތަރު ބަޔަކަށް ބަހާލައިގެންނެވެ.\nސާފް ޗެމްޕިއަންޝިޕުގައި 2005 ވަނަ އަހަރު ވާދަކުރި ގައުމީ ޓީމުގެ އެސިސްޓަންޓް ކޯޗުގެ މަގާމް ވެސް ފުރި ސުޒޭން 2012 ވަނަ އަހަރަށް ފަހު ވިކްޓަރީން ވަކިވެ އެފްއޭއެމުގައި ވެސް މަސައްކަތްކުރި އެވެ. އޭނާ ކޯޗިންގެ ތެރެއަށް އެނބުރި އައީ 2014 ވަނަ މާޒިޔާއާ އެކު އެވެ. ސުޒޭން ވަނީ މާޒިޔާ އަށް 2016 ވަނަ އަހަރގެ އުރީދޫ ދިވެހި ޕްރިމިއާ ލީގާއި ޗެރިޓީ ޝީލްޑުގެ އިތުރުން 2014 ވަނަ އަހަރުގެ އެފްއޭ ކަޕާއި 2015 ވަނަ އަހަރުގެ ޕްރެޒިޑެންޓްސް ކަޕް ކާމިޔާބުކޮށްދީފަ އެވެ. ރާއްޖޭގައި ބާއްވާ ހުރިހާ މުބާރާތެއްގެ ތަށި މާޒިޔާ އަށް ހަމަކޮށްދީފައިވާއިރު ސުޒޭން ވެފައިވަނީ މާޒިޔާގެ އެންމެ ކާމިޔާބު ކޯޗަށެވެ. އޭގެ ފަހުން ސުޒޭން ފެނުނީ ވިކްޓްރީ އާއި ގދ. ތިނަދޫ އަދި ކްލަބް ގްރީން ސްޓްރީޓްސްގެ ބެންޗުންނެވެ. ގައުމީ ޓީމާ ހަވާލުވީ މި އަހަރު ކުރީކޮޅުގަ އެވެ.\nމާޒިޔާ 2006 ވަނަ އަހަރު ފުރަތަމަ ޑިވިޝަންގައި ވާދަކުރަން ފެށި އިރުއްސުރެން އެ ޓީމާ ހަވާލުވެ ހުރީ އިންމަ އެވެ. ތަށްޓައް ބަލާއިރު މާޒިޔާގައި އިންމަގެ ހަމައެކަނި ކާމިޔާބަކީ 2012 ވަނަ އަހަރުގެ އެފްއޭ ކަޕް އެވެ. އިންމަ ފަހުން ވަނީ ގައުމީ ޓީމުގެ އެސިސްޓަންޓް ކޯޗެއްގެ ގޮތުގައި ގިނަ އަހަރުތަކެއް މަސައްކަތްކޮށްފަ އެވެ. އޭރު ދެ ފަހަރެއްގެ މަތިން ގައުމީ ޓީމުގެ ހެޑް ކޯޗެއްގެ ޒިންމާ ވެސް އުފުއްލި އެވެ. އޭގެ ތެެރެއިން އެއް ފަހަރަކީ ވޯލްޑް ކަޕް ކޮލިފައިންގައި ވަރުގަދަ ޗައިނާއާ ދެކޮޅަށް ކުޅުނު މެޗެކެވެ.\nއިންމަ މިހާރު ކޯޗުކޮށްދޭ ދަ ގްރާންޑޭ ސްޕޯޓްސް ކްލަބާ މިދިޔަ އަހަރު ހަވާލުވުމުގެ ކުރިން އޭނާ ވަނީ މާޒިޔާ އަށް ކޯޗުކޮށްދީފަ އެވެ. އެއީ 2017 ވަނަ އަހަރުގެ ސީޒަނުގެ ފަހު ކޮޅުގައި އެ ޓީމާ ހަވާލުވި ގޮތަށް 2018 ވަނަ އަހަރުގެ ސީޒަން ނިމެންދެންނެވެ.\nއެފްއޭއެމް އަލީ ސުޒޭން އިސްމާއީލް މަހެފޫޒް (އިންމަ)\nމަރުހަބާ ސުޒޭން އަދި އިސްމާއީލް.ގުޑް ލަކް


Supreme Court ge fandiyaarakaai, Family Court ge iss fandiyaaru...\nރާއްޖެ - ޖުޑީޝަލް ސާރވިސް ކޮމިޝަން\nސުޕްރީމް ކޯޓުގެ ފަނޑިޔާރަކާއި، ފެމިލީ ކޯޓުގެ އިސް ފަނޑިޔާރު ސަސްޕެންޑްކޮށްފި\nދެ ފަނޑިޔާރުންވެސް ސަސްޕެންޑްކުރީ ޖޭއެސްސީގެ ބައްދަލުވުމުގެ އަގުލަބިއްޔަތުން\nތިނަދޫ ކޯޓުގެ މެޖިސްޓްރޭޓް މަޤާމުން ވަކިކުރުމަށްވެސް ޖޭއެސްސީން ނިންމި\nޖޭއެސްސީގެ ބައްދަލުވުންތަކުގެ މައުލޫމާތުވެސް ހިއްސާ ކުރުމަށް ނިންމާފައިވޭ\nކ. މާލެ 12 ޖޫން 2019 | ބުދަ 17:59 16,277\nސުޕްރީމް ކޯޓުގެ ފަނޑިޔާރު އަބްދުﷲ ދީދީ (މ) - މުހައްމަދު ޝަރުހާން\nސުޕްރީމް ކޯޓުގެ ފަނޑިޔާރު އަބްދުﷲ ދީދީ އާއި، ފެމިލީ ކޯޓުގެ އިސް ފަނޑިޔާރު ހަސަން ސައީދު ސަސްޕެންޑްކުރުމަށް ޖުޑީޝަލް ސާރވިސް ކޮމިޝަން (ޖޭއެސްސީ) އިން ނިންމައިފި އެވެ.\nޖުޑީޝަލް ސާރވިސް ކޮމިޝަނުން ބޭއްވި ނޫސްވެރިންގެ ބައްދަލުވުމުގައި ޖޭއެސްސީގެ ޑިރެކްޓަރު ހަސަން ޒަހީން ވިދާޅުވީ ސުޕްރީމް ކޯޓުގެ ފަނޑިޔާރު އަބްދުﷲ ދީދީ ސަސްޕެންޑްކުރުމަށް ކޮމިޝަނުން ނިންމީ ކޮމިޝަންގެ ބައްދަލުވުމަށް ހާޒިރުވި މެމްބަރުންގެ އަޤުލަބިއްޔަތުންކަމަށެވެ. އަދި އެއީ ކޮމިޝަނަށް ހުށަހެޅިފައިވާ ފަނޑިޔާރު އަބްދުﷲ ދީދީގެ މައްސަލަ އާއި ގުޅިގެން އެޅުއްވި ފިޔަވަޅެއްކަމަށްވެސް ޒަހީން ވިދާޅުވިި އެވެ.\nއެގޮތުން ފަނޑިޔާރު އަބްދުﷲ ދީދީ ސަސްޕެންޑްކުރުމަށް ނިންމީ ޖޭއެސްސީއަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު، ހުށަހެޅުއްވި މައްސަލައަކާއި ގުޅިގެންނެވެ. އެއީ ފަނޑިޔާރާއި ގުޅޭ ރިޝްވަތުގެ މައްސަލައަކަށްވާއިރު، އެ މައްސަލަ ފުލުހުން ތަހުޤީޤްކުރަމުން އަންނަކަމަށް ޒަހީން ވިދާވި އެވެ.\nއާދެ. ހަމަ އެ މައްސަލައާއިި ގުޅިގެން ހަމަ މިއީ. އެ މައްސަލައާއި ގުޅުންވެސް އޮތްކަމެއް މިއީ. އެ މައްސަލައާއި ގުޅިފައި އޮތްކަމެއް މޯލްޑިވްސް ޕޮލސިް ސާރވިސްއިން ބަލަމުން އެ ދަނީ. އެހެންވީމަ އެއް މައްސަލައެއް ގާތް ގަނޑަކަށް މި އުޅެނީ.\n~ ޖޭއެސްސީގެ ޑިރެކްޓަރު\nސުޕްރީމް ކޯޓުގެ ފަނޑިޔާރު އަބްދުﷲ ދީދީ އާއި ގުޅެގޮތުން ޖޭއެސްސީއަށް ރައްޔިތުންގެ މަޖިލިހުގެ ރައީސް ނަޝީދު ހުށައެޅުއްވީ އެމަނިކުފާނަށް 13 އަހަރުގެ ހުކުމްކުރުމަށް އެއް މިލިއަން ޑޮލަރު ނެންގެވިކަމުގެ ތުހުމަތުކުރެވޭ މައްސަލައެކެވެ. ރާއްޖެ.އެމްވީއަށް އެނގިފައިވާގޮތުގައި ރައީސް ނަޝީދަށް ހުކުމް ކުރެއްވުމަށް ފަނޑިޔާރު އަބްދުﷲ ދީދީ އެއް މިލިއަން ޑޮލަރު ޖަމާކޮށްފައި ވަނީ އަނބިކަނބަލުންގެ އެކައުންޓަށެވެ. އަދި ރައީސް ނަޝީދަށް ހުކުމް ކުރެއްވުމަށް އެއް މިލިއަން ޑޮލަރު ނަންގަވައި، އަނބިކަނބަލުންގެ އެކައުންޓަށް ޖަމާކުރެއްވިއިރު އެފައިސާ ދީފައިވަނީ ކޮން ފަރާތަކުން ކަމެއް ސާފުވާކަށެއް ނެތެވެ.\nއޭގެއިތުރުން ޒަހީން ވިދާޅުވީ، ފެމިލީ ކޯޓުގެ އިސް ގާޒީ ހަސަން ސައީދު ސަސްޕެންޑްކުރުމަށް ނިންމީވެސް އެ ކޮމިޝަނަށް ހުށަހެޅުނު މައްސަލައަކާއި ގުޅިގެން ބުދަ ދުވަހު ބޭއްވި ކޮމިޝަންގެ ބައްދަލުވުމުގެ އަޤުލަބިއްޔަތުން ކަމަށެވެ. ނަމަވެސް އެ މައްސަލައިގެ ތަފްސީލެއް ޖޭއެސްސީން ހާމައެއް ނުކުރެ އެވެ. ޒަހީން، އޭނާ ސަސްޕެންޑްކުރުމަށް ނިންމީ، އިސް ގާޒީ ހަސަން ސައީދުގެ މައްސަލަ ބައްލަވާ ކޮމެޓީއަށް، އެ މައްސަލަ ބެލުމުގެ މަސައްކަތް ކުރިއަށްގެންދާއިރު، އޭނާ ސަސްޕެންޑްކުރުމަށް ފެނުމުން އެކަން ކޮމިޝަނަށް ހުށަހެޅުމުން ކަމަށެވެ.\nއެ ދެ ފަނޑިޔާރުން ސަސްޕެންޑްކުރުމުގެ އިތުރުން ބުދަ ދުވަހު ބޭއްވި ޖޭއެސްސީގެ ބައްދަލުވުމުގައި ވަނީ ތިނަދޫ ކޯޓުގެ މެޖިސްޓްރޭޓް އިބްރާހިމް ރަޝީދު މަގާމުން ވަކިކުރަން ނިންމައި، ރައްޔިތުންގެ މަޖިލީހަށް ފޮނުވުމަށްވެސް ފާސްކޮށްފަ އެވެ. ތިނަދޫ ކޯޓުގެ މެޖިސްޓްރޭޓް މަޤާމުން ވަކިކުރުމަށް ނިންމީ ކޮމިޝަންގެ ބައްދަލުވުމުގައި ބައިވެރިވެވަޑައިގެންނެވި މެމްބަރުންގެ ފުރިހަމަ އަޤުލަބިއްޔަތުންކަމަށް ޒަހީން ވިދާޅުވި އެވެ. އޭނާ ވަކިކުރުމަށް ނިންމީ، އޭނާއާއި ގުޅެގޮތުން ހުށަހެޅުނު ބަދުއަހުލާޤީ މައްސަލައަކާއި ގުޅިގެންނެވެ.\nމިއީ ޖޭއެސްސީގެ ތާރީހްގައިވެސް ފަނޑިޔާރެއްގެ މައްސަލަ ބެލުމަށްފަހު، ފަނޑިޔާރަކު މަޤާމުން ވަކިކުރުމަށް ނިންމި ފުރަތަމަ ފަހަރު އެވެ.\nބުދަ ދުވަހު ބޭއްވި ޖޭއެސްސީގެ 33 ވަނަ ބައްދަލުވުމުގައި ފުރަތަމަ ފަހަރަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދާއި، ރައްޔިތުންގެ މަޖިލީހުގެ މެމްބަރު ހިސާން ހުސެއިން ވަނީ ބައިވެރިވެވަޑައިގެންފަ އެވެ. އެ ދެބޭފުޅުންނާއެކު ބައްދަލުވުމުގައި9ބޭފުޅުން ބައިވެރިވެވަޑައިގެންނެވިކަމަށް ޖޭއެސްސީން ބުންޏެވެ.


ހ. ޓްވައިން، މާލެ އެވެ ކިޔާ ގޯއްޗާއި އެގޯތީގައި ހިމެނޭ އެންމެހައި ޢިމާރާތްތައް ވިއްކުމާބެހޭ\n"ހ. ޓްވައިން"، މާލެ އެވެ ކިޔާ ގޯއްޗާއި އެގޯތީގައި ހިމެނޭ އެންމެހައި ޢިމާރާތްތައް ވިއްކުމާބެހޭ\nނަން: ހ. ޓްވައިން، މާލެ\nރަޖިސްޓްރީ ނަންބަރު: ބ.10179\nމުދަލުގެ ތަފްޞީލް: 386 އަކަ ފޫޓުގެ ބަންޑާރަ ގޯއްޗެއް\nވެރިފަރާތް: އަލްފާޟިލާ ހިލާލާ ވަޙީދު، ހ. ޓްވައިން، މާލެ\nރަހުނު: އަލްފާޟިލް ޢަލީ ޔޫސުފް، ހ. ޓްވައިން، މާލެ އަދި އަލްފާޟިލާ ހިލާލާ ވަޙީދު، ހ. ޓްވައިން، މާލެ އަށް ދޫކޮށްފައިވާ ލޯނަކަށް\nރަޙުނު ވިއްކާލުމުގެ ހުއްދަ: ސިވިލް ކޯޓުގެ ޤަޟިއްޔާ ނަންބަރު 1101/Cv-C/2013 އިން\nމުއްދަތު ހަމަވާ ތާރީޚު: 01 ޑިސެންބަރު 2015 ގެ މެންދުރުފަހު 01:30 އަށް\nބިޑް ހުޅުވާނެ ތަން: ބޭންކް އޮފް މޯލްޑިވްސް ޕލކގެ ސީޓްރެކްސް ބިލްޑިންގް7ވަނަ ފަންގިފިލާގައި ހުންނަ ރިކަވަރީސް ޑިޕާޓްމަންޓް\nކޮންމެ ދުވަހެއްގެ އެންމެ މަތީ އަގު މި ބޭންކުގެ ވެބްސައިޓް (www.bankofmaldives.com.mv) ގައި އިޢުލާންކުރެވި، އަތޮޅުތެރޭ ބްރާންޗްތަކުގެ ނޯޓިސް ބޯޑުތަކުގައި ބެހެއްޓިފައި ހުންނާނެއެވެ. ނީލަން ނިންމައިލެވޭނީ އެންމެ މަތީ އަގު ކަމުގައި އިޢުލާނު ކުރެވޭ އަގަށް ބަދަލެއް ނައިސް، އިޢުލާން ކުރެވޭ ތާރީޚުން ފެށިގެން 05 (ފަހެއް) ދުވަސް ވަންދެން (ސަރުކާރު ބަންދު ދުވަސްތައް ނުހިމަނާ) އެއް އަގެއްގައި އޮތުމުންނެވެ.\nނީލަން ނިމުމުން އެންމެ މަތީ އަގު ހުށަހަޅާފައިވާ ފަރާތަކަށް އެކަން އަންގާނެއެވެ. އެފަރާތަކަށް ނީލަން ނިމުނުކަން ބޭންކުން އަންގާ ތާރީޚުން ފެށިގެން 10 (ދިހައެއް) ދުވަހުގެ ތެރޭގައި (ސަރުކާރު ބަންދު ދުވަސްތައް ނުހިމަނައި) ނުވަތަ ބޭންކުން އިތުރުކޮށްދެވޭ މުއްދަތެއްގެ ތެރޭގައި އެފަރާތަކުން ހުށަހެޅި ޖުމްލަ އަގަށްވާ ފައިސާ ބޭންކަށް ދައްކަވަންވާނެއެވެ. ނުދައްކަވައިފިނަމަ އެހުށަހެޅުން ބާޠިލުކުރުމަށް ނުވަތަ ދެވަނައަށް އެންމެ މަތީ އަގު ހުށަހެޅި ފަރާތަށް ނީލަން ނިންމާލުމުގެ ނުވަތަ ނީލަން އަލުން ފެށުމުގެ ޙައްޤު ބޭންކަށް ލިބިގެންވެއެވެ.\nވަކިފަރާތަކަށް ނީލަން ނިންމުމަށް ބޭންކުން ކަނޑައަޅައިފިކަން ރަސްމީކޮށް އެފަރާތަކަށް ބޭންކުން އެންގުމުގެ ކުރިން ނީލަން ބާޠިލުކުރުމުގެ އިޚުތިޔާރު ބޭންކް އޮފް މޯލްޑިވްސް ޕލކ އަށް ލިބިގެންވާކަމުގައި ދެންނެވީމެވެ.\nހުށަހަޅަންޖެހޭ ގޮތް: ތިރީގައި ބަޔާންކޮށްފައިވާ ލިޔެކިޔުންތަކާއެކު ބަންދުކުރެވިފައިވާ ސިޓީއުރައެއްގައި ހެނދުނު 09:00 އާއި މެންދުރުފަހު 01:30 އާ ދެމެދު މި ބޭންކުގެ ސީޓްރެކްސް ބިލްޑިންގ7ވަނަ ފަންގިފިލާގައި ހުންނަ ރިކަވަރީސް ޑިޕާރޓްމަންޓަށް ހުށަހެޅުއްވުން އެދެމެވެ. ސިޓީ އުރައިގެ ބޭރުގައި "ގޯތި "ހ. ޓްވައިން، މާލެ" ގަތުމަށް އެދި" މިހެން ލިޔެވިފައި އޮންނަންވާނެއެވެ.\nމީގެ އިތުރުން ނީލަމަށް ހުށަހާޅާ އަގު ދެއްކުމުގެ މާލީ ޤާބިލްކަން ހުށަހަޅާ ފަރާތުގެ ކިބައިގައި ހުރިކަން ސާބިތުކުރުމަށްޓަކައި އެންމެ ފަހުގެ ބޭންކް އެކައުންޓް ސްޓޭޓްމަންޓް (ފާއިތުވި 06 މަސްދުވަހުގެ) ހުށަހަޅަންވާނެއެވެ. މިގޮތަށް ހުށަހަޅާ އެކައުންޓް ސްޓޭޓްމަންޓް އަޕްޑޭޓްކުރެވިފައި އޮންނަންވާނީ އެންމެ ފަސްވެގެން އަގު ހުށަހަޅާ ތާރީޚުގެ 07 (ހަތެއް) ދުވަސް ކުރިއަށެވެ. އަދި މިގޮތަށް ހުށަހަޅުއްވާ އެކައުންޓް ސްޓޭޓްމަންޓް ވާންވާނީ ސީދާ އެފަރާތެއްގެ ބޭންކުން ދޫކޮށްފައިވާ އޮރިޖިނަލް އަދި އެބޭންކުގެ ރަސްމީ ތައްގަނޑު ޖަހާފައިވާ ލިޔުމަކަށެވެ. ބިޑާއެކު ހުށަހަޅުއްވަންޖެހޭ ލިޔެކިޔުންތައް ފުރިހަމަކުރެވިފައިނުވާނަމަ، ބިޑް ބާޠިލުކުރުމުގެ ޙައްޤު ބޭންކް އޮފް މޯލްޑިވްސް ޕލކ އަށް ލިބިގެންވާ ކަމުގައި ދަންނަވަމެވެ.\nއިތުރު މަޢުލޫމާތު ސާފުކުރެއްވުމަށް: ބޭންކް އޮފް މޯލްޑިވްސް ޕލކ ގެ ރިކަވަރީސް ޑިޕާރޓްމަންޓާއި (ފޯނު ނަންބަރު: 3015395 / 3015385، އީމެއިލް:[email protected]) ގުޅުއްވުން އެދެމެވެ.\nޝަރުޠު: މަތީގައި ބަޔާންކުރެވިފައިވާ ނީލަމުގައި ބޭންކް އޮފް މޯލްޑިވްސް ޕލކ ގައި މަސައްކަތް ކުރައްވާ އެއްވެސް މުވައްޒަފަކަށް ނުވަތަ ބޭންކުގެ ބޯޑް ޑައިރެކްޓަރަކަށް، ނުވަތަ އެފަދަ އެއްވެސް ފަރާތެއްގެ އާއިލާގެ ބޭފުޅަކަށް (އާއިލާ މާނަކުރުމުގައި މައިންބަފައިން، ދަރިން، ފިރިން/އަނބިން، އެއްބަނޑު/ އެއްބަފާ ބޭފުޅުން، ހިމެނޭ ގޮތަށް) ނުވަތަ އެފަދަ ފަރާތެއް ހިއްސާދާރެއްގެ ގޮތުގައި ނުވަތަ ޑިރެކްޓަރެއްގެ ގޮތުގައި ހިމެނޭ ޕްރައިވެޓް ކުންފުންޏަކުން ބައިވެރިއެއް ނުވެވޭނެއެވެ. ދެންނެވިފައިވާ ބޭފުޅުން ފިޔަވައި އެންމެހައި ފަރުދުންނަށް އަދި ކުންފުނިތަކަށް މި ނީލަމުގައި ބައިވެރިވެވޭނެއެވެ.\nކުރީގެ އިޢުލާންތައް: މަތީގައި ބަޔާންކުރެވިފައިވާ ގޯތި ވިއްކާލުމަށް މީގެ ކުރިން 10 އޭޕްރިލް 2014 ގައި (ބޭންކުގެ ނަންބަރު: BML/RECOVERIES/2014/765) ގައި އިޢުލާނުކުރެވިފައިވާ ވާހަކަ ދެންނެވީމެވެ.\nސުންގަޑި: 01 ޑިސެންބަރު 2015 1330


ސައިޑް އިފެކްޓް ފެނުނު ނަމަވެސް ނުރައްކާތެރިއެއް ނޫން، ކޮވިޝީލްޑް...\nރާއްޖެއަށް ކޮވިޑް-19ގެ ވެކްސިން ގެނައުން\n2021 ވަނަ އަހަރު މިބަލިން ސަލާމަތްވެވޭނެ ކަމުގެ އުންމީދު ބޮޑު\nދުނިޔޭގެ ހުރިހާ ވެކްސިންއަކުންވެސް ސައިޑް އިފެކްޓް ފެނިފައިވޭ\nވެކްސިން ޖެހުމަށް އިލްތިމާސްކުރޭ\n20 ޖެނުއަރީ 2021 | ބުދަ 23:56\nމިވެކްސިންއަކީ އެސްޓްރަޒެނެކާގެ އޮކްފޯރޑް ޔުނިވަރސިޓީ ކޮލަރބްރޭޓްވެފައިވާ ވެކްސިންއެއް\nމެންދުރުފަހުގެ ވަގުތެއްގައި ގައުމުގެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ދިވެހި ރައްޔިތުންނަށް ދެއްވި އުފާވެރި ޚަބަރެކެވެ. އުންމީދުން ފުރިފައިވާ މެސެޖްތަކާއިއެކު ރައްޔިތުންނަށް ލިބެން އޮތް ކުރިއެރުމާއި ރާއްޖެއަށް އޮތް ފާގަތި ދުވަސްތައް ބަޔާންކޮށްދެއްވުން އެއީ މުޅިދުނިޔެ އަށް ދިމާވެފައިވާ ބަލިމަޑުކަމުން ސަލާމަތްވުމަށް ކުރަމުންދާ މަސައްކަތުގައި ރާއްޖެއަށް ލިބެން އޮތް ކުރިއެރުން ރަމްޒުކޮށްދިންކަމެކެވެ.'' އަމާޒަކީ، ރާއްޖޭގެ ހުރިހާ ރައްޔިތުންނަށާއި، ރާއްޖޭގެ ދިރިއުޅޭ އެންމެނަށް، ކުރިއަށް އޮތް މަސްތަކުގެ ތެރޭގައި ހިލޭ ވެކްސިން ދިނުން ކަމަށް'' ރައީސް ވިދާޅުވިއެވެ.\nރައީސުލްޖުމްހުރިއްޔާ އިބްރާޙިމް މުހައްމަދު ސޯލިހު، އުންމީދުގެ ގިނަ މެސެޖްތަކެއް ދެއްވާފައިވޭ\nއާދޭހެވެ. ރައީސް އެވިދާޅުވިހެން ބުދަ ދުވަސް ވެގެންދިޔައީ ދިގު އިންތިޒާރަކަށް ނިމުން ގެނުވި ދުވަހަކަށެވެ. ސިރަމް އިންސްޓިޓިއުޓުން އުފައްދާފައިވާ އޮކްސްފޯރޑް އެސްޓްރަޒެނެކާގެ ކޮވިޝީލްޑް ވެކްސިން ރާއްޖެއަށް މިވަނީ ގެނެސްފައެވެ. އެކަމާއި ގުޅިގެން ގިނަ ބައެއްގެ ދޫތަކުން ތައުރީފްގެ ބަސް އޮހެމުންދާއިރު، އަނެއް ބަޔަކު ދަނީ ގިނަ ސުވާލުތަކެއް އުފައްދަމުންނެވެ.\nވެކްސިން އަކީ ކޮބާ؟ ސައިޑް އިފެކްޓްއަކީ ކޮބާ؟\n''ވެކްސިން'' ދިވެހިންނަކަށް އަލެއް ނުވާނެއެވެ. އެކި ބަލިތަކުން ދިފާއުވުމަށް ރާއްޖޭގައި ތުއްތު ކުދިންނަށް އެކުދިންގެ އުމުރުގެ އެކި މަރުހަލާތަކުގައި ވެކްސިން ދަނީ ދެމުންނެވެ. އެހެންކަމުން ވެކްސިން ދެނީ ކީއްކުރަންކަން ނޭނގޭ ދިވެއްސެއް ހުންނާނެހެންނެއް ހިއެއް ނުވެއެވެ. ވެކްސިންއަކީ ބަލިޖައްސާ ވައިރަސް ބޭނުންކޮށްގެން އުފައްދާ ބަލީގެ ފަރުވާއެއް ކަމަށްވާއިރު، މީހަކަށް ވެކްސިން ދިނުމުން، އެމީހާގެ ދިފާޢީ ނިޒާމު މިފަދަ ބަލިތަކާ ނުވަތަ ބަލިތައް ޖައްސާ ވައިރަސްތަކާ ހަނގުރާމަކޮށްދެއެވެ. ކޮވިޑް-19ގެ ކުރިން ވެސް ދުނިޔެއަށް ކުރިމަތިވި މިފަދަ ނުރައްކާތެރި ބަލިތަކުން ދިފާއުވީ ވެކްސިން ދީގެންނެވެ. އެގޮތުން ކަރުފޮޅާ، އިދިފުށަށް ދަމާ ބަލި، ކަށިވިދުރިއަކީ ވެކްސިން ޖަހައިގެން ނައްތާލެވިފައިވާ ބަލިތަކެވެ. ޕޯލިއޯގެ ދެވައްތަރެއް ކަމުގައިވާ ސްޓްރެއިން ޓައިފް2އާއި ޓައިޕް3ނައްތާލީ ވެކްސިން ދީގެންނެއެވެ.\nނަމަވެސް އެހެން ވެކްސިންތަކާއި ހިލާފަށް ކޮވިޑް-19ގެ ވެކްސިން އުފައްދާ ބޭނުން ކުރަން ފަށާފައިމިވަނީ ޓައިމް ފްރޭމް ކުޑަކޮށެވެ. އާންމުކޮށް ވެކްސިނެއް އުފައްދާ، ހަދަން ޖެހޭ ހުރިހާ ޓެސްޓްތަކެއް ހަދާ ނިމެން ގާތްގަނޑަކަށް ދެ އަހަރު ހޭދަ ވާނެއެވެ. ނަމަވެސް ކޮވިޑް ވެކްސިނެއް އަހަރު ތެރޭ އުފައްދާ ބޭނުން ކުރެވޭވަރު ކުރުމަށް ދުނިޔޭގެ ބޮޑެތި ބާރުތަކުން އަތުކުރި އޮޅާލިއެވެ. ނަތީޖާއެއްގެ ގޮތުން މިހާރު މި ވަނީ ކޮވިޑަށްވެސް ވެކްސިނެއް އުފެއްދިފައެވެ. އެހާ އަވަސް އަރުވާލައިގެން ވެކްސިން ނެރުމުން ގިނަ ސުވާލުތަކެއް ހުރިކަމުގައި ވީ ނަމަވެސް ދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯ)އިން އެމެޖެންސީގައި ވެކްސިން ދިނުމުގެ ހުއްދަ ދީފައިވަނީ ވެކްސިނުން ބަލި ދިފާއު ކޮށްދޭކަން ކަށަވަރުކުރުމަށްފަހު ކަމަށް އެޖަމިއްޔާއިން ބުނެއެވެ.\nދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯ) ވެކްސިންއާ ގުޅޭ ގިނަ މަސައްކަތްތައް ދަނީ ކުރަމުން\nދުނިޔޭގެ އެކި ގައުމުތަކުގައި ވެކްސިން ދިނުމުގެ މަސައްކަތްތައް ކުރިއަށްދާއިރު، ވެކްސިން ޖެހުމުގެ ސަބަބުން އެކި ކަހަލަ ސައިޑް އިފެކްޓްސް ފެންނަމުން އެބަދެއެވެ. ނަމަވެސް މިހާތަނަށް ކަންބޮޑުވާންޖެހޭވަރުގެ ސައިޑް އިފެކްޓެއް ފެނިފައި ނުވެއެވެ. އާންމު ގޮތެއްގައި ކޮންމެ ވެކްސިނަކުންވެސް ސައިޑް އިފެކްޓް ފެންނާނެއެވެ. އެއީ ވައިރަސްއާ ދެކޮޅަށް ހަނގުރާމަ ކުރާކަމުގެ އެއްހެއްކެވެ. އެގޮތުން ހުން އައުމާއި، ބޮލުގައި ރިއްސުމާއި ވަރުބަލިވުން އަދި ވަރަށް މަދުން ބައެއް މީހުންނަށް ހޮޑުވެސް ލެވެއެވެ. ބައެއް މީހުންގެ ގައިން ސައިޑް އިފެކްޓްސް، ތިން ދުވަސް އަދި 12 ގަޑިއިރު ނުވަތަ3ގަޑިއިރު ނުވަތަ 24 ގަޑިއިރު ތެރޭގައި ވެސް ފެނިދާނެއެވެ. އެހެންކަމުން ސައިޑް އިފެކްޓް ފެނުމަކީ އަދި ވެކްސިންއާ މެދު ސުވާލު އުފައްދާ ވެކްސިން ޖެހުމަށް ޖެހިލުންވާވީ ސަބަބެއް ނޫން ކަމަށް ކަމާބެހޭ ފަރާތްތަކުން ވިދާޅުވެއެވެ.\nރާއްޖެއަށް ވެކްސިން ގެނައުމާއި ގުޅިގެން ޑޮކްޓަރުންގެ ބަސް:-\nކޮވިޑް-19ގެ ވެކްސިންއާ ގުޅިގެން ޑރ.އަހުމަދު ފައިސަލް ވިދާޅުވީ ވެކްސިންއަކީ ބައްޔެއް ކޮންޓްރޯލް ކުރުމަށް ވަރަށް މުހިންމު ވަސީލަތެއް ކަމަށާއި، ކޮވިޑް-19ގެ ވެކްސިން ޖެހުމަކީ މުހިންމު ކަމެއް ކަމަށެވެ. ޑރ.ފައިސަލް ވިދާޅުވީ ވެކްސިނުން ލިބޭ ރައްކާތެރިކަން ކަށަވަރުކުރާނެ ކަމަށެވެ. އެގޮތުން ރައްކާތެރި އަދި އެއިން ރަނގަޅު އަސަރު މީހުންނަށް ކުރާނެތޯއާއި، ދުނިޔޭގެ ސިއްހަތު ޖަމިއްޔާއިން ނުވަތަ ކަމާބެހޭ އެއްވެސް މުއައްސަސާއަކުން ރައްކާތެރިކަން ކަށަވަރުކޮށްދޭތޯ ބަލާނެ ކަމަށްވެސް ޑރ.ފައިސަލް ވިދާޅުވިއެވެ.\nޑރ.އަހުމަދު ފައިސަލް، ވެކްސިން ޖެހުމަށް އިލްތިމާސްކުރައްވާފައިވޭ\nކޮވިޑް-19ގެ ވެކްސިންއަކީ އުންމީދީ ވެކްސިންއެއްކަން ފާހަގަކުރައްވައި މެޑިކަލް ޑައިރެކްޓަރ ޑރ.އުސާމާ އަލީ އުމަރު ވިދާޅުވީ ވެކްސިން ޖެހުމުގެ ކުރިން އެންޓި ބޮޑީ ޓައިޓަރ ކިޔާ ޓެސްޓެއް ހަދަން ޖެހޭ ކަމަށާއި، މިޓެސްޓާއެކު ހަށިގަނޑުގައި އެންޓިބޮޑީ ހުރީ ކިހާ މިންވަރަކަށްތޯ ދެނެގަނެވިގެންދާނެ ކަމަށެވެ. އަދި ރާއްޖޭގައި ބައްޔަށް ހުށަހެޅިފައިވާ މީހުންގެ ތެރެއިން ކޮވިޑަށް އިމިއުނިޓީ ލިބިފައިވަނީ ކިހާ ބަޔަކަށްތޯ ހާމަވެގެންދާނެކަން ޑރ.އުސާމާ ފާހަގަކުރެއްވިއެވެ.\nހެލްތް އިމަރޖެންސީ އޮޕަރޭޝަން ސެންޓަރު (އެޗްއީއޯސީ) ގެ ތަރުޖަމާނު ޑޮކްޓަރ ނަޒްލާ ރަފީޤު ވަނީ ރާއްޖެއަށް ގެނެވުނު ވެކްސިންގެ ރައްކާތެރިކަން ބައްލާނެކަމުގެ ޔަގީންކަން ދެއްވާފައެވެ. ވެކްސިން ޖެހުމުގެ މަސައްކަތްތައް ކުރަނީ ޑަބްލިޔުއެޗްއޯގެ މިންގަނޑުތަކަށް ފެތޭތޯ ބެލުމަށްފަހު ކަމަށް ޑރ.ނަޒްލާ ވިދާޅުވިއެވެ. އަދި ވިދާޅުވީ މުޅި ރާއްޖޭގައި ވެކްސިން ދިނުމުގެ ޕްރޮގްރާމް ދާދި އަވަހަށް ފެށޭނެކަމުގެ އުންމީދު ބޮޑު ކަމަށެވެ.\nވެކްސިންގެ މުހިންމު ދެކަމެއް. އެއްކަމަކީ ވެކްސިން ޖަހާ މީހާއަށް ބަލި ޖެހުމުން ރައްކާތެރިކޮށްދިނުން. ބައެއް ވެކްސިންތަކުގައި ގާތްގަނޑަކަށް 70 އިންސައްތަ ބައެއް ވެކްސިންތަކުގައި 95 އިންސައްތަ އެބައުޅޭ. ދެވަނަ ކަމަކީ ބަލި ޖެހޭ މީހުން ސެވިއަރ ޑިޒީސް ބަލި ޖެހިގެން ހޮސްޕިޓަލްގައި އެޑްމިޓްކޮށްފައި ފަރުވާ ދޭން ޖެހޭ މިންވަރު ހަމަ ވަރަށް ބޮޑަށް ދަށްކޮށްދޭން. އެދެކަންތައް މިވެކްސިނުން އެބަ ކޮށްދޭ.\nމި މިވެކްސިންއަކީ އެސްޓްރަޒެނެކާގެ އޮކްފޯރޑް ޔުނިވަރސިޓީ ކޮލަރބްރޭޓް ވެފައިވާ ވެކްސިންއެކެވެ. ސެރަމް އިންސްޓިއުޓުން މިވެކްސިންގެ ޑޯޒްތައް އުފެއްދާތީ އިންޑިއާއިން ވަނީ މިވެކްސިންއަށް ''ކޮވިޝީލްޑް'' ނަމުން ނަން ދީފައެވެ. އެސްޓްރަޒެނެކާގެ ވެކްސިންތައް އެމަރޖެންސީކޮށް ބޭނުންކުރުމުގެ ހުއްދަ ގިނަ ގައުމުތަކުގައި ވަނީ ދީފައެވެ. އެގޮތުން އިނގިރޭސިވިލާތް، ޕާކިސްތާން ، ބްރެޒިލް، އިންޑިއާ އަދި މެކްސިކޯގެ ގައުމުތައް ހިމެނެއެވެ.\nޑަބްލިޔުއެޗްއޯގެ ފުރިހަމަ އިތުބާރާއެކު ކާމިޔާބު ގިނަ ވެކްސިންތައް އުފައްދާ އިންޑިއާ ސެރަމް އިންސްޓިއުޓުންވެސް ވަނީ ކޮވިޝީލްޑް ވެކްސިން ކާމިޔާބު ވެކްސިންއަކަށް ވާނެކަމުގެ ޔަގީންކަން ދީފައެވެ. އަދި އުސޫލު އޮންނަ ގޮތުން ކޮންމެ ވެކްސިންއަކަށްވެސް ވަކިން ހުއްދަ ދޭން ޖެހޭއިރު، ފެބްރުއަރީ މަހުގެ މެދެއްދާ ހިސާބުގައި ޑަބްލިޔުއެޗްއޯގެ ހުއްދަ ލިބޭނެ ކަމަށް ކަމާބެހޭ ފަރާތްތަކުން ދަނީ ވިދާޅުވަމުންނެވެ. އަދި ވެކްސިން ޖަހާތާ 10 ދުވަހާއި 15 ދުވަހުގެ ތެރޭގައި އަސަރު ފެންނާނެކަމަށްވެސް އެފަރާތްތަކުން ބުނެއެވެ.\nކޮވިޝީލްޑް ވެކްސިން ރާއްޖެއަށް ގެނައި ރަސްމިއްޔާތުގެ ތެރެއިން\nކޮވިޝީލްޑް ވެކްސިނުން ފެންނަ އާއްމު ސައިޑް އިފެކްޓްތަކުގެ ތެރޭގައި ހުން އައުމާއި، ގައިގައި ރިއްސުމާއި، ވަރުބަލިވުން، ބޮލުގަ ރިއްސުން، ހުޅުތަކުގައި ރިއްސުން ފަދަ ކަންކަން ހިމެނެއެވެ. އަދި ބޮޑެތި ސައިޓް އިފެކްޓްތަކުގެ ގޮތުގައި ބަނޑުގައި ރިއްސުމާއި، އާދާޔާ ހިލާފަށް ދާހިއްލާ ގައި ހިރުވުން އަދި ބޯއެނބުރުން ފަދަ ކަންކަން ފެންނާނެއެވެ. ބޮޑެތި އަލާމާތްތައް ފެންނާނީ ވަރަށް މަދުން ކަމަށް ސެރަމް އިންސްޓިއުޓުން މައުލޫމާތުދެއެވެ. ފުރަތަމަ ޑޯޒް ވެކްސިންއަށް އެލަރޖިކް ވެއްޖެ ހާލަތެއްގައި ދެވަނަ ޑޯޒް ނުޖެހުމަށް އިލްތިމާސްކޮށްފައިވާއިރު، މާބަނޑު މީހުނާ، ގާތުން ކިރުދޭ މައިން ވެސް ވެކްސިން ނުޖެހުމަށް ވަނީ އިލްތިމާސްކޮށްފައެވެ.\nމީގެ އިތުރުން އެމީހެއްގެ ގައިގައި ސިއްހީ މައްސަލައެއް ހުރި ނަމަ ވެކްސިން ޖެހުމުގެ ކުރިން އެކަން ހިއްސާ ކުރަން ވެސް ޖެހެއެވެ.\nދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯ)ގެ ބަސް:-\nކޮވިޑް-19ގެ ވައިރަސްއަކީ މިހާތަނަށް ދުނިޔެ ދުށް، އެންމެ އަވަހަށް ފެތުރޭ، އެންމެ ނުރައްކާތެރި އެއް ބައްޔެވެ. ބަލީގެ ދިރާސާތައް ހުއްޓުމެއްނެތި ކުރަމުންދާއިރު, މި ބަލި ކޮންޓްރޯލް ކުރުމަށް ދަނީ ގިނަ މަސައްކަތްތައް ކުރަމުންނެވެ. އެގޮތުން މިބައްޔާ ދެކޮޅަށް ވެކްސިން އުފައްދާފައިވާއިރު، ގިނަ ވެކްސިންތައް ބޭނުން ކުރަން ފެށުމުން ވައިރަސްއާއި ދެކޮޅަށް މިހާރު ކުރަމުންދާ މަސައްކަތަށް އިތުރު ބާރެއް ގެނުވާނެ ކަމަށް ޑަބްލިޔުއެޗްއޯއިން ބުނެއެވެ. ގިނަ ވެކްސިންތައް އަދި ބޭނުން ކުރަމުންދަނީ އެމެޖެންސީ ހުއްދައިގެ ދަށުން ކަމުގައިވީ ނަމަވެސް ރަނގަޅު އަސަރު ކުރުވާ ކަމަށް އެމުއައްސަސާއިން ބުނެއެވެ.\nދުނިޔޭގެ އެކި ގައުމުތަކުގައި ވެކްސިން ޖެހުމުގެ މަސައްކަތްތައް ދަނީ ކުރަމުން\n2021 އުންމީދީ އަހަރެއް:-\nމިހިނގާ 2021 ވަނަ އަހަރަކީ ވަރަށް އުންމީދީ އަހަރެކެވެ. ކޮވިޑް-19ގެ ވެކްސިން ލިބިފައިވާއިރު،7ލައްކަ ޑޯޒް ވެކްސިން ހޯދުމަށް އެދި ރާއްޖެއިންވަނީ ސިންގަޕޫރުގެ އެސްޓްރަޒެނެކާއާއެކުވެސް އެއްބަސްވުމެއްގައި ސޮއިކޮށްފައެވެ.\nބުދަ ދުވަހު ރާއްޖެއަށް ލިބުނު ވެކްސިންއާއެކު ފެބްރުއަރީ މަހުގެ ތެރޭގައި ޑަބްލިޔުއެޗްއޯގެ ހުއްދަ ލިބޭނެކަމުގެ ޔަގީންކަން އެބައޮތެވެ. މިހުއްދައާއެކު ވެކްސިން ދިނުމުގެ ޕްރޮގްރާމް ފެށިގެންދާނެއެވެ. އެހެންކަމުން 2021 ވަނަ އަހަރުގެ މެދެއްހާ ހިސާބަށް ދާއިރު، ރާއްޖޭގައި ވެކްސިން ދޭން ޖެހޭ ހުރިހާ އުމުރުފުރާއަކަށް ވެކްސިން ދެވި އާއްމު ހާލަތަށް ދެވޭނެކަމުގެ އުންމީދު ބޮޑުކަން ޑރ.ނަޒްލާގެ އިތުރުން ރާއްޖޭގެ ގިނަ ޑޮކްޓަރުން ވަނީ ފާހަގަކުރައްވާފައެވެ.\n21 ޖެނުއަރީ 2021 | ބުރާސްފަތި 11:36\nދެން ޖަހަގަ ޖެހުމަށް އެދޭ އެކަމަށް އައުލާކަން ބޮޑު ބައެއްހެ ގަޔަށް. އެއްމެ ގިނަޑޯޒް ޖަހާތި އައްނި ގަޔަށް. ވިލިމާލެ ބުރިޖް ކަންތަށްވެސް ދެންތި ހަމަވިއްޔޭ އެކަމަށް ހަމަޖެހުނު ލާރި ތިވެކްސިނަށް އަދާކޮށް ދެން އެކަން ނިންމާލަ. ބުރިޖެއްވެސް ނޫން ތިޔަ މީހުނަށް އެޅޭނީކި!


ޢީދާ ދިމާކޮށް އީރާނުގެ ވެރިރަށް ފުރަބަންދުކޮށްފި ޢީދާ ދިމާކޮށް އީރާނުގެ ވެރިރަށް ފުރަބަންދުކޮށްފި\nޢީދާ ދިމާކޮށް އީރާނުގެ ވެރިރަށް ފުރަބަންދުކޮށްފި\nއީރާނުގެ ވެރިރަށް ތެހްރާން / ފައިލް ފޮޓޯ: ރޮއިޓަރސް\nއަޟްޙާ ޢީދާ ދިމާކޮށް އީރާނުގެ ވެރިރަށް ތެހްރާނާއި އަލްބޯޒު ފުރަބަންދުކޮށްފިއެވެ.\nތެހްރާނާއި އަލްބޯޒު ފުރަބަންދުކުރަން ނިންމާފައިވަނީ ޖުލައި މަހުގެ 20ވަނަ ދުވަހުން ފެށިގެން6ދުވަހުގެ މުއްދަތަކަށެވެ. އީރާނުގައި ޢީދު ބަންދު ފެށޭނީ ޖުލައި މަހުގެ 21ވަނަ ދުވަހުއެވެ. އަދި ޖެހިގެން އަންނަ2ދުވަހަކީ އެ ޤައުމުގެ ހަފުތާ ބަންދު ދުވަސްތަކެވެ. ޢާންމު ގޮތެއްގައި ޢީދާ ދިމާކޮށް އެތައް މިލިޔަން މީހުންނެއް އެ ޤައުމުގެ އެކި ސަރަޙައްދުތަކަށް ދަތުރުކުރެއެވެ.\nއީރާނުގެ ވެރިރަށާއި އަލްބޯޒު ފުރަބަންދުކުރަން ނިންމާފައިވަނީ ކޯވިޑް-19ގެ ފަސްވަނަ ރާޅަކާ އެ ޤައުމު ކުރަމަތިލަމުންދާ ދަނޑިވަޅެއްގައެވެ. އެ ގޮތުން ޖުލައި މަހުގެ ތެރޭގައި ދުވާލެއްގެ މައްޗަށް 200 މީހުންވަނީ ބަލިމަޑުކަމުގައި މަރުވެފައެވެ. އޭގެ ތެރެއިން ދެބައިކުޅަ އެއްބައި މީހުން މަރުވެފައިވަނީ ތެހްރާނުގައެވެ. އޭގެ އިތުރުން ދުވާލެއްގެ މައްޗަށް ކޯވިޑް-19 ޖެހޭ މީހުންގެ ޢަދަދުވަނީ 25،000އަށްވުރެ އިތުރުވެފައެވެ. އެއީ އޭޕުރިލް މަހުގެ ފަހުން ޢަދަދުތައް މައްޗަށް ދިޔަ ފުރަތަމަ ފަހަރެވެ.\n2020ވަނަ އަހަރުގެ ފެބްރުއަރީ މަހުގެ ތެރޭގައި އީރާނުން ކޯވިޑް-19 ފެނުނުފަހުން 3.55 މިލިޔަން މީހުންނަށް ބަލިޖެހި 87،000އަށްވުރެ ގިނަ މީހުންވަނީ މަރުވެފައެވެ. މެދުއިރުމަތީގެ ޤައުމުތަކުގެ ތެރެއިން ބަލިމަޑުކަން އެންމެ ބޮޑަށް ފެތުރިފައިވަނީ އީރާނުގައެވެ.\nއިރާނުގައިވެސް އެންމެ ބޮޑަށް ފެތުރެނީ ކޯވިޑް-19ގެ އެންމެ ނުރައްކާތެރި އަދި ވާރުތަވުމުގެ ބާރުގަދަ ވައްތަރެއްކަމަށްވާ ޑެލްޓާ ވޭރިއެންޓެވެ.


Arsenal in vanee Ozil aa nulai kulhen dhaskoffa: Arteta - One Online\nއާސެނަލްއިން މިހާރު ކުޅެމުން އަންނަނީ މުޅިން ތަފާތު ފުޓުބޯޅައެއް ކަމަށާއި، އޭގެ ދަށުން ކްލަބުން ވަނީ މެސުޓް އޮޒިލްއާ ނުލައިވެސް ކުޅެން ހޭނިފައި ކަމަށް މެނޭޖަރު މިކޭލް އާޓެޓާ ބުނެފިއެވެ.\nވޭތުވެދިޔަ ސީޒަންތަކުގައި އާސެނަލްއަށް މުހިއްމު ކުޅުމެއް ދައްކާފައިވާ އޮޒިލްއަކީ މިހާރު ކްލަބުގެ 11 އިން ޖާގަ ލިބޭ ކުޅުންތެރިއެއް ނޫނެވެ. ހުނަރުވެރި މިޑްފީލްޑަރު އޮޒިލް، ރޭ އާސެނައިލް ކުޅުނު ލީގު ކަޕްގެ މެޗުގެ ސްކޮޑުގައިވެސް ހިމަނާފައެއް ނުވެއެވެ. އެ ނިންމުމާ ގުޅިގެން އާޓެޓާއަށް ކުރިމަތިވި ސުވާލަށް އޭނާ ވަނީ ފުރިހަމަ ޖަވާބެއްވެސް ދީފައެވެ.\n"އަހަރެން ބޭނުންކުރާ ކުޅުންތެރިން މި އަންނަނީ ބަދަލުވަމުން. އެހެން ސިސްޓަމަކަށް ހޭނެމުން އަންނަނީ. ސްކޮޑުގައި 27،26 ކުޅުންތެރިން ތިބޭއިރު ހުރިހާ ކުޅުންތެރިންނަކަށް ވަގުތެއް ނުދެވޭނެ. އިންސާފުން ކަންކަން ކުރަންޏާ އަހަންނަށް ޓީމަށް ނެގޭނީ އެންމެ ރަނގަޅު ފޯމެއްގައި ތިބޭ ކުޅުންތެރިން. އޮޒިލްއާ ނުލައި ކުޅެން އާސެނަލްއިން އަންނަނީ ހޭނެމުން،" އާޓެޓާ ބުނެފައި ވެއެވެ.\nއާޓެޓާ އިތުރަށް ބުނެފައި ވަނީ ކުޅުންތެރިއެއް ކްލަބު ދޫކޮށްލާފާނެތީ ވަކި ހާއްސަ އުސޫލެއްގެ ދަށުން ކަން ނުކުރާނެ ކަމަށާއި، ޓީމަށް މޮޅު ގޮތް ނޫން އެހެން ގޮތެއް ނުހަދާނެ ކަމަށެވެ.\nރޭގެ މެޗުގައި އާސެނަލްއިން 2-0ގެ ނަތީޖާއަކުން ލެސްޓާ ސިޓީ ބަލިކުރިއިރު، މެޗުގައި އާސެނަލް ޖެހި ފުރަތަމަ ގޯލަކީ ފުޗްސް އަތުން ބައިކޮޅަށް ވަން ގޯލެކެވެ. ދެވަނަ ގޯލް ޖަހައިދިނީ އެޑްވާޓް ކެއިޓާއެވެ. އާސެނަލްއިން މި ސީޒަންގައި އަދި ބަލިވެފައެއް ނުވެއެވެ. އާޓެޓާއާއެކު ޓީމުން އަންނަނީ ރަނގަޅު ކުުޅުމެއް ދައްކަމުންނެވެ.\nގުޅޭ ޓެގު އާސެނަލް އިނގިރޭސި ލީގު ކަޕް ފުޓްބޯޅަ\nއިސްލާމްދީނާ ދެކޮޅަށް މެކްރޯން ދެއްކެވި ވާހަކަތަކާއެކު ގައުމީ ޓީމާ ދުރަށްދާން ނިންމި ކަމަށް ދެކެވޭ ވާހަކަ ޕޮގްބާ ދޮގުކޮށްފި\nރޮނާލްޑޯ ކަރަންޓީނު އުސޫލާ ހިލާފުވި މައްސަލަ ތަހުގީގުކުރަން ފަށައިފި\nގައުމީ ޓީމަށް ކުޅެފައިވާ ތަޖުރިބާކާރު ޑިފެންޑަރު ޝާފީވެސް ސުޕަ ޔުނައިޓެޑަށް\nފައްރަ ސުޕަ ޔުނައިޓެޑް ސްޕޯޓްސް އަށް ސޮއިކޮށްފި\nރޮނާލްޑީނިއޯ ކޮވިޑް 19 އަށް ޕޮސިޓިވް ވެއްޖެ


Raajje Aa Gulhey Documentry Eh Hadhan Bodu Kunfunyakaa Mashvara Kuranee - Vaguthu\nރާއްޖެއާ ގުޅޭ ޑޮކިއުމަންޓްރީއެއް ހަދަން ދުނިޔޭގެ ބޮޑު ކުންފުންޏަކާ މަޝްވަރާ ކުރަމުން އަންނަ ކަމަށް ފޮރިން މިނިސްޓްރީން މިއަދު ވިދާޅުވެއްޖެއެވެ.\nފޮރިން މިނިސްޓްރީން ވިދާޅުވީ ރާއްޖޭގެ ފަތުރުވެރިކަން ކުރިއެރުވުމަށް މިނިސްޓްރީގެ ދަށުން ހިންގަމުން އަންނަ އެމްބަސީތަކުން ގިނަ މަސައްކަތްތަކެއް ކުރަމުން އަންނަ ކަމަށެވެ. އެގޮތުން ޖަރުމަންވިލާތުގައި ހުންނަވާ ދިވެހި ސަފީރު އަހުމަދު ލަތީފު ވަނީ ރާއްޖެއާއި ބެހޭ ޑޮކިއުމެންޓްރީއެއް ހެދުމާ ގުޅޭ ގޮތުން ޖަރުމަންވިލާތުގެ ފިލްމް އުފައްދާ ބޮޑު ކުންފުންޏަކާއެކު މަޝްވަރާކުރައްވާފައި ކަމަށް އޭނާ ވިދާޅުވިއެވެ.\nނަމަވެސް އެކަމާ ބެހޭ އިތުރު ތަފްސީލެއް ފޮރިން މިނިސްޓްރީން އަދި ނުދެއެވެ.\nފޮރިން މިނިސްޓްރީން ވިދާޅުވި ގޮތުގައި މިދިޔަ ހަފްތާއަކީ ހާރިޖިއްޔާ އަށް ބައެއް ކާމިޔާބީތައް ހޯދި ހަފްތާއެކެވެ.\nއެގޮތުން އެމެރިކާގެ ހާރިޖީ ވަޒީރު މައިކް ޕޮމްޕެއާ ރާއްޖެ އަށް ރަސްމީ ދަތުރުފުޅެއް ކުރައްވާނެ ކަން ވަނީ އިއުލާންކޮށްފައެވެ. ރާއްޖެ އާއި އެމެރިކާއާ ދެމެދު ގާތް ގުޅުމެއް އޮތް އިރު، ނިމިދިޔަ އަހަރު ޕޮމްޕެއޯގެ ދައުވަތަކަށް ފޮރިން މިނިސްޓަރު އަބްދުﷲ ޝާހިދު އެމެރިކާ އަށް ވެސް ވަޑައިގެންނެވިއެވެ.\nމިއީ 1992 ވަނަ އަހަރު އެމެރިކާގެ ހާރިޖީ ވަޒީރަކު ރާއްޖެއަށް ވަޑައިގެންނެވި ފަހުން އެމެރިކާ ސަރުކާރުން ރާއްޖެއަށް ކުރައްވާ އެންމެ މަތީ ފަންތީގެ ޒިޔާރަތެވެ.\nމީގެއިތުރުން ޔޫއެން ސަބް ކޮމިޓީ އޮން ޕްރިވެންޝަން އޮފް ޓޯޗަ އަށް ސުޕްރީމް ކޯޓުގެ ފަނޑިޔާރު އައިޝާ ޝުޖޫން މުހައްމަދު އިންތިހާބުވެވަޑައިގަތުމަކީ ވެސް ހާރިޖިއްޔާގެ ދާއިރާ އިން ހޯދި ކާމިޔާބެއްގެ ގޮތުގައި މިނިސްޓްރީން ފާހަގަ ކުރެއެވެ.\nމިދިޔަ ހަފްތާގައި ލިބުނު އެންމެ ބޮޑު ކާމިޔާބީއަކީ ފޮރިން މިނިސްޓްރީން ވިދާޅުވި ގޮތުގައި ރާއްޖެ އިން އިނގިރޭސި ވިލާތަށް ދާ މީހުން ކަރަންޓީން ވާން ނުޖެހޭ ގޮތަށް އެ ގައުމުގެ ސޭފް ލިސްޓުގައި ރާއްޖެ ހިމެނުމެވެ.\nމި ލިސްޓަށް ރާއްޖެ އިތުރު ކުރުމަށް ފޮރިން މިނިސްޓްރީ އާއި ލަންޑަނުގައި ހުންނަ ރާއްޖޭގެ ހައި ކޮމިޝަނުން ވަނީ ޓޫރިޒަމް މިނިސްޓްރީ އަދި އެމްއެމްޕީއާރުސީއާ ގުޅިގެން ގިނަ މަސައްކަތްތަކެއްކޮށްފައެވެ.\nއިނގިރޭސި ސަރުކާރުގެ މި ނިންމުމުގެ ސަބަބުން އިނގިރޭސިވިލާތުން ރާއްޖެއަށް އަންނަ ފަތުރުވެރިންގެ އަދަދު އިތުރު ވެގެންދާނެ ކަމަށް ފޮރިން މިނިސްޓްރީން ފާހަގަ ކުރެއެވެ.\nމީގެއިތުރުން ކަސްޓަމްސްގެ އިޖުރާއަތުތައް ފަސޭހަކޮށް އެއްގޮތް ކުރުމާ ގުޅޭ މުއާހަދާ، އާރުކޭސީ (އިންޓަނޭޝަނަލް ކޮންވެންޝަން އޮން ދަ ސިމްޕްލިފިކޭޝަން އެންޑް ހާމަނައިޒޭޝަން އޮފް ކަސްޓަމްސް ޕްރޮސީޖަރޒް / ރިވައިޒްޑް ކިޔޯޓޯ ކޮންވެންޝަން) ގައި ރާއްޖެއިން ބައިވެރިވެ، ބެލްޖިއަމްގެ ބްރަސަލްސްގައި ހުންނަ ވޯލްޑް ކަސްޓަމްސް އޯގަނައިޒޭޝަނަށް އިންސްޓްރޫމަންޓް އޮފް އެކްސެޝަން ނިމިދިޔަ ހަފްތާގައި ހުށަހެޅުއްވީ ރާއްޖެއިން ބެލްޖިއަމްއަށް ކަނޑައަޅާފައި ހުންނަވާ ސަފީރު ހަސަން ސޯބިރު ކަމަށް ފޮރިން މިނިސްޓްރީން ވިދާޅުވިއެވެ.\nފަޅުތަކުގައި ޕްރައިވެޓް އައިލެންޑް ހަދަން ދިގު މުއްދަތަށް ކުއްޔަށް ދޫކުރާ އިސްލާހެއް\nއޮކްޓޯބަރ 24, 2020 12:13\nކީއްވެގެންތޭ ޖަރުމަނުގައި ހުންނަ ކުންފުންނަކަށް ތިޔާ މަސައްކަތް ތައް ދޭންވީ ތިޔާ މަސައްކަތް ތައް ދިވެހި ފިލްމް އުފައްދާ ކުންފުންނަކަށް ނޫންތޭ ދޭންވީ އެއިރުން ނޫންތޭ އެއިން ދިވެހިރާއްޖޭގެ އިގްތިސާދަށް ވެސް ފައިދާ އެއްކުރާނީ ފޮރިންގް މިނިސްޓަރު ޝާހިދު އަށް ކަޓް ނުލިބިދާނެތީވެ ދޯ ރާއްޖޭގެ ކުންފުންނަކަށް ތިޔާ މަސައްކަތް ނުދެނީ ޖަރުމަނު ކުންފުންނެކޭ ކިޔާ ޖަރުމަނުގައި ހުންނަ އިންޑިއާ ގެ ކުންފުންނަކަށް ނޫންތޭ ތިޔާ މަސައްކަތް ދޭން ތަމެން ތިޔާ އުޅެނީ...\nއޮކްޓޯބަރ 24, 2020 12:34\nއޯ ގަދަ! ބޮޑުރުފިޔާގަޑެއް ލިބޭނެ.\nއޮކްޓޯބަރ 24, 2020 12:47\nބަލަ ދިވެހިކުންފުންޏެއް ނެތީތަ އެވަރުކޮށްލަން އެނގޭ..ނުޖެހޭ ބޭރުބަޔަކަށްދޭކަށް. ޢޭސީސީން މިކަން ހުއްޓުވާ. ޥެންޓިލޭޓަރ ބޭރށްދިނީމަ ދޯ ގޯސްވީ\nއޮކްޓޯބަރ 24, 2020 14:06\nރާއްޖޭގައިވެސް ޑޮކިއުމެންޓް ތައްޔާރުކުރެވޭ ޤާބިލް ޒުވާނުން އެބަ އުޅޭ. ބޮޑު ރުފިޔާ ދީގެން ބޭރުކުންފަނިތަކަށް ތިކަންކުރަންދޭން ހެޔޮނުވާނެ\nއޮކްޓޯބަރ 24, 2020 15:58\nޢަނެއްކާވެސް ތިއުޅެނީ ރާއްޖެއަކީ ދީނީ ހަރުކަށި ފިކުރުގެ ހާއްޔެކޭ ކިޔަން. ޢިންޑިޔާ އަދި ހުޅަނގުގެ ރުހުން ހޯދަން މޑޕ އިން ދޭތެރެ ދޭތެރެއިން ކުރާކަމެއް މިއީ.\nއޮކްޓޯބަރ 24, 2020 17:49\nބަޔަކަށް ރުފިޔާތަކެއް ދޭނެ ގިތެއް ނޭނގިގެން ތިކަމެއްވެސް ތިކުރަނީ ، ޑޮކިއުމެންޓްރީ ހަދާނެ ކުޅަދާނަ ޒުވާނުން އެބަ ތިބި މި ދިވެހިރާއްޖޭގަވެސް އ\nއޮކްޓޯބަރ 24, 2020 17:51\nކޮވިޑް ގެ ބޮލުގަ އަޅުވާފަވެސް ރުފިޔާ ދެމުން އޮތީ . ހަމަ މިއީވެސް އެކަހަލަ ކަމެއް ، ބަލަންތިބޭ މި ކޮވިޑުން ސަލާމަތްވިޔަސް އޭގެ ކުރިއަށް އޮތް 10 އަހަރުވެސް ކޮވިޑް ބޮލުގަ އެޅޭނީ ނުކުރެވިދާ ކޮންމެ ކަމެއް ،\nއޮކްޓޯބަރ 24, 2020 19:25\nމިވެރިކަމުގައި ޔަހޫދީންނާ ގުޅުން ރަނގަޅުކުރަނީބާ ؟؟ މިހާރު ގެރި އިންޑިޔާއާ ގުޅުން ރަނގަޅު ކޮށްފި! މީގެ ކުރިން ޔާމީނުގެ ވެރިކަމުގައި މިހާރު މުސްލިމުންނަށް އެންމެ އަނިޔާކުރާ މީހުނާ ގުޅުން ބަދަހި ކުރީ! ޔާ ﷲ އަޅަމެންގެ މައްޗަށް ރަނގަޅުވެރިން ޢައްޔަން ކުރައްވާންދޭ..\nއޮކްޓޯބަރ 24, 2020 19:56\nއަނެއްކާ އަނެއް ލާރިގަނޑު ކަޓުވާލަނީ. ކޮވިޑްއިރު ބޭރުން ޑޮކްޓަރުންގެ ޓީމެއްގެނައިގޮތަށް.